ཁ་བརྡ། | བཀའ་བློན་ཁྲི་བ་ཨེ། རྩིས་རྒྱོབས།\n༡༽བོད་མི་མང་སྤྱི་འཐུས་ཚོགས་གཙོ་སྤན་པ་ཚེ་རིང་། ༢༽སྐུ་སྒེར་དྲུང་ཆེ་རྔ་བ་ཚེ་རྒྱམ། ༣༽བཀའ་ཟུར་བཀྲས་མཐོང་བསྟན་འཛིན་རྣམ་རྒྱལ། ༤༽དམིགས་བསལ་སྐུ་ཚབ་རྒྱ་རི་བློ་གྲོས་རྒྱལ་མཚན། ༥༽སྐྱབས་རྗེ་ཨ་ཀྱཱ་བློ་བཟང་ཐུབ་བསྟན་འཇིགས་མེད་རྒྱ་མཚོ། ༦༽བཀའ་བློན་བསྟན་པ་ཚེ་རིང་། ༧༽མཁས་དབང་བློ་བཟང་སེང་གེ། ༨༽བཀའ་བློན་ཐུབ་བསྟན་ལུང་རིགས། ༩༽བཀའ་བློན་ཁྲི་ཟུར་རྒྱལ་ལོ་དོན་གྲུབ། ༡༠༽བཀའ་ཟུར་ཀིརྟི་རིན་པོ་ཆེ། ༡༡༽བཀའ་ཟུར་རྗེ་བཙུན་པདྨ། ༡༢༽བཀའ་བློན་འབྲོང་ཆུང་དངོས་གྲུབ། ༡༣༽སྤྱི་ཟུར་ཧོར་གཙང་འཇིགས་མེད།\n2010 Mar 29, in གསར་འགྱུར། |\n“ བཀའ་བློན་ཁྲི་བ་ཨེ། རྩིས་རྒྱོབས། ”སྐོར་ལ་མཆན་ 43 འདུག\n#2 ཤེས་རབ་སེང་གེ ་ལགས་ཀྱིས་སྤེལ་དོན།:\nཨ་ཙི། ད་ནི་དངོས་གནས་བཀའ་བློན་ཁྲི་པའི་འོས་གཞི་ཟེར་བ་འདི་ལ་མི་ཞིག་གི་མིང་འདོན་རྒྱུ་རག་དུས་འགྲིག་གི་ཡོད་ས་རེད། འདི་ལྟར་རྩེད་མོ་རྩེ་སྤྱད་བྱས་ཡོང་དུས་སེམས་པ་ཡང་སྐྱོ་གི་འདུག སེམས་ཤུགས་ཀྱང་ཆག་གི་འདུག\nཧོར་གཙང་འཇིགས་མེད་ཀྱང་བོད་པའི་ཤེས་ཡོན་ཆེ་ལ་སྤོབས་པ་མཐོ་བ་ཞིག་ཡིན་ཡང་། སྐད་ཡིག་གཞན་གྱིས་མི་འདང་བས་བཀའ་བློན་ཁྲི་པ་རྡ་ག་པ་ག་པ། ལས་ཁུངས་མཐོ་ཤོས་ཤིག་གི་དྲུང་ཡིག་པ་ཡང་ཉན་རྒྱུ་མ་རེད། དེས་ན་གོང་གི་མི་དེ་དག་འོས་གཞིར་འདོན་མཁན་རྣམས་ནི་ཕལ་ཆེར་ཚ་འཁྲུལ་ལ་སོང་ཡོད་པའམ། ཡང་ན་རིག་ཚོ་མ་ཟིན་པའི་སྐབས་ཤིག་ཏུ་གཏན་འབེབས་བྱས་པ་ཡིན་ས་རེད།\n#3 མིའུ་ཕྲུག ་ལགས་ཀྱིས་སྤེལ་དོན།:\nMarch 29th, 2010 at 11:54 pm\nད་དུང་ཁ་ཤས་ལྷག་འདུག་པའ་ངས་བགྲང་ཆོག མཁས་དབང་བླ་བྲང་སྐལ་བཟང་། སྤྱི་འཐུས་སྒྲོལ་མ་མཚོ་མོ། མཛེས་མ་ཚེ་རིང་སྐྱིད། གྲགས་ཅན་བསྟན་འཛིན་མགོན་པོ་ལ་སོགས་པའོ\n#4 ལྷ་ནོར། ་ལགས་ཀྱིས་སྤེལ་དོན།:\nང་ཚོ་ཚང་མས་བགྲོ་གླེང་དང་བསམ་ཚུལ་བརྗེས་རེས་ལས་གོ་རྟོགས་གཏོང་བ་མ་གཏོགས། དོན་མེད་གཞན་ལ་འཕྱ་མོད་ཀྱི་ཚིག་དང་། དམའ་འབེབས་བྱེད་པ་ནི་ཤེས་ཡོན་པའམ་སྤྱི་ཚོགས་ཁུར་དུ་ལེན་མཁན་ཞིག་གི་སྐད་ཆ་ཁྱོན་ནས་མིན། འདིའི་ཕྱོགས་ལ་རང་ཉིད་ཀྱི་ཁུར་ལེན་དགོས་པ་འདུག\n#5 གངས་བུ། ་ལགས་ཀྱིས་སྤེལ་དོན།:\nMarch 30th, 2010 at 6:02 am\n༄༎ དྲ་གྲོགས་ཚོའི་ངེས་པར་བགྲོ་གླེང་བྱེད་དུ་གང་ཟག་སྒེར་དེ་ཡག་པོ་རེད་མ་རེད་ཟེར་ནས་མང་པོ་བཤད་པ་ཡིས་ཕན་འབྲས་གང་ཡང་མི་ཐོན། དུས་བབ་ཟིན་བྲིས་ནང་དུ་མང་པོ་ཞིག་བཤད་འདུག་དེ་དག་ཡག་པོ་ཞིག་མ་མཐོང་། གང་ཟག་དེའི་ལོ་རྒྱུས་དང་དེ་ཡི་རྒྱབ་མདུན་དང་དེ་སྔོན་ལས་ཀ་དང་སློབ་སྦྱོང་འཇོན་སྟང་སོགས་ཀྱི་ཐོག་ལ་བགྲོ་གླེང་གནང་ན་འོས་ཤིང་འཚམས་པ་ཞིག་རེད་སྙམ། གསང་བ་ཆེན་མོ་སྐོར་ལ་མང་པོ་ཞིག་བཤད་འདུག་དེ་ཚོ་ཡག་པོ་མ་རེད་་གསང་བ་ཆེན་མོ་ནི་མི་ཚེ་ཧྲིལ་པོ་བོད་བསྟན་པ་ཆབ་སྲིད་ཀྱི་གྱི་ཐོག་ལ་སྐུ་ཚེ་བཏང་པ་རེད། ཉེས་སྟོང་བཅུ་གཅིག་གི་བཀའ་ཁྲི་མི་འོས་གང་ཡིན་ཟེར་ན་ རྒྱལ་ལོ་ནི་ལོ་ན་ཆེ་ལ་ད་ལྟ་ཕར་ཚུར་ཕེབས་དུས་ཡང་དཀའ་ངལ་ཡོད་ལ་སྐུ་ཁམས་བདེ་པོ་མེད། ཁྲི་ཟུར་བཀྲས་མཐོང་བསྟན་འཛིན་རྣམ་རྒྱལ་ནི་བཀའ་བློན་ཁྲི་པ་བྱེད་བཞིན་པའི་སྐབས་ཁོང་གི་འཇོན་གྱི་མི་འདུག་ཞེས་དགོངས་པ་ཞུས་པ་རེད་བཀའ་ཁྲི་མ་འཇོན་པ་ཞིག་ཡང་བསྐྱར་བཀོད་ན་ག་འདྲ་འདུག་ དེ་བཞིན་བཀའ་ཟུར་ཀརྟི་རིན་པོ་ཆེ་ཆོས་དོན་བཀའ་བློན་གནང་བཞིན་པའི་སྐབས་སུ་དགོངས་པ་ཞུས་པ་རེད་ གཙོ་བོ་དྲ་གྲོགས་ཚོའི་བགྲོ་གླེང་གནང་རོགས་གནང་། དེ་བཞིན་དམིགས་བསལ་སྐུ་ཚབ་བཀའ་ཟུར་རྒྱལ་རི་ནི་བཀའ་བློན་ལོ་མང་རིང་གནང་ཚར་བ་རེད་འཇོན་ཐང་སྟོན་ཚར་བ་རེད་་ད་ལྟ་དམིགས་བསལ་གང་ཡང་སྟོན་རྒྱུ་མེད་པ་རེད། ངའི་སེམས་ནང་དུ་དེ་སྔོན་བཀའ་བློན་བྱས་མ་མྱོང་མཁན་ལོ་ན་བཞི་བཅུ་ནས་ལྔ་བར་གྱི་ཤེས་འཇོན་གཉིས་ལྡན་གྱི་མི་སྣ་ཞིག་ངེས་པར་དགོས་ཀྱི་འདུག་བསམས། གོང་གི་མི་སྣ་དེ་ཚོ་ནང་ནས་ངའི་བཀའ་ཁྲིར་འོས་མི་གཉིས་འདུག་མི་དེ་གཉིས་ནི་ཤེས་འཇོན་གཉིས་ལྡན་ཅན་ཞིག་རེད་འདུག\n1་ མཁས་དབང་བློ་བཟང་སེངྒེ་ དང་ སྐུ་སྒེར་དྲུང་ཆེ་ རྔ་བ་ཚེ་རྒྱམ་གཉིས་ངའི་བཀའ་ཁྲིར་འོས་ཤོས་ཡིན།་ ཁོང་གཉིས་ཀྱི་ལོ་རྒྱུས་དང་ཤེས་ཡོན་ལ་གཟིགས་པར་འཚལ་ལོ། བཀྲིས་ལེགས་རྗེས་སུ་མཇལ་ཡོང་།\n#6 chime in italy ་ལགས་ཀྱིས་སྤེལ་དོན།:\nMarch 30th, 2010 at 6:44 am\ndear all tibetan\nwe must want to know our enemy. the bias is our bad enemy . we must give up .\nwe have no country. we love our fatherland tibet.\n#7 chime in italy ་ལགས་ཀྱིས་སྤེལ་དོན།:\nMarch 30th, 2010 at 6:48 am\nwe must want to know our bad enemy. the bias is our bad enemy .we must give up .\n#8 གཞིས་ལུས་བོད་པ། ་ལགས་ཀྱིས་སྤེལ་དོན།:\nMarch 30th, 2010 at 7:37 am\nལ་ལ་ཞིག་ལོ་ན་མཐོ་འདུག ལ་ལ་ཞིག་ལ་ཤེས་ཡོན་གྱིས་འདང་གི་མི་འདུག ལ་ལ་ཞིག་ཕྱོགས་ཞེན་གྱིས་ཁེངས་འདུག ལ་ལ་ཞིག་ལ་རྒྱུས་མངའ་ཅུང་ཟད་ཀྱང་མེད། དེས་ན་གསུམ་ཙམ་མ་གཏོགས་འདེམ་གྱི་མིན། གསུམ་པོ་དེའི་མིང་འདིར་གནས་སྐབས་སུ་མི་འགོད།\n#9 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nད་ཁྱེད་རྣམ་པ་ མི་མང་མདུན་གྱི་སྡིངས་ཆ་སྟེང་ཐོན་ནས་ནས་སོ་སོའི་སྲིད་བྱུས་ག་རེ་ཡིན་དང་། འཇོན་ཐང་ག་རེ་ཡོད། མ་འོངས་འཆར་གཞི་ག་རེ་ཡིན་སོགས་གསུངས་གནང་དང་།\nབཀའ་བློན་ཁྲི་བ་བྱེད་ཉན་མིན་ཟེར་མཁན་ལ་འོས་ཤོག་གཡུག་ན། ལྟ་ལྟའི་བཀའ་བློན་ལས་ཁུངས་ནང་བཞིན་ག་དུས་ཡིན་ན རང་ཉིད་ཀྱི་མཚན་གནས་སྲུང་སྐྱོབ་དང་རང་ཉིད་དག་སེལ་རྐྱང་བྱས་ནས་ཉི་མ་སྐྱེལ་གི་རེད་ད།\nཁྲིམས་རྩོད་བློ་བཟང་སེང་གེ་ནས་དབུ་འཁྲིད་དེ་མི་མང་གི་སྡིངས་ཆ་སྟེང་ཕེབས་ནས། ཆབ་སྲིད་ཀྱི་ལྟ་བ་ག་རེ་ཡིན་དང་། མ་འོངས་བོད་དོན་ཕྱག་ལས་ག་འདྲ་སེ་གནང་གི་ཡིན་པ་སོགས་མི་མང་དང་མཉམ་བཤད་སྦྱང་བྱེད་རོགས་གནང་ཞེས་ང་རང་ནས་འབོད་སྐུལ་ཞུས་པ་ཡིན།\n#10 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nMarch 30th, 2010 at 7:51 am\n#11 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nMarch 30th, 2010 at 8:16 am\nཁ་ཤས་ཀྱི་སྐད་ཡིག་གཞན་མ་ཤེས་ན་བཀའ་བློན་མི་ཡོང་ཟེར། གསུང་སྟངས་དེ་ནོར་བ་རེད། འཛམ་གླིང་གི་དབུ་ཁྲིད་མང་པོ་ཞིག་ནས་ལོ་ཙྭ་བ་བེད་སྤྱོད་གནང་གི་ཡོད་རེད།\n#12 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nMarch 30th, 2010 at 8:19 am\nཁ་ཤས་ཀྱིས། སྐད་ཡིག་གཞན་མི་ཤེས་མཁན་ནས་བཀའ་བློན་ཁྲི་བ་ཡོང་གི་མ་རེད་ཟེར་བ་ནོར་འཁྲུལ་རེད། འཛམ་གླིང་གི་དབུ་ཁྲིད་མང་པོ་ཞིག་ནས་ལོ་ཙྰ་བ་བེད་སྤྱོད་གཏོང་གི་ཡོད་པ་མ་རེད་དམ།\n#13 རིག་འབྱུང་དོན་གྲུབ་བཀྲ་ཤིས། ་ལགས་ཀྱིས་སྤེལ་དོན།:\n#14 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\n#15 ཙན་དན་ལོ་མ། ་ལགས་ཀྱིས་སྤེལ་དོན།:\nMarch 30th, 2010 at 8:53 am\nམི་གཞན་པ་དེ་ཚོ་དུས་རྒྱུན་མཐོང་མཐོང་དང་ཉན་ཉན་པ་རེད། བཀའ་ཁྲིར་སླེབས་ནས་དམིགས་བསལརེ་བ་དང་འགྱུར་བ་གསར་བ་ཅི་ཡང་འབྱུང་གི་མ་རེད། ཐང་ཆི་རྙིང་བ་ཞིག་མུ་མཐུད་ནས་འགྲམ་པའི་ནང་ལྡད་ཀྱིན་པ་དང་གཅིག་པ་རེད་བསམ། དེ་ལས་བློ་བཟང་སེང་གེ་ཟེར་བ་འདི་མདུན་དུ་ཐོན་མི་མང་ལ་སྦྱང་བཤད་ཅིག་གནང་ན་ཁོང་ལ་རེ་བ་ག་ཚོད་བརྒྱག་ཆོག་མིན་རྒྱུས་ལོན་ཐུབ། དེ་མིན་སྔོན་མ་སློབ་སྦྱོང་བྱེད་སྐབས་ཀྱི་ལག་ཁྱེར་ལ་ལྟོས་ནས་བཀའ་ཁྲིར་འདམ་ན་འགྲིག་གི་ཡོད་འགྲོ་དྲན། ཁོང་ལ་མིང་དང་ལག་ཁྱེར་ཆེན་པོ་ཞིག་ཐོབ་ཡོད་པ་གོ་བ་ལས་དོན་གྱིས་མི་གང་འདྲ་ཡིན་མིན་རྒྱུས་མེད་པས་ཇི་ལྟར་འདམ་ཐུབ་བམ། ཁོང་གིས་མི་མང་དང་མཉམ་དང་སྦྱང་བཤད་ཀྱི་གོ་སྐབས་གནང་རྒྱུ་གལ་ཆེན་པོ་འདུག གཞན་པ་དེ་ག་རེ་བཤད་རྒྱུ་ཡོད་མེད་ང་ཚོས་ཤེས་ཤེས་པ་རེད། རྒྱ་རི་ལྟ་བུར་མཚོན་ངེས་པར་བོད་ལ་ས་གནས་རང་སྐྱོང་ལས་རག་ཐབས་མེད་པ་དང་། དེ་ལས་ལྷག་ཅིག་ཡོད་ན་འཆར་གཞི་ད་ལྟ་རང་ཁྱེར་ཤོག་ཟེར་རྒྱུ་ལས་ཡོད་པ་མ་རེད།\n#16 འབྲོང་བུ་ཟླ་བ་ཚེ་རིང། ་ལགས་ཀྱིས་སྤེལ་དོན།:\nMarch 30th, 2010 at 10:09 am\nང་ཚོས་འོས་གཞི་སྐོར་ལ་བགྲོ་གླེང་བྱ་དགོས་པ་རེད་ལ། འོས་བསྡུའི་སྐོར་ལ་ཡང་བགྲོ་གླེང་བྱ་དགོས་པ་རེད། དངོས་ཡོད་ཀྱི་གནས་ཚུལ་ཞིག་ལ་སྐབས་སྔོན་མའི་བཀའ་ཁྲིའི་འོས་འདེམས་ཀྱི་སྐབས་སུ་བོད་མི་ཕལ་ཆེ་བས་ཆ་ཤས་ལེན་ཐུབ་མེད་ལ། ལྷག་པར་དུ་སློབ་ཆེན་སློབ་མ་ཚོས་ཆ་ཤས་ཁྱོན་ནས་ལེན་ཐུབ་ཡོད་པ་མ་རེད། ང་རང་སློབ་ཆེན་སློབ་མ་ཞིག་ཡིན་པའི་ཆ་ནས་འདིའི་ཐད་ལ་ཡར་རྒྱས་རྣམ་པ་ཞིག་མངོན་ཕྱིར་མདུན་བསྐྱོད་རེ་བྱེད་ཐུབ་ན་བསམ་ཡོད། ཁྱེད་ཚོར་ཐབས་ཤེས་རེ་ཡོད་ན་གསུང་རོགས་གནང།\n#17 ཝཱ་ར་ཎཱ་སི། ་ལགས་ཀྱིས་སྤེལ་དོན།:\nམདོ་སྨད་ཀྱི་ཚོགས་འདུ་ལྷན་འཛོམས་ཀྱིས་བཀའ་ཁྲིའི་འོས་གཞི་འདོན་གནང་མཛད་པ་ནི་བསྔགས་འོས་ཀྱི་གནས་སུ་མཆིས། རང་རང་སོ་སོའི་མཐོང་ཕྱོགས་ཀྱིས་གང་ཟག་ཆེ་གེ་མོ་ཞིག་འཇོན་ཐང་ཡོད་པ་དང༌། ལྷག་བསམ་ཡོད་པ་སོགས་ཀྱི་བསམ་ཚུལ་ཡོད་དུ་རུང་བ་ཞིག་ཡིན།\nང་རང་གི་ངོས་ནས་ཞུས་ན། བློ་བཟང་སེང་གེ་ལགས་ཀྱི་ཕ་མའི་རྒྱབ་ལྗོངས་ནས་བརྩིས་པའི་ཁོང་སྒེར་གྱིས་ཕྱག་ལས་གནང་ཕྱོགས་དང་། ཤེས་ཡོན་སོགས་ཀྱི་ཐད་ལ་དངོས་ནས་ཡིད་སྨོན་སྐྱེ་འོས་པ་ཞིག་འདུག\nའོན་ཀྱང་ཁོང་བཀའ་ཁྲིར་གདམས་རྒྱུའི་ཐད་ལ་ཁོ་བོའི་སེམས་གཏིང་ནས་བློ་བདེ་མོ་ཞིག་ཁྱོན་ནས་མི་འདུག གང་ལགས་ཟེར་ན། ཁོང་གི་ཆབ་སྲིད་ཀྱི་བསམ་བློ་གཏོང་སྟངས་དང༌། འཛིན་སྐྱོང་གི་ཕྱག་ལས་གནང་སྟངས། དེ་བཞིན་འཛིན་སྐྱོང་དང་ཆབ་སྲིད་ཉམས་མྱོང་མེད་པས་གང་འདྲ་གནང་ཡོང་བསམ་གྱིན་འདུག\n#18 གླང་དར་མ། ་ལགས་ཀྱིས་སྤེལ་དོན།:\nMarch 30th, 2010 at 12:53 pm\nལྦཱ་ར་ནཱ་སི་ལ་དེ་འདྲ་ཀྱང་བསམ་ན་གང་ཡང་ཡོང་གི་མ་རེད་གོ་སྐབས་སྤྲོད་དགོས་པ་རེད་ཉམ་མྱོང་མེད་ཀྱང་ལྷག་བསམ་དང་སེམས་ཤུགས་ཤེས་ཡོན་བཅས་ཡོད་ན་འགྲིག་གི་རེད་གོ་སྐབས་མ་སྤྲད་པ་ཡིན་ན་མི་རབས་རྒན་པ་ཚོ་རྫོགས་ན་ང་ཚོར་བསམ་མ་ཐུབ་པའི་དཀའ་ངལ་ཡོང་གི་རེད། ད་ལྟ་བཀའ་འདྲི་ཞུ་ས་ཡོད་ལ་ལམ་སྟོན་གནང་མཁན་གང་མང་ཞིག་ཡོད་པས་ཐུགས་ཕྲལ་མི་དགོས་ལོ་། ཐུགས་ཆུང་ཆུང་ཐུགས་གཡེང་མི་གནང་ཞིག་། རྡོ་དོག་དོག་ལྷག་པས་ཁྱེར་དོག་མེད་\n#19 ཀུན་དགའ་ ་ལགས་ཀྱིས་སྤེལ་དོན།:\nMarch 30th, 2010 at 4:00 pm\n#20 གངས་བུ། ་ལགས་ཀྱིས་སྤེལ་དོན།:\nMarch 31st, 2010 at 12:18 am\n༄། ང་ཚོའི་ངེས་པར་དུ་འོས་གཞི་ཐོག་ལ་བསམ་བློ་གཏང་དགོས་ཀྱི་ཡོད་ མདོ་སྨད་ནས་འོས་གཞི་སྟོན་པ་དེ་ཡག་པོ་རེད་སྟེ་ དེ་སྔོན་བཀའ་བློན་དང་བཀའ་ཁྲི་བྱས་མྱོང་མཁན་གྱི་ཟུར་པ་མང་པོ་ཞིག་འདུག་དེ་ཚོ་ལ་གུས་པས་མུས་མཐུད་མེད། ངའི་དུས་རྒྱུན་སེམས་པའི་ནང་དུ་ད་ལྟ་རྒན་རབས་ཚོ་དང་བཀའ་ཟུར་རྒན་པ་དང་སྤྱི་ཟུར་རྒན་པ་ཚོ་བཞུགས་ཚེ་ང་ཚོའི་ཤེས་ཡོན་ཡོད་མཁན་དང་བོད་མི་རིགས་ལ་ཤ་ཚ་ཡོད་མཁན་ན་གཞོན་ཞིག་ངེས་པར་གདམས་དགོས་ཀྱི་ཡོད་་གང་ཡང་ཟེར་ན། མི་རབས་འཕུར་འགྱུར་འགྲོ་ཡི་ཡོད་པ་འདི་ནི་འཇིག་རྟེན་ཆོས་ཉིད་ཡིན་་དེར་རྟེན་མི་རབས་རྒན་པའི་མི་རབས་རྗེས་མ་རྩིས་སྤྲོད་གནང་དགོས་ཀྱི་ཡོད།\nགོང་དུ་ངས་ལོ་གཞོན་ཞེས་པ་དེ་ལོ་བཞི་བཅུ་ནས་ལྔ་བཅུ་ང་ལྔ་བར་གྱི་མི་རབས་ཟེར་གྱི་ཡོད། ་གོང་དུ་ ཝྭ་ར་ན་སི་ལགས་ཀྱི་་ བློ་བཟང་སེངྒེ་ལགས་ལ་ཉམས་མྱོང་དང་ཆབ་སྲིད་ཀྱི་ལངས་ཕྱོགས་སོགས་ཀྱི་ཐོག་སེམས་འཁྲེལ་ཡོད་ཞེས་གསུང་འདུག་པར་ཁྱེད་ལ་ཐུགས་ཁག་མེད། དེ་དག་གི་ཐོག་སེམས་འཁྲེལ་མ་གནང་ཞེས་ཞུ་ཡི་ཡོད་ཁྱེད་ཀྱི་མཁྱེན་གསལ་རེད་ཁོང་གི་ལོ་རྒྱུས་ལ་གཟིགས་གནང་ན་ཉམས་མྱོང་དང་ཤེས་ཡོན་དེ་བཞིན་ཁོང་གི་དཔྱད་རྩོམ་དག་ལྟས་པ་ཡིན་རོམ་ཙམ་ཤེས་གསལ་རེད་ལགས། ངའི་བཀའ་ཁྲིར་འོས་ཤོས་སེངྒེ་ཡིན།\n#21 སྤྲིན་དཀར་པོ་ནས། ་ལགས་ཀྱིས་སྤེལ་དོན།:\nMarch 31st, 2010 at 12:53 am\nགཅིག ཚང་མའི་མཁྱེན་གསལ་ལྟར་ཉིས་སྟོང་བཅུ་གཅིག་ལོའི་བཀའ་བློན་ཁྲི་བ་འདེམས་ཕྱོགས་ཐད་ལ་དམིགས་བསལ་གྱིས་བོད་མི་ཡོད་དོ་ཅོག་གི་སེམས་བསམ་པའི་སྟེང་ནས་ཐུགས་བསམ་བཞེས་དགོས་བ་ཤིན་ཏུ་གལ། གང་ཡིན་ཞེ་ན། སྐབས་འདིར་བོད་ཀྱི་རང་དབང་འཐབ་རྩོད་འདི་སྙེག་ཕྲ་བའི་དུས་ལ་སླེབས་འདུག་སྙམ། ང་ཚོ་ཚང་མའི་གུ་རེ་དང་རྩེདམོ་ཡང་ན་ཁ་རྩོད་དང་ཚིག་རྩོད་ཁོ་ན་མ་ཡིན་པར་ཁ་ཞེ་གཉིས་མེད་ཀྱིས་ཚིག་དོན་གནད་ལ་འཁེལ་བའི་བགྲོ་གླེང་བྱ་རྒྱུ་ང་ཚོའི་ཕྲག་ལ་བབས་པའི་འགན་འཁྲི་ལྕི་མོ་ཞིག་རེད་སྙམ། གཉིས། མདོ་སྨད་ཚོགས་ཆེན་སྟེང་བཀའ་ཁྲིའི་འོས་འདེམས་ཐད་མཚན་བྱང་འགའ་བཏོན་གནང་ཡོད་པ་འདི་ལ་ངེད་ཀྱིས་རྨོངས་འཆར་ཙམ་བྱས་ན། ཁོང་ཚོས་འདས་བའི་ལོ་རྒྱུས་དང་རྒྱབ་ལྗོངས་ལ་ཕྱི་མིག་བལྟ་དགོས་བ་དང་ཡང་ན་ཤེས་འཇོན་གཉིས་ལྡན་གྱིས་རང་རྐྱ་འཕར་བ་ཡིན་མིན། བཅོས་མ་ཡིན་པའི་བོད་མི་རིགས་ལ་ཤ་ཞེན་དང་ལ་རྒྱ་ཡོད་མེད་ཕྱོགས་གང་ཅིའི་ཐད་ནས་ང་ཚོའི་བསམ་གཞིགས་འཕར་མ་གནང་རྒྱུ་གལ་སྙམ། གསུམ། ང་ཚོའི་ཁ་ཚ་དགོས་གཏུགས་ཀྱི་འཚོལ་དགོས་བའི་བཀའ་ཁྲིའི་འོས་འགན་ནི་བོད་གཞིས་བྱེས་གཉིས་ཀྱིས་བདེ་སྡུག་ཐད་རྒྱལ་སྤྱིའི་སྡིངས་ཆའི་སྟེང་དུ་བཤད་ཕོད་པ་དང་སྒྲུབ་ཕོད་པ་ཡིན་དགོས་བ་དང། ད་ལྟའི་གནས་བབས་ལ་གཞིགས་ནས་འཆར་གཞི་ཡོད་པས་སྒོ་ནས་བོད་ཕྱི་ནང་གཉིས་ཀྱི་འདོད་བློ་བསྐོངས་ཐུབ་མཁན། དམིགས་བསལ་གྱིས་བོད་ནང་གི་གཞོན་སྐྱེས་མི་ཉུང་བ་ཞིག་གིས་སྲོག་འབེན་ལ་བཞག་ནས་བོད་མི་རིགས་ཀྱི་ལས་དབང་ལ་གཞི་བཅོལ་ནས་སྲོག་ཕར་ངོས་བྱེད་བཞིན་ཡོད་པའི་ཁོང་ཚོའི་བདེ་སྡུག་ལ་གདོང་ལེན་བྱེད་ཐུབ་མཁན་དང། འདོད་བློ་ཚིམ་ཐུབ་མཁན། ང་ཚོ་ལ་རེ་བ་དང་ཡིད་ཆེས་ཀྱིས་ཁེངས་བའི་ཁོང་ཚོས་རེ་བ་ཆུད་ཟོས་སུ་མི་གཏོང་མཁན། གོང་ས༧མཆོག་གི་བཀའ་དགོངས་བཞིན་མ་འོངས་འབྱུང་འགྱུར་གྱིས་ལམ་ལ་ཤར་བསྐྱོད་ཐུབ་མཁན་ཞིག་དགོས་གལ་སྙམ།\n#22 སྤྲིན་དཀར་པོ ་ལགས་ཀྱིས་སྤེལ་དོན།:\nMarch 31st, 2010 at 12:59 am\n#23 ཁ་རུ་ཁ་ཐུག ་ལགས་ཀྱིས་སྤེལ་དོན།:\nངའི་སེམས་ནང་གི་བཀའ་ཁྲི་ནི་བློ་བཟང་སེང་གེ་རང་ཡིན། ངས་ད་ལྟ་བར་དུ་བསམ་བློ་མང་པོ་བཏང་བ་ཡིན། བློ་བཟང་སེང་གེ་ལས་ལེགས་པ་ཞིག་མཐོང་མ་སོང་། གྲོགས་པོ་ཁ་ཤས་ཀྱིས་བློ་བཟང་སེང་གེ་ལ་ཉམས་མྱོང་མེད་རབས་དང་། བཙན་བྱོལ་ནང་གི་གནས་སྟངས་ལ་རྒྱུས་མངའ་མེད་རབས་བཤད་ཀྱི་འདུག དེ་དག་བདེན་པ་རྩ་བ་ནས་མ་རེད། བློ་བཟང་སེང་གེ་རྒྱ་གར་ནང་དུ་སློབ་སྦྱོང་བྱས་ནས་ཡོང་བ་ཞིག་རེད། རྒྱ་གར་ནང་གི་བོད་མིའི་འགྲོ་སྟངས་ལ་རྒྱུས་མངའ་ག་ཚད་འདུག་བློ་བཟང་སེང་གེས་བྲིས་པའི་《བཀའ་ཁྲིའི་འོས་གཞིའི་བསྒྱུར་བཅོས་》སྐོར་རྩོམ་ཡིག་དེ་མཐོང་མ་བྱུང་ངམ། ང་ཚོ་རྒྱ་གར་ལ་ཡོད་པ་ཚོ་ལས་ལྷག་པ་ཤེས་ཀྱི་འདུག མ་ཟད་བཀའ་བློན་ཁྲི་པ་ནི་སྤྱིའི་ཆབ་སྲིད་ཀྱི་འཛིན་སྐྱོང་གི་འགན་བཞེས་མཁན་ཞིག་ཡིན་པ་ལས། ཟ་ཁང་ནང་གི་དཔེ་ཤག་ལེན་མཁན་Manager མ་རེད་མོད་ཅེས་དེའི་སྐོར་ལ་ཡང་བློ་བཟང་སེང་གེ་རང་གིས་བཤད་པ་གོ་ཐོས་བྱུང་། ཉམས་མྱོང་གིས་མ་འདང་ནས་ལྷག་བསྡད་པ་ཞིག་ངས་མཐོང་གི་མི་འདུག གང་ཡིན་ཟེར་ན། དོན་དག་ཆེན་པོ་དེ་འདྲ་༧གོང་ས་མཆོག་ཞལ་བཞུགས་ཡོད་པས། དེ་དང་བཀའ་མོལ་གནང་ཆོག་གི་རེད། དེ་ལ་སེམས་ཁྲལ་རྩ་བ་ནས་དགོས་ཀྱི་མ་རེད། ངས་ཀྱང་སྔོན་མ་བློ་བཟང་སེང་གེ་བཀའ་ཁྲིར་འོས་རབས་བཤད་སྐབས་བློ་ལ་མི་ཤོང་བ་ལྟ་བུ་ཆགས་མྱོང་། གོང་དུ་བཤད་པ་བཞིན་འཛིན་སྐྱོང་གི་ཉམས་མྱོང་ཡོད་མ་རེད་བསམ་བྱུང་། འོན་ཀྱང་རྗེས་སུ་རིམ་པ་བཞིན་བསམ་བློ་བཏང་བ་དང་། བློ་བཟང་སེང་གེའི་སྐོར་རྒྱུས་ལོན་བྱེད་ཡོང་དུས་དེ་འདྲ་རེད་མི་འདུག\n#24 གངས་བུ། ་ལགས་ཀྱིས་སྤེལ་དོན།:\nApril 1st, 2010 at 4:38 am\n༄༎ གོང་དུ་དྲ་གྲོགས་ཁ་རུ་ཁ་ཐུག་གིས་གསུང་པ་ལྟར་ ད་ལྟའི་ཆར་ཙན་བྱོལ་ནང་དུ་ཉེས་སྟོང་གཅིག་གི་བཀའ་ཁྲིར་ མཁས་དབང་བློ་བཟང་སེངྒེ་ལས་ལྷག་གཅིག་མི་འདུག ཤེས་ཡོན་དང་ཁོང་གི་ལོ་རྒྱུས་སོགས་ལ་གཟིགས་པར་ཤོག\n#25 གཞིས་ལུས་བོད་པ། ་ལགས་ཀྱིས་སྤེལ་དོན།:\nApril 1st, 2010 at 4:46 am\nApril 1st, 2010 at 7:21 am\nང་ཚོེའི་ངེས་པར་དུ་བཀའ་བློན་ཁྲིའི་ལས་དོན་ག་འདི་རེ་དངོས་སུ་བྱེད་དགོས་པ་དང་མི་དགོས་པ་སོགས་ཀྱི་ཐོག་བགྲོ་གླེང་བྱེད་ན། དེ་བཞིན་རྒྱ་བོད་གཉིས་ད་ལྟའི་གནས་སྟངས་སོགས་ཀྱི་ཐོག་ལ་ཁྲིའི་ལས་དོན་ཇི་འདྲ་ཞིག་གཏོང་དགོས་མིན་སོགས་ཀྱི་ཐོག་བཤད་གང་འདྲ་འདུག ངའི་མ་འོངས་བཀའ་ཁྲིར་འོས་མཁས་དབང་བློ་བཟང་སེངྒེ་ཡིན། ད་ལྟ་བྲེལ་ཟིང་དེ་ཙམ་ཡིན་རྗེས་སུ་མཇལ་ཡོང་།\n#27 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nང་རང་བློ་བཟང་སེང་གེའི་གསུང་བཤད་ཚོགས་འདུ་ཁ་ཤས་ལ་འགྲོ་མྱོང་། ཁོང་ཁ་ནི་བདེ་ཐག་ཆོད་འདུག མགོ་བདེ་ཡོག་ལི་ཞིག་གི་སྣང་བའང་སྤྲད་སོང་བས། མདུན་ནས་བལྟ་བ་གཅིག་པུ་མ་ཡིན་པར། ཟུར་དང་རྒྱབ་ནས་ཀྱང་ཞིབ་འཇུག་བྱེད་རོགས་གནང་ཟེར་འདོད་བྱུང་།\n#28 གཞིས་ལུས་བོད་པ། ་ལགས་ཀྱིས་སྤེལ་དོན།:\nཐེངས་རྗེས་མའི་བཀའ་བློན་ཁྲི་པ་ལ། ད་སྔོན་བླ་ཆེན་དང་དཔོན་ཆེན་མ་ཡིན་པ་ཞིག་དགོས་སྙམ། རྒྱ་ནག་གཞུང་གིས་རྒྱུན་དུ་བོད་གཞུང་གི་འགོ་ཁྲིད་རྣམས་ད་དུང་བཀའ་བཀོད་བརྒྱུད་འཛིན་པ་ཡིན་པའི་རྒྱུ་མཚན་དུ། དཔེར་ན་ཟམ་གདོང་སྤྲུལ་སྐུ་ཡིན་པ་དང། རྒྱ་རི་ཚང་སྤྱི་ཚོགས་རྙིང་པར་དཔོན་པོ་ཡིན་པ་སོགས་བོད་གཞུང་ནང་དུ་སྐུ་དྲག་གི་རིགས་མང་པ་དེ་རེད་ལ། དཔེར་ན་རག་སྡིས་དང་བྱམས་པ་ཕུན་ཚོགས་སོགས་མི་སེར་སྡུག་ལས་པ་ཡིན་པས་གུང་ཁྲན་ཏང་གིས་བཅིངས་གྲོལ་བཏང་པ་ཡིན་པར་བཤད་ཀྱིན་ཡོད། དེས་ན་ཐེངས་རྗེས་མའི་བཀའ་བློན་དེའི་ཁྱིམ་རྒྱུད་ཀྱང་མི་སེར་དཀྱུས་མ་ཞིག་ནས་ཡོང་ན་ལེགས།\n#29 བློ་གྲོས། ་ལགས་ཀྱིས་སྤེལ་དོན།:\nApril 2nd, 2010 at 3:36 am\n༄༎ དྲ་གྲོགས་བདེ་བྱེད་ལགས་ཀྱི་གསུང་པ་ལ་ལྟས་པ་ཡིན་ན་མཁས་དབང་བློ་བཟང་སེངྒེའི་གསུངས་བཤད་སྙན་པོ་ཡོད་འདྲ། མགོ་བདེ་ཡོག་ལི་ཞེས་བརྗོད་པ་དེ་ཡིས་ཁྱེད་ཀྱི་མགོ་བདེ་ཞེས་པ་དེ་ཇི་འདྲ་ཞིག་ལ་བཤད་ཀྱི་ཡོད་དམ། གོང་དུ་དྲ་གྲོགས་གཞིས་ལུས་ཀྱིས་གསུང་པ་དེ་དངོས་གནས་བདེན་པ་ཞིག་མཐོང་སོང་། རྒྱ་ནག་གྱི་རྒྱུན་ཏུ་བཤད་རྒྱུ་གཅིག་དེ་ནི་བཙན་བྱོལ་གཞུང་དེ་སྤྱི་ཚོགས་རྙིང་པའི་བླ་ཆེན་དཔོན་ཆེན་སོགས་ཀྱི་བཟུང་ཡོད་རེད་ཞེས་བཤད་ཀྱི་ཡོད། མང་གཙོ་མ་རེད་ཞེས་བཤད་པ་དེ་ང་ཚོ་ངེས་པར་དུ་བསམས་བློ་གཏོང་དགོས་ཀྱི་ཡོད། ད་ལྟ་བོད་ནང་དུ་ཕྱག་ལས་གནང་མཁན་གྱི་བོད་མི་ཚོ་ནི་མི་ཚང་དཀྱུས་མ་ནས་ཕེབས་མཁན་གྱི་སྣ་ཡིན་ཞེས་བཤད་ཀྱི་དེ་ཚོ་ལ་ཡང་ང་ཚོ་བསམས་བློ་གཏོང་དགོས་སྙམ། འབྱུང་འགྱུར་བཙན་བྱོལ་གཞུང་གི་ཆབ་སྲིད་ཀྱི་དབུ་ཁྲིད་མཐོ་ཤོས་དེ་བླ་མ་དང་སྐུ་དྲག་རིགས་མ་སླེབས་པ་བྱེད་དགོས་ཀྱི་ཡོད་། བོད་མི་ཁྱིམ་ཚང་དཀྱུས་ནས་ཚར་ལུང་བྱུང་པའི་ཤེས་ཡོན་ཅན་བོད་རིགས་ན་གཞོན་ཞིག་ངེས་པར་འདེམས་དགོས་ཀྱི་ཡོད་ དེ་འདྲ་ཞིག་འདེམས་ཐོབ་ན་ང་ཚོའི་རྒྱ་ནག་ལ་རྡ་ལན་ཞིག་སྤྲད་ཐོབ་ཀྱི་ཡོད། ད་ལྟའི་ཆ་ལ་ཚོགས་པ་དང་སྤྱི་སྡུག་མི་སྒེར་སོགས་ཀྱི་བཀའ་ཁྲིར་འོས་མིག་སྟོན་པ་དག་གི་ནང་ནས་རྒྱབ་མདུན་ག་ནས་ལྟས་ཀྱང་མཁས་དབང་བློ་བཟང་སེངྒེ་ལྷག་གཅིག་མི་འདུག དྲ་གྲོགས་ཚོའི་བགྲོ་གླེང་གནང་རོགས་ཞུ། བློ་སེང་ལགས་ལ་ཤེས་ཡོན་དང་འཇོན་ཐང་མི་རབས་རྒན་གཞོན་དང་རྒྱལ་སྤྱིའི་སྤྱི་ཚོགས་དང་ལྷག་པར་དུ་རྒྱ་ནག་ཐོག་དམིགས་སུ་བཀར་ནས་ཉམ་ཞིབ་གནང་མྱོང་ཡོད་མཁན་ཞིག་རེད་འདུག ་ དེ་ལས་ལྷག་ད་ལྟའི་ཆ་ལ་ངའི་བཙན་བྱོལ་སྤྱི་ཚོགས་ནང་དུ་ངའི་རྙེད་མ་སོང་། དྲ་གྲོགས་ཚོའི་རྙེད་སོང་ན་གསུང་རོགས་གནང་། ང་ཚོའི་ཕྱོགས་གཞན་སྤང་ནས་བགྲོ་གླེང་གནང་དགོས་ཀྱི་ཡོད་དོ།\n#30 རྩམ་དགའ་ ་ལགས་ཀྱིས་སྤེལ་དོན།:\nApril 2nd, 2010 at 3:51 am\nཨ་རོག་གནམ་ལྕགས་ལགས་་་་་་ང་དྷ་སར་སླེབས་ཡོད། ངའི་ཁ་པར་ཨང་གྲངས་འདི་ཡིན་ཁ་པར་བཏང་ཤོག་་་༩༨༨༢༥༢༨༩༥༩ ད་དི་ཡེད་ཀོ་ཨ་རོག་་་་་་་ངས་འདི་ནས་རྩོམ་འདི་དང་འབྲེལ་མེད་ཅིག་བྲིས་དགོས་ཐུབ་སོང་བར་དགོངས་དག་ཞུ།\n#31 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nཇོ་བློ་སེང་གེ་ལགས་ཀྱི་ཉེ་བའི་མངོན་འདོད་ནི་བཀའ་བློན་ཁྲི་བའི་རྐུབ་སྟེགས་རེད། ཁོང་གིས་སེམས་ནང་ལ་བཀའ་བློན་ཁྲི་བའི་རྐུབ་སྟེགས་འདི་སྟེང་ཐེངས་གཅིག་བསྡད་རྒྱུ་བྱུང་ན། མ་འོངས་པ་སྒེར་གྱི་ཆེ་མཐོང་དང་།ཁྲིམས་རྩོད་་ལག་འཁྱེར་དེའི་སྒང་ནས་གསེར་འོད་འཕྲོ་གི་བསམས་བཞིན་ཡོད།\nཁོང་ལ་ཆབ་སྲིད་ཀྱི་ལྟ་བ་རང་ཚུགས་ཐུབ་པ་མེད། ཐེངས་ཤིག་ཚོགས་འདུ་ཞིག་སྟེང་འཇམ་དབྱངས་ནོར་བུ་དང་བཀའ་ཟུར་བློ་བཟང་སྙན་གྲགས་གཉིས་ཀྱི་དཀྱིལ་དུ་འཚང་ནས། ང་དབུ་མའི་ལམ་དང་རང་བཙན་གཉིས་ཀྱི་དཀྱིལ་དུ་འཁེལ་བའི་དབུ་རང་པ་ཡིན་ད་ཞེས་རང་ཚུགས་མེད་པའི་སྐད་ཆ་དང་། སོ་སོས་ལྟ་བ་དང་སོ་སོ་ནས་རིག་པ་འདོན་པའི་ཚབ་ཏུ། རྒྱ་ཁབ་ཅིག་ཅིག་ཧ་ཡང་བརྡུང་ནས་ལས་འགུལ་སྤེལ་བ་རེད། རྒྱལ་ཁབ་ཉིག་ཉིག་ནང་གློག་བསད་ནས་ལས་འགུལ་སྤེལ་བ་རེད། གན་ངྷའི་ལྟ་བ་འདི་རེད། མན་རྡ་ལས་འདི་བྱས་པ་རེད་ཟེར་བ་སོགས་ནག་པང་མདུན་དུ་སློབ་ཕྲུག་ཚོར་མགོ་གཡོག་བྱེད་རྒྱུའི་ཤེས་བྱ་ཙམ་ལས་མི་འདུག་བསམ་སོང་།\nགོང་གི་བསམ་ཚུལ་ནི། ང་བཀའ་བློན་ཁྲི་བར་འོས་ཤོག་གཡུག་རྒྱུའི་ཆ་རྐྱེན་ཚང་བསྡད་མཁན་བོད་འབངས་ཞིག་ནས་དོགས་སློང་ཡིན་པ་ལས། སྐུ་ཞབས་སེང་གེ་ལགས་ལ་མ་དགའ་བ་དང་། མཚན་སྨད་ཞུ་བའི་ཀུན་སློང་མིན།\n#32 གཞིས་ལུས་བོད་པ། ་ལགས་ཀྱིས་སྤེལ་དོན།:\n#33 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\n#34 losang sopa (s) ་ལགས་ཀྱིས་སྤེལ་དོན།:\nབསྟན་འཛིན་བདེ་བྱེད་ལགས་ཀྱི་གསུངས་པ་ཇི་བཞིན་བློ་སེང་ལ་སྐབས་འཚོལ་རིང་ལུགས་པ་ཞིག་ཡིན་པའི་འཚོ་བ་ང་ལ་ཡང་བྱུང་ཟླ་ནིང་ལོ་ཞུགས་ལ་རྡོར་གདན་དུ་གོང་ས་མཆོག་གི་གསུང་ཆོས་སྐབས་ཁོང་བཟའ་ཁང་ཞིག་ཏུ་མཇལ་བྱུང་། དེའི་སྔོན་བློ་སེང་བསྐོར་གསར་ཤོག་ཁག་ནས་མཐོང་ལས་མི་དངོསུ་མཏོང་མྱོང་མེད་བཟའ་ཁང་ནང་གི་མི་ཡོད་ཚད་ལ་ང་བློ་བཟང་སེང་གེ་ཟེར་མཁན་དེ་ཡིན་ད་ ང་བློ་བཟང་སེང་གེ་ཟེར་མཁན་དེ་ཡིན་ད་ ང་བློ་བཟང་སེང་གེ་ཟེར་མཁན་དེ་ཡིན་ད་ ང་བློ་བཟང་སེང་གེ་ཟེར་མཁན་དེ་ཡིན་ད་ཞེས་གསུང་མཁན་ཞིག་འདུག་དེ་དུས་རང་ཚུགས་མེད་མཁན་ཞིག་རེད་སྙམ་བྱུང་། གནས་ཚུལ་དེ་མི་མང་པོས་ཤེས་ཀྱི་ཡོད།\n#35 བློ་གྲོས། ་ལགས་ཀྱིས་སྤེལ་དོན།:\nApril 3rd, 2010 at 3:34 am\n༄༎ གོང་དུ་དྲ་གྲོགས་མང་པོ་ཞིག་གི་མ་འོངས་པའི་བཀའ་ཁྲིའི་སྐོར་ལ་གསུངས་འདུག་མི་རེ་རེ་ལ་བསམས་བློ་རེ་རེ་བཤད་པ་ལྟར་སོ་སོའི་མཐོང་ཚུལ་དང་དགོངས་ཚུལ་གསུངས་ཆོག་གི་རེད་མོས། བཀའ་ཁྲིར་ག་འདྲ་ཞིག་སླེབས་ཀྱང་རེ་བ་ཆེ་པོ་གང་ཡང་མེད། ད་ལྟའི་བཙན་བྱོལ་གཞུང་གི་སྲིད་རྒྱུས་འདི་ལ་འགྱུར་བ་མེད་པ་ནི་དངོས་ཡོད་གནས་ཚུལ་རེད་ལ་དེ་ཚང་མས་ཤེས་གསལ་རེད། གོང་ས་མཆོག་གིས་སུམ་ཅུ་དུས་དྲན་སྔ་ཕྱིའི་གསུངས་བཤད་ནང་ལ་གཟིགས་ན་ཤེས་ཀྱི་རེད།་ རྒྱུན་དུ་ངའི་སེམས་ནང་དུ་འཆར་རྒྱུ་ནི་ད་ལྟའི་དུས་འདི་ལ་བཀའ་ཁྲིར་ན་གཞོན་ཤེས་ཡོན་གཉིས་ལྡན་ཞིག་སླེབས་ཐོབ་ན་སེམས་ཀྱི་ཡོད་གང་ཡིན་ཟེར་ན་ ཁོང་ཚོ་ལ་བྱེད་དགོས་བསམས་པའི་བསམས་བློ་གསར་པ་ཞིག་དང་གསོན་ཤུག་གསར་པ་ཞིག་ཡོད་རེད་དེའི་ནུས་པ་དེ་ང་ཚོའི་བཙན་བྱོལ་སྤྱི་ཚོགས་འདི་ཡི་ནང་དུ་སྟོན་ཐོབ་ན་ཡག་པོ་འདུག་བསམས་ཀྱི་ཡོད། དེ་དག་ཚང་མ་ཚང་མཁན་མཁས་དབང་བློ་བཟང་སེངྒེ་ལ་འདུག་སྙམ། བློ་སེང་ལས་ལྷག་གཅིག་བཙན་བྱོལ་སྤྱི་ཚོགས་ནང་དུ་ཐོན་རྒྱུ་ཡོད་ན་ཐོན་རེན་འདུག་་རྒྱབ་ལ་སྡད་ནས་གང་ཟག་དེ་ཡི་རྒྱབ་ལ་གཅིག་གཅིག་གཉིས་ཞེས་བཤད་པ་ཡིན་ན་ཕན་ཐོག་གང་ཡང་མི་བྱུང་།་ གོང་དུ་དྲ་གྲོགས་ཁ་ཤས་ཤིག་གི་བློ་སེང་ལགས་ཀྱི་སྒོ་གསུམ་གྱི་སྤྱོད་པ་ལ་མང་པོ་ཞིག་འབྲེལ་འདུག་སྟེ་མི་ལ་ནོར་འཁྲུལ་མེད་པ་འཛམ་གླིང་འདི་ཡི་ནང་དུ་རྙེད་རྒྱུ་མེད་པ་ནི་དངོས་ཡོད་རེད། བློ་སེང་ལགས་ཀྱི་ལྟ་བ་ངོ་མ་དེ་ད་ལྟ་སུ་གང་གི་ཤེས་ཀྱི་མེད་ཕྱི་ཚུལ་ཙམ་ལ་ལྟས་ནས་འདི་འདྲ་རིགས་བཤད་པ་ཡིན་ན་དགོས་པ་མ་མཐོང་། བློ་བཟང་བཟོད་པ་ལགས་ཀྱི་ང་བློ་བཟང་སེངྒེ་ཡིན་ལབ་ཀྱི་འདུག་ཁོང་སྐབས་འཚོལ་རིང་ལུགས་པ་ཡིན་པའི་ཚོར་བ་བྱུང་ཞེས་གསུངས་པ་དེ་རྒྱུ་མཚན་ཡང་དག་ཞིག་མ་མཐོང་། ཕྱི་རྒྱལ་གྱི་འགྲོ་སྟངས་ལ་ཐོག་མར་མི་ཕན་ཚུན་ཐུག་པའི་སྐབས་སུ་ངའི་མིང་འདི་ཡིན་ཞེས་ངོ་སྤྲོད་གནང་གི་ཡོད། ཁོང་གི་ངོ་སྤྲོད་གནང་བ་དེ་ལ་ལྟས་ནས་སྐབས་འཚོལ་བ་རེད་བཤད་ན་ག་འདྲ་འདུག་དྲ་གྲོགས་ཚོའི་གསུངས་ན། བློ་སེང་ལགས་ཀྱི་བཀའ་ཁྲིར་མིང་དེ་འཁྱེར་ནས་སྒེར་གྱི་ཆེ་མཐོང་བསམས་ཀྱི་ཡོད་རེད་ཞེས་གསུངས་པ་དེ་དངོས་གནས་བདེན་པ་ཞིག་མ་མཐོང་ གང་ལ་ཞེས་ན་ ད་ལྟ་ཁོང་འཛམ་གླིང་ནང་གི་སློབ་གྲྭ་སྐད་དྲག་ཆེ་ཤོས་ཧ་ཝ་ཌི་གཙུགས་ལགས་སློབ་གཉེར་ཁང་དུ་མཁས་དབང་གི་མཚན་འཁྱེར་ནས་བཞུགས་ཡོད་དེ་ལས་ལྷག་གཅིག་བཀའ་ཁྲིར་ཞབས་སྟེགས་འདི་ལ་མེད་དོ། དེ་བཞགས་ཏེ་ཁོང་བོད་མི་ཞིག་ཡིན་པའི་ཆ་ནས་བཀའ་ཁྲིར་འོས་གཞི་ནང་དུ་ཕེབས་ཀྱི་ཡིན་རྒྱུ་རེད་སྙམ།་ གང་ལྟར་བཙན་བྱོལ་གནང་དུ་བཀའ་ཁྲིར་བློ་བཟང་སེངྒེ་ལས་ལྷག་གཅིག་འདུག་ན་འཁྲིད་ཤོག དེ་སྔོན་བཀའ་ཁྲིར་གནང་མྱོང་མཁན་ཞིག་མ་གདམས་རོགས་ཞེས་ཞུ་ཡི་ཡོད། མི་རབས་གསར་པའི་ནང་ནས་གདམས་རོགས་གནང་། ངའི་མཐོང་ཚུལ་ལ་ད་ལྟའི་ཆ་བློ་སེང་ལྷག་གཅིག་མ་མཐོང་༎ རྣམས་པ་ཚོའི་དགོངས་ཚུལ་ལྷུག་པོ་གསུངས་གནང་ཡོད་ཞུ།\n#36 བྱ་རྒོད་རྒྱལ་པོ། ་ལགས་ཀྱིས་སྤེལ་དོན།:\nApril 4th, 2010 at 3:14 am\n#37 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nLobsang Sangay isaTibetan legal scholar, and an expert on Tibet, and international human rights law.\nLobsang Sangay received education at Tibetan refugee high school in Darjeeling. He earned his LL.B and his B.A. (Honors) from the University of Delhi in India. In 2004, he received the Yong K. Kim’ 95 Prize of Excellence for his doctoral dissertation as well asaFulbright Fellowship for studying at Harvard Law School. Lobsang Sangay earned his Doctorate in law, and LL.M from Harvard University. He is currentlyaResearch Fellow at East Asian Legal Studies Program at Harvard Law School.\nDr. Lobsang Sangay organized five conferences between Chinese and Tibetan scholars, includingameeting between the Dalai Lama and thirty-five Chinese scholars at Harvard University in 2003.U.S.A\nHe isacandidate for the next prime minister of Tibetan Government in Exile.\nTibet: Exiles’ Journey, Journal of Democracy – Volume 14, Number 3, July 2003, pp. 119-130\nWe SingaSong of Sadness Tibetan Political Prisoners Speak Out, Billy Jackson, Publish America, 2004, ISBN 1413716776\nLobsang Sangay, China in Tibet: Forty Years of Liberation or Occupation?, Harvard Asia Quarterly, Volume III, No. 3, 1999\nཁོང་བཙན་བྱོལ་བོད་མིའི་ཁྲོད་ Fulbright Fellowship་མིང་ཐོག་ནས་ཨ་རིར་སློབ་སྦྱོང་གྲུབ་རྗེས་ཕྱིར་མ་ལོག་པའི་གྲས་རེད། དེར་བརྟེན་ཕྱིས་སུ་ཡོང་མཁན་དེ་་ཚོས་ ༠ཁྲིམས་རྩོད་སློབ་སྦྱོང་ཐོབ་མཁན་ཁོ་ཡང་ཕར་མི་ལོག་ན། ང་ཚོ་རྡ་རམས་ས་ལར་ལོག་ནས་ག་རེ་འཇོན་ཡ་འདུག་༠ ཅེས་བོད་གཞུང་ཤེས་རིག་ལས་ཁུངས་ལ་ཁ་ལན་སློག་ཀྱིན་ཡོད་པ་རེད།\nFulbright Fellowship་སློན་ཡོན་རོགས་སྐྱོར་ཐོག་ནས་སླེབས་མཁན་མང་པོ་ཞིག་ཕྱིར་མ་ལོག་པའི་སྒང་། བུ་ལོན་ཕྱིར་སྒྲུབ་འཇལ་མ་བྱས་མཁན་ཡང་མང་པོ་ཞིག་ཐོན་ཙང་། ལོ་ཤས་གོང་བཙན་བྱོལ་བོད་གཞུང་ཤེས་རིག་ལས་ཁུངས་འུ་ཐུག་ནས་ཚགས་ཤོག་ཐོག་གསལ་བསྒྲགས་སྤེལ་བ་རེད།\nབྱས་ཙང་། ང་བཀའ་བློན་ཁྲི་བ་འཚོལ་མཁན་བོད་མི་ཞིག་གི་་ངོ་ནས། བཀའ་བློན་ཁྲི་བའི་འོས་དམིགས་ནང་སླེབས་བསྡད་མཁན་མི་སྣ་སྐད་གྲགས་ཅན། སློབ་སྦྱོང་ཕྱག་འཁྱེར་མཐོན་པོ་ཡོད་མཁན་ཇོ་བློ་བཟང་སེང་གེ་ལགས་ཀྱི་་ཤེས་འཇོན་ཐད་དོགས་སློང་བྱེད་མི་ཆོག་པ་མེད་པ་རེད། ཁོང་་མི་མང་གི་མདུན་དུ་ཕེབས་ནས། གོང་གི་རྙོག་གླེང་འདིའི་ཐད་གསལ་བཤད་མ་གནང་ཚེ། ད་ལྟ་ཁོང་ལ་འཕེན་རྒྱུར་གྲ་སྒྲིག་ཡོད་པའི་འོས་ཤོག་་མང་པོ་ཞིག་གཞན་ལ་ཤོར་རྒྱུ་ཡིན་པ་ཏན་ཏན་རེད། ང་རང་ད་ལྟ་ཁོང་ལ་འོས་ཤོག་གཡུག་རྒྱུ་གནས་སྐབས་རིང་ཕྱིར་འཐེན་བྱས་ནས་ཡོད།\nཕྱི་རྒྱལ་བའི་ལྟ་སྟངས་ལ། སློབ་སྦྱོང་གི་ཕྱག་འཁྱེར་སྒང་། ས་གནས་ས་ཐོག་གི་ལས་ཀའི་ཉམས་མྱོང་གལ་ཆེན་པོ་རེད། དེ་འདྲ་ཡིན་ཙང་། ཨ་རི་ནང་Resume དང་དབྱིན་ཇིའི་ལུང་པར་ CV་ཞེས་པ་ལས་ཀ་འཚོལ་མཁན་ཚོར་མེད་དུ་མི་རུང་ཞིང་། ལས་ཁུངས་ཁག་གིས་ངེས་པར་ཞིབ་བལྟ་དགོས་པ་ཞིག་ཆགས་ཡོད། ད་ཕན་བདག་གི་ལག་པར་སོན་པའི་བློ་ེསེང་གི་Resume་ནང་བཙན་བྱོལ་བོད་གཞུང་མང་་གཙོ་གཞུང་གི་སྲིད་ཁྲིར་ཞབས་སྟེགས་སྟེང་འཁོད་ཆོག་ཆོག་ཅིག་མཐོང་སོང་ལགས། ཡོད་ན་གསུང་རོགས་གནང་།\nཁོང་ཨ་རིར་སློབ་གྲྭ་སྐད་གྲགས་ཅན་ཞིག་ནང་། མཁས་དབང་ཟེར་བའི་མིང་ཞིག་འཁུར་ནས་ཡོད་པ་རེད། མཁས་དབང་ཟེར་བ་དེ་ཚོར་དེ་འདྲ་ཧང་སངས་བྱེད་དགོས་འེ་ཡོད། ཧ་ཅང་ཆེན་པོ་ཆེན་པོ་བསམ་དགོས་མི་འདུག། གདན་སའི་དགེ་བཤེས་དེ་ཚོས་གཞུང་ངཀའ་པོད་ལྔ་ངེས་ངེས་དང་།དེ་དང་མཚུངས་བའི་ལག་ལེན་འདུག་མི་འདུག་དང་གཅིག་མཚུངས་རེད།\nགོང་ནས་མི་ཞིག་གིས། ༠༠༠བློ་སེང་ལགས་ཀྱི་བཀའ་ཁྲིར་མིང་དེ་འཁྱེར་ནས་སྒེར་གྱི་ཆེ་མཐོང་བསམས་ཀྱི་ཡོད་རེད་ཞེས་གསུངས་པ་དེ་དངོས་གནས་བདེན་པ་ཞིག་མ་མཐོང་ གང་ལ་ཞེས་ན་ ད་ལྟ་ཁོང་འཛམ་གླིང་ནང་གི་སློབ་གྲྭ་སྐད་དྲག་ཆེ་ཤོས་ཧ་ཝ་ཌི་གཙུགས་ལགས་སློབ་གཉེར་ཁང་དུ་མཁས་དབང་གི་མཚན་འཁྱེར་ནས་བཞུགས་ཡོད་དེ་ལས་ལྷག་གཅིག་བཀའ་ཁྲིར་ཞབས་སྟེགས་འདི་ལ་མེད་དོ། ༠༠༠\nཧར་ཝར་སློབ་གྲའི་ལས་བྱེད་ཅིག་གི་ resumeནང་བཙན་བྱོལ་གཞུང་བཀའ་བློན་ཁྲི་བའི་ལས་འཁུར་གསལ་ན་གང་ཟག་དེའི་བསོད་ནམས་རེད། ཁོང་གི་མཚན་མཐོང་གནམ་ལ་འཕུར་གི་རེད། ལམ་འགྲོ་ནི་ཨ་་རིའི་་མི་སི་ཕེ་ཞེས་བའི་གཙང་བོ་དེའི་རྒྱུན་ནང་མཉམ་འགྲོ་གི་རེད། སོང་ཙང་།བཙན་བྱོལ་བོད་གཞུང་བཀའ་བློན་ཁྲིབ་སྲིད་ཁྲི་རྒྱག་བཤིག་བརྒྱབ་ནས་ཆུང་དུ་གཏོང་མི་བྱེད་ཐུགས་རྗེ་གཟིགས། མ་གཞི་ནས། ཨ་རི་ཟེར་བ་འདི་མིང་གི་འགོར་སླེབས་ཚེ ཆུང་ཆུང་ཞིག་ཀྱང་ཆེན་པོ་ཞིག་ཏུ་འགྱུར་འགྲོ་ཡི་ཡོད་པས་ངོ་མཚར་ཆེ་བ་ལགས།\n#38 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nApril 4th, 2010 at 8:18 am\nགོང་གི་ མཐོང་སོང་ལགས་ ཟེར་བ་ མཐོང་མ་སོང་ ལ་བཅོས་འཚལ།\n#39 བློ་གྲོས། ་ལགས་ཀྱིས་སྤེལ་དོན།:\nApril 5th, 2010 at 7:48 am\nགོང་དུ་དྲ་གྲོགས་བདེ་བྱེད་ལགས་ཀྱི་དོག་སློང་གནང་བར་དགའ་པོ་བྱུང་། གང་ཡིན་ཟེར་ན་ངས་ཤེས་པ་དེ་གསལ་བཤད་ཞིག་བྱེད་འདོད་བྱུང་། མཁན་དབང་བློ་བཟང་སེངྒེ་ལགས་ཐོག་མར་ཨ་རིར་སློབ་བསྐྱོད་ཀྱི་གོ་སྐབས་དེ་ཤེས་རིག་ལས་ཁུངས་ཀྱི་ཁུངས་ཏོག་ནས་སློབ་ཡོན་ཐོབ་སྟེ་ཧ་ཝ་ཌིར་གཙུགས་ལགས་སློབ་གཉེར་ཁང་དུ་ཕེབས་པ་ཞིག་རེད་འདུག ཉེས་སྟོང་བཞི་ལོར་ཁོང་སློབ་མཐར་ཕྱིན་སྟེ་ཤེས་རིག་ལས་ཁུངས་སུ་ཁོང་གིས་བཀའ་འདྲིས་ཞུས་འདུག་པར་ཤེས་རིག་ནས་\nཁྱེད་རང་ཚུར་མ་ཕེབས་ནས་ཧ་ཝ་ཌིར་ནང་དུ་ཕྱག་ལས་གནང་ཞེས་གསུང་ཡོད་འདུག་ཁོང་སློབ་ཐོན་རྗེས་སུ་ཚུར་མ་ལོག་པ་དེ་འདྲ་རེད་མི་འདུག་ དེ་བདེན་པ་ཡིན་མིན་ དྲ་གྲོགས་ཚོའི་ཤེས་རིག་ལས་ཁུངས་སུ་བཀའ་འདྲི་ཞུས་ན་འགྲིག་གི་རེད་སྙམ། དེ་སྐབས་སུ་ཤེས་རིག་ལས་ཁུངས་ཀྱི་ཚགས་ཤོག་ཞིག་སྟོན་ཡོད་དེ་ནང་དུ་ཁོང་གི་མིང་བཀོད་ཡོད་དེའི་སྐབས་ཉམ་ཞིབ་ཡག་པོ་གནང་མི་འདུག་ཁྱེད་རང་ཤེས་རིག་ལས་ཁུངས་ཀྱི་དམིགས་བསལ་ཡིན་ཞེས་གསུངས་ཡོད་པའི་གནས་ཚུལ་གོ་རྒྱུ་འདུག་ སློབ་ཡོན་རག་ནས་ཚུར་མ་ཕེབས་མཁན་ཁག་གཅིག་གནས་ཚུལ་གསལ་པོ་མ་ཤེས་པར་སོ་སོ་མི་གཞན་གྱི་མཉམ་དུ་འཁྲིད་ཐབས་བྱེད་པ་འདི་བོད་པའི་ལུགས་གསོལ་ཞིག་ཡིན་པ་འདྲ།\n#40 གངས་བུ། ་ལགས་ཀྱིས་སྤེལ་དོན།:\nཁྱེད་ཀྱི་བཀའ་ཁྲིར་བཀྲས་མཐོང་ཡིན་ན། བཀྲས་མཐོང་བཀའ་ཁྲིར་བྱེད་བཞིན་པའི་སྐབས་སུ་ངས་འཇོན་གྱི་མི་འདུག་ཞེས་དགོངས་པ་ཞུས་ནས་ཕྱིན་པ་རེད་འདི་འདྲ་མི་ཞིག་བཀའ་ཁྲིར་བླུག་ན་ག་འདྲ་འདུག དེ་ནང་བཞིན་ཁོང་ལ་དཔལ་འབྱོར་གྱི་ཐོག་ལ་རྙོག་དྲ་ཡོད་ནི་རེད་ཡ། བཀྲས་མཐོང་བཀའ་ཁྲིར་སླེབས་སོང་ན་ངས་རང་བཙན་ལག་དེ་ཡར་ཕུལ་གྱི་ཡིན། ནོ།\n#41 མེ་ཏོག་དཀར་པོ། ་ལགས་ཀྱིས་སྤེལ་དོན།:\n#42 རྩམ་དགའ། ་ལགས་ཀྱིས་སྤེལ་དོན།:\nMay 7th, 2010 at 8:21 am\nརྒྱུ་མཚན་གཅིག་ཀྱང་མ་བཀོད་པར་དམར་རིལ་རིལ་ཅིག་གཏན་ནས་མཐོང་འདོད་མེད་ཟེར། གད་མོ་ཤོར་བ་རང་རེད། ངས་ཁྱོད་ལ་གཅིག་འདྲི་་་་་་ཁྱོད་ལ་དམར་རིལ་རིལ་མ་ཡིན་པའི་རྗེས་མའི་བཀའ་ཁྲིའི་འོས་གཞི་ཅི་ཙམ་ཡོད་དམ། ད་ལྟའི་དམར་རིལ་རིལ་ཡིན་པའི་བཀའ་ཁྲིའི་མཛད་རྗེས་ཁག་ལ་ཞིབ་མོར་བལྟས་ནས། རྗེས་མར་དམར་རིལ་རིལ་ལ་ལྟ་ཚུལ་ངན་པ་མཚམས་འཇོག་གནང་གོ །\n#43 མེ་ཏོག་དཀར་པོ། ་ལགས་ཀྱིས་སྤེལ་དོན།:\nརྩམ་དགའ་ལགས། ཁྱེད་ལ་བདེན་ཁ་ཅུང་འདུག ངས་བཤད་སྟངས་འདིས་དམར་རིལ་རིལ་ལྟ་ཚུལ་ངན་པ་ཡོད་ལྟར་མངོན་བཞིནའདུག ངས་བཤད་འདོད་པ་ནི་ཆབ་སྲིད་ཀྱི་འཛིན་སྐྱོང་མཁན་གྲྭ་པ་ཡིན་ན་ལས་དོན་ཁ་ཤས་སྟེང་ལས་སྟངས་སྟབས་མི་བདེ་བ་ཡོང་སྲིད་པ་དང་། ལྷག་པར་རིན་པོ་ཆེ་འདྲས་མཚན་འཆང་ཡོད་ན་བླ་མ་ལྟ་བུའི་འདུ་ཤེས་ལས་དཔོན་པོའི་འདུ་ཤེས་མི་སྐྱེ་ལ། ཅི་གསུངས་བཀའ་སྒྲུབ་ལས་རྣམ་དཔྱོད་བེད་སྤྱོད་གཏོང་རྒྱུར་ཚད་བཀག་ཐེབ་ཉེན་ཡོད། ཁྱེད་ཀྱིས་དྲི་བའི་ཤུགས་ལ་དམར་རིལ་མ་གཏོགས་བོད་མི་རིགས་ཀྱི་སྣེ་འཁྲིད་མི་ཐུབ་པའི་བསམ་ཚུལ་ཞིག་ཉིད་ལ་ཡོད་པ་འདྲ།


Wylie:Thig le bcu drug gi sgom bzlas nyams su len tshul snying por dril ba - gDams Ngag mDzod\nWylie:Thig le bcu drug gi sgom bzlas nyams su len tshul snying por dril ba\n(Redirected from Thig le bcu drug gi sgom bzlas nyams su len tshul snying por dril ba)\nVolumes List > Volume4> Text #34 (No Translation) (བོད་སྐད་) Scroll to Research Info Catalog Information for this text:\ndkon mchog bstan pa'i sgron me. ༄༅། །ཐིག་ལེ་བཅུ་དྲུག་གི་སྒོམ་བཟླས་ཉམས་སུ་ལེན་ཚུལ་སྙིང་པོར་དྲིལ་བ་བཞུགས་སོ༎ ༎. གདམས་ངག་རིན་པོ་ཆེའི་མཛོད།, པོད་ ༼ང་༽, 317-326. ཏེ་ལི་་་རྒྱ་གར་: ཞེ་ཆེན་དཔེ་མཛོད་ཁང་, ༡༩༩༩.\nདཀོན་མཆོག་བསྟན་པའི་སྒྲོན་མེ་. @#/_/thig le bcu drug gi sgom bzlas nyams su len tshul snying por dril ba bzhugs so//_//. In gdams ngag rin po che'i mdzod, Volume4(ང་), 317-326. New Delhi: Shechen Publications, 1999. Enlarged reprint of the 1979 edition published by Dilgo Khyentse Rinpoche from prints from the dpal spungs xylographs.\n།ཅེས་ཐིག་ལེ་བཅུ་དྲུག་གི་བསྒོམ་བཟླས་ཉམས་སུ་ལེན་ཚུལ་སྙིང་པོར་དྲིལ་བ་འདི་ནི་མང་དུ་ཐོས་པའི་དོན་ཡང་དག་པ་སྒྲུབ་པ་ལ་གཞོལ་བའི་རི་ཁྲོད་པ་ཡོན་ཏན་རྒྱ་མཚོས་བསྐུལ་ངོར། །བཙུན་པ་དཀོན་མཆོག་བསྟན་པའི་སྒྲོན་མེས་ཡི་གེ་པ་ནི་སྔགས་རམ་པ་དཀོན་མཆོག་ཀུན་དགའོ། །སརྦ་མངྒ་ལམ༎ ༎\n/ces thig le bcu drug gi bsgom bzlas nyams su len tshul snying por dril ba 'di ni mang du thos pa'i don yang dag pa sgrub pa la gzhol ba'i ri khrod pa yon tan rgya mtshos bskul ngor/_/btsun pa dkon mchog bstan pa'i sgron mes yi ge pa ni sngags ram pa dkon mchog kun dga'o/_/sarba mang+ga lam//_//\nLine 1: ༄༅། །ཐིག་ལེ་བཅུ་དྲུག་གི་སྒོམ་བཟླས་ཉམས་སུ་ལེན་ཚུལ་སྙིང་པོར་དྲིལ་བ་བཞུགས་སོ༎ ༎\n@#/_/thig le bcu drug gi sgom bzlas nyams su len tshul snying por dril ba bzhugs so//_//\nLeft side print: ང་ ཉམས་ གཅིག་ ལེན།\nnga nyams gcig len/\nགཡོན་: ང་ ཉམས་ (གྲངས་ཀ་) ལེན།\nLeft: nga nyams (tibfolio#) len/\nBegin-End Pages (Western): 317-326\n[[peoplefields::དཀོན་མཆོག་བསྟན་པའི་སྒྲོན་མེ་ dkon mchog bstan pa'i sgron me dkon mchog bstan pa'i sgron me; sngags ram pa dkon mchog kun dga'; ri khrod pa yon tan rgya mtsho dkon mchog kun dga'. | ]]\nThe Essential Ways of Practicing the Sixteen Circles of the Kadampas.\nདཀོན་མཆོག་བསྟན་པའི་སྒྲོན་མེ་. ཐིག་ལེ་བཅུ་དྲུག་གི་སྒོམ་བཟླས་ཉམས་སུ་ལེན་ཚུལ་སྙིང་པོར་དྲིལ་བ་. གདམས་ངག་རིན་པོ་ཆེའི་མཛོད།, པོད་ ང་༽, ༣༡༧-༣༢༦. ཏེ་ལི་་་རྒྱ་གར་: ཞེ་ཆེན་དཔེ་མཛོད་ཁང་, ༡༩༩༩.\ndkon mchog bstan pa'i sgron me. thig le bcu drug gi sgom bzlas nyams su len tshul snying por dril ba. In gdams ngag rin po che'i mdzod, Volume4(nga), 317-326. New Delhi: Shechen Publications, 1999. Enlarged reprint of the 1979 edition published by Dilgo Khyentse Rinpoche from prints from the dpal spungs xylographs.\nRetrieved from "https://dnz.tsadra.org/index.php?title=Wylie:Thig_le_bcu_drug_gi_sgom_bzlas_nyams_su_len_tshul_snying_por_dril_ba&oldid=49581"\nDkon mchog kun dga'


བོད་མི་མང་སྤྱི་འཐུས་ལྷན་ཚོགས་ཀྱིས་རྒྱ་གར་དབུས་གྲོས་ཚོགས་སུ་བོད་དོན་ཞུ་སྐུལ་གནང་བ། – བོད་མི་མང་སྤྱི་འཐུས་ལྷན་ཚོགས།\n༄༅། །དེང་སྐབས་རྒྱ་གར་གྱི་ཆར་དུས་གྲོས་ཚོགས་ཚོགས་བཞིན་པ་དང་བསྟུན་ཕྱི་ལོ་ ༢༠༡༨ ཟླ་ ༧ ཚེས་ ༢༢ ཉིན་བོད་མི་མང་སྤྱི་འཐུས་ལྷན་ཚོགས་ཀྱི་ཚོགས་གཞོན་ཨཱཅརྱ་ཡེ་ཤེས་ཕུན་ཚོགས་མཆོག་དང་། སྤྱི་འཐུས་དགེ་བཤེས་སྨོན་ལམ་མཐར་ཕྱིན་མཆོག སྤྱི་འཐུས་ཀརྨ་དགེ་ལེགས་མཆོག་བཅས་རྡ་རམ་ས་ལ་ནས་རྒྱ་གར་གྱི་རྒྱལ་ས་ལྡི་ལིར་ཆེད་ཕེབས་ཀྱིས་ཕྱི་ཚེས་ ༢༣ ཉིན་ནས་བཟུང་ཕྱི་ཚེས་ ༢༥ བར་རིམ་བཞིན་ ༡༽རཇ་སི་ཐན་ནས་ཡིན་པ་ Bharatiya Janata Party (BJP) སྲིད་དོན་ཚོགས་མི་དང་། རྒྱ་གར་གྲོས་ཚོགས་གོང་མའི་འཐུས་མི་ རམ་ ནརཱ་ཨིན་ དྷུ་དྷི་ (Shri Ram Narain Dudi) མཆོག་དང་།\n༢༽ཡུ་པི་ནས་ཡིན་པ་ Samajwadi Party (SP) སྲིད་དོན་ཚོགས་མི་དང་། གྲོས་ཚོགས་གོང་མའི་འཐུས་མི་ཅནྡ་རཱ་པལ་ སིངྷ་ ཡ་དྷེབ་ (Dr. Chadrapal Singh Yadav) མཆོག ༣༽བྷི་ཧར་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ སང་ཇའེ་ ཇསེ་ཝལ་ (Dr. Sanjay Jaiswal) མཆོག ༤༽ Bharatiya Janata Party (BJP) སྲིད་དོན་ཚོགས་པའི་དབུས་འཛིན་སྐྱོང་སྤྱི་ཁྱབ་དྲུང་ཆེ་ མ་ཧེན་དྷརཱ་ པན་ཌེ་ (Mahendra Pandey) མཆོག\n༥༽པན་ཇབ་ནས་ཡིན་པ་ Indian National Congress Party (INC) སྲིད་དོན་ཚོགས་མི་དང་། གྲོས་ཚོགས་གོང་མའི་འཐུས་མི་ ཤམ་ཤེར་ སིངྷ་ དྷུ་ལོ་ (Shri Shamsher Singh Dullo) མཆོག ༦༽གྷུཇ་རཏ་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ ཀིརྟི་ པེརེམ་ཇི་བྷའེ་ སོ་ལན་ཀི་ (Dr.(Prof.) Kirti Peremjibhai Solanki) མཆོག ༧༽ནུབ་བྷང་གྷལ་ནས་ཡིན་པ་ INC སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ མའུ་སམ་ ནཽར་ (Smt. Mausam Noor) མཆོག ༨༽མ་དྷེཡ་པར་དེཤ་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ རི་ཏི་ པཱ་ཊཀ་ (Smt. Riti Pathak) མཆོག ༩༽བྷི་ཧར་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ སུ་ཤིལ་ ཀུ་མར་ སིངྷ་ (Shri Sushil Kumar Singh) མཆོག ༡༠༽བྷི་ཧར་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ ས་ཏིཤ་ ཅནྡ་རཱ་ དྷུ་བྷའེ་ (Shri Satish Chandra Dubey) མཆོག ༡༡༽ཇག་ཁནྜ་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ པ་ཤུ་པ་ཏི་ ནཱཐ་ སིངྷ་ (Shri Pashupati Nath Singh) མཆོག\n༡༢༽སྲིད་འཛིན་གྱིས་ཐད་བསྐོས་གནང་བ་གྲོས་ཚོགས་གོང་མའི་འཐུས་མི་ སཝཱ་པན་ དྷས་གྷུབ་ཏ་ (Shri Swapan Dasgupta) མཆོག ༡༣༽ཡུ་པི་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ ར་ཝི་དྷརཱ་ ཀུཤཱ་ཝ་ཧ་ (Shri Ravindra Kushwaha) མཆོག ༡༤༽བྷི་ཧར་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ ནི་ཏེ་ཡ་ནནྡ་ རའི་ (Shri Nityanand Rai) མཆོག ༡༥༽ཡུ་པི་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ ནེ་པལ་ སིངྷ་ (Dr.Nepal Singh) མཆོག ༡༦༽ཨ་སམ་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ ར་མེན་ དྷེ་ཀཱ་ (Shri Ramen Deka) མཆོག ༡༧༽ཆ་ཏིས་གྷར་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ ར་མེཤ་ བྷི་ཨས་ (Shri Ramesh Bais) མཆོག ༡༨༽ཧ་རི་ཡ་ན་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ རམ་མེཤ་ ཅན་དྷེར་ ཀཱའུ་ཤིཀ་ (Shri Ramesh Chander Kaushik) མཆོག\n༡༩༽ཏི་ལིང་གྷ་ན་ནས་ཡིན་པ་ Telangana Rashtra Samithi (TRS) སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ ཨ་ཛུ་མཻརཱ་ སེ་ཏ་རམ་ (Dr. Azmeera Seetaram) མཆོག ༢༠༽ཨ་སམ་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ བྷི་ཇོ་ཡ་ ཅ་ཀར་ཝརྟེ་ (Smt Bijoya Chakravarty) མཆོག ༢༡༽མ་ཧ་ར་ཤི་ཏྲི་ཡ་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་གོང་མའི་འཐུས་མི་ ཝི་ནའེ་ པི་ སཧཱ་སུར་བྷུདྷེ་ (Dr. Vinay P. Sahasrabudhe) མཆོག ༢༢༽ནུབ་བྷང་གྷལ་ནས་ཡིན་པ་ BJP སྲིད་དོན་ཚོགས་མི་དང་། སྲིད་འཛིན་གྱི་ཐད་བསྐོས་གྲོས་ཚོགས་གོང་མའི་འཐུས་མི་ རཽ་པ་ གྷང་གུ་ལའེ་ (Smt Roopa Ganguly) མཆོག ༢༣༽ཨ་སམ་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ རམ་མེ་སེ་ཝར་ ཊེ་ལི་ (Shri Rameswar Teli) མཆོག ༢༤༽ཀ་ཎ་ཀྲ་ཀ་ནས་ཡིན་པ་ BJP སྲིད་དོན་ཚོགས་མི་དང་། གྲོས་ཚོགས་འོག་མའི་འཐུས་མི་ པཪ་ལཧྡ་ ཝེན་ཀཱ་ཏེཤ་ ཇོ་ཤི་ (Shri Pralhad Venkatesh Johsi) མཆོག་བཅས་སུ་ཞོགས་པ་གྲོས་ཚོགས་མ་ཚོགས་གོང་དང་དགོང་མོ་གྲོས་ཚོགས་གྲོལ་མཚམས་རྣམས་སུ་འཐུས་མི་སོ་སོའི་བཞུགས་གནས་སུ་ཆེད་བཅར་གྱིས་མཇལ་འཕྲད་གནང་ཡོད་འདུག\nམཇལ་འཕྲད་སྐབས་བོད་མི་མང་སྤྱི་འཐུས་ལྷན་ཚོགས་ཀྱི་ངོས་ནས་འཚམས་འདྲིའི་མཇལ་དར་དང་ཕྱག་རྟགས་ཕུལ་རྗེས། ད་ལྟའི་བོད་ནང་གི་ཛ་དྲག་གནས་སྟངས་ངོ་སྤྲོད་དང་། འཕགས་བོད་གཉིས་ཆོས་དང་རིག་གཞུང་། ཁོར་ཡུག་གནས་བབ་བཅས་ཀྱི་འབྲེལ་ལམ་དང་བོད་རྒྱ་ནག་གིས་དབང་དུ་བསྒྱུར་རྗེས་ཀྱི་ཉེན་ཚབས་སྐོར། བོད་རྒྱ་འབྲེལ་མོལ་གྱི་གནས་སྟངས་བཅས་གསལ་བཤད་དང་། དེ་བཞིན་རྒྱ་གར་གྲོས་ཚོགས་འཐུས་མིའི་བོད་དོན་རྒྱབ་སྐྱོར་ཚོགས་འདུ་སྔ་རྗེས་སུ་བཞག་གནང་བ་རྒྱ་གར་གྲོས་ཚོགས་འཐུས་མིས་བོད་དོན་ལ་རྒྱབ་སྐྱོར་གནང་ཕྱོགས་སྐོར་གྲོས་ཆོད་ཁག་གི་དགོངས་དོན་མཇུག་སྐྱོང་དང་། རྒྱབ་སྐྱོར་ཡོང་ཐབས། རྒྱ་གར་གཞུང་མང་གཉིས་ཀྱིས་བོད་མི་སྐྱབས་བཅོལ་བར་བཀའ་དྲིན་བསྐྱངས་གནང་བར་ཐུགས་རྗེ་ཆེ་སོགས་ཞུས་པར་གཙོ་བོར་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་ཞལ་མཇལ་གསུང་ཐོས་མྱོང་མཁན་རྣམས་བོད་དོན་སྐོར་ལ་མཁྱེན་རྟོགས་དང་རྒྱབ་སྐྱོར་སྨོས་མེད་ཐོག་ཐུགས་ཁུར་ལམ་སྟོན་དང་། སྤྱི་ཡོངས་ནས་ཚང་མས་ཐུགས་སྣང་ཤུགས་ཆེ་གནང་གི་ཡོད་འདུག་ཀྱང་བོད་ཀྱི་གནད་དོན་སྐོར་མ་མཁྱེན་པ་འགའ་ཞིག་འདུག་པ་ལའང་བོད་དོན་ངོ་སྤྲོད་སོགས་ཀྱི་ཕན་ཐོགས་གང་ལེགས་ཀྱིས་ད་སྐབས་ལས་རིམ་མུ་མཐུད་འགྲོ་བཞིན་ཡོད་ཅིང་། གྲོས་ཚོགས་འཐུས་མི་རྣམས་ལ་དུས་ཚོད་ཞུས་ཏེ་མཉམ་བཅར་ཞུ་རྒྱུ་སོགས་ཀྱི་འགན་ཁུར་གཙོ་བོ་འཕགས་བོད་འབྲེལ་མཐུད་ཁང་གི་ལས་བྱེད་བསྟན་འཛིན་དཔལ་འབྱོོར་ལགས་ཀྱིས་ཞུ་བཞིན་པ་དང་། ཚོགས་དྲུང་ལས་བྱེད་སྐལ་བཟང་གཡུ་སྒྲོན་ལགས་དང་། འཕགས་བོད་འབྲེལ་མཐུད་ལས་བྱེད་ཆོས་ཉིད་ཚེ་རིང་ལགས་གཉིས་ཀྱང་མཉམ་བཅར་ཞུ་བཞིན་ཡོད་འདུག་པ་བཅས་ཀྱི་གནས་ཚུལ་སྙིང་བསྡུས་སུ། །


Terdzo-OM-070 - Rinchen Terdzö\nsgrub thabs 'dod 'jo'i bum bzang gi dbang gi gtor ma bca' thabs\nVolume 61 (ཨོཾ་) / Pages 845-858 / Folios 1a1 to 7b6\nRinchen Terdzö Volumes List > Volume 61 > Text #70 (Scroll to Bottom)\nsmin gling lo chen d+harma shrI. sgrub thabs 'dod 'jo'i bum bzang gi dbang gi gtor ma bca' thabs. In Rin chen gter mdzod chen mo pod drug bcu re gcig pa (The Great Treasury of Rediscovered Teachings Volume 61) by 'jam mgon kong sprul, 845-858. New Delhi: Shechen Publications, 2007-2016.\nSmin gling lo chen d+harma shrI;\nAuthor colophon: zhes pa'ang wa gin+d+ra d+harma shrIs so\nEditor colophon: zhes lo chen rin po che'i gsung gzhir bzhag la dbang gzhung dang zhib bsdur gyis/_'dus gsal gyi tshul du zhib gsal gyi zhal skong bar mtshams kun tu gang 'tsham bal yul zhe chen rin gter par gsar gyi zhu dag tha ma'i sri zhu ba pad bkod sgam sprul lam dwags po sprul skur 'bod pas zhus pa'i yig cha zhig yin no\nསྒྲུབ་ཐབས་འདོད་འཇོའི་བུམ་བཟང་གི་དབང་གི་གཏོར་མ་བཅའ་ཐབས་བཞུགས་སོ།། ༈ གསང་འདུས་ཟླུམ་པོ་བཞི་དབང་དང་། གཏོར་དབང་གནད་ཀྱི་ཤོག་གཅིག་མར། དབང་གི་གཏོར་མ་རིན་ཆེན་འབར་བ་ཞེས་པ་རི་རབ་བང་རིམ་བཞི་པ། བང་རིམ་ཐ་མའི་ཕྱོགས་དང་མཚམས་སུ་པད་འདབ་གྱེན་ལངས་རེ་རེ། རི་རབ་ཀྱི་སྟེང་རིན་ཆེན་ཟུར་བརྒྱད། དེ་སྟེང་པདྨ་འདབ་བཞི་རྩེ་མོ་མར་བསྟན་ཟེའུ་འབྲུ་དང་བཅས་པ། དེ་སྟེང་ཕོ་རྒྱུད་དཔལ་གཏོར་རྩ་བཅད་རྩེ་མོར་ནོར་བུ་མིག་གསུམ་གྱིས་མཚན་པ་ལ་ཉི་ཟླ་རྩེ་སྒྲོམ་གང་འོས་བྱ། རི་རབ་ཀྱི་གཡས་གཡོན་དུ་ཉི་ཟླ་གཟུག །དེ་ཙམ་མ་འབྱོར་ན་ཕོ་རྒྱུད་དཔལ་གཏོར་ལ་པད་འདབ་བཞི་དང་མཐེབ་ཀྱུ་རིལ་བུས་མཚན་པ་རྩེ་ཉི་ཟླས་བརྒྱན་པ། རྒྱས་བསྡུས་གང་ལྟར་ཡང་རྩེར་སྐུ་རྟེན་དར་གདུགས་ཅན་བྱ། གཏོར་དབང་ཁོ་ནའི་དབང་དུ་བྱས་ན་གཏོར་མ་རྒྱས་པ་དང་། ཚེ་རིལ་ཚེ་ཆང་། བཀའ་སྲུང་གཏོར་མ། ཞལ་ཟས་དང་བགེགས་གཏོར་གཉིས་བཅས་སོ།།་་་་ཞལ་བགེགས་འདི་ལྟར་དབང་ཆོག་སྣེ་རེ་ཟུར་འདོན་གྱིས་བསྐུར་ན་འོག་ཏུ་དངོས་སུ་སྨྲོས་མིན་ལ་མ་ལྟོས་པར་ཐམས་ཅད་ལ་དགོས། མང་པོ་སྦྲེལ་ནས་བསྐུར་ཚེ་གཤོམ་བཀོད་དང་ཕྱག་བཞེས་རྒྱས་བསྡུས་སྤྲོས་མིན་ལ་ལྟོས་པ་ལས་གཅིག་ཏུ་མ་ངེས་པའོ།མཆན། ༧ ཉང་གཏེར་བླ་མ་ཡོངས་རྫོགས་ལ། དབང་གི་དཔལ་གཏོར་པད་འདབ་བརྒྱད་དང་མཐར་ཚེ་རིལ་གྱིས་བསྐོར་བའི་མགོར་ནོར་བུ་མིག་གསུམ་དང་། རྩེར་ཉི་ཟླ་མགོ་ཁྲོམ་གང་འོས་དང་སྐུ་རྟེན་དར་གདུགས་བཙུགས་པ། བཀའ་སྲུང་གཏོར་མ་བཅས་བྱའོ། ༈ །ཡང་ཉང་གི་དྲག་དམར་ཆེ་འབྲིང་ཆུང་གསུམ་དང་པད་གླིང་དྲག་དམར་བཅས་ལ། དབང་གཏོར་གདན་ཟླུམ་པོར་ཟླ་གམ་ལོགས་མདུན་བསྟན་སྟེང་དུ་གྲུ་བཞི་བྱས་པའི་ཕྱོགས་བཞིར་པདྨ་གྱེན་ལངས་རེ་བྱས་པའི་སྟེང་དུ་ནོར་བུ་མིག་གསུམ་འབར་བའི་རྣམ་པ་ཅན་གྱི་རྩེར་ཉི་ཟླ་རྩེ་ཁྲོམ་གང་འོས་སྐུ་རྟེན་དར་གདུགས་ཅན་སོ་སོར་བྱ། མཆོད་གཏོར་བླ་གཏོར་དམར་པོ་རེ་རེ། བཀའ་སྲུང་གཏོར་མ། ཞལ་བགེགས་བཅས། ༧ དྲག་དམར་འོ་བྲན་ལུགས་ལ། ཕོ་རྒྱུད་དཔལ་གཏོར་དམར་པོ་པད་འདབ་བཞི་དང་མཐེབ་ཀྱུ་རིལ་བུ་བཞི་ལྡན་སྐུ་ཙཀ་དར་གདུགས་ཅན། བཀའ་སྲུང་གཏོར་མ། ཞལ་བགེགས་བཅས་བྱའོ། ༧ །བྱང་གཏེར་ཐུགས་སྒྲུབ་དྲག་པོ་རྩལ་ལ། དབང་གཏོར་ལས་བཞི་ལྷུན་གྲུབ་མའམ་འོ་བྲན་དང་མཚུངས་པ་སྐུ་རྟེན་དར་གདུགས་བཙུགས་པ། བཀའ་སྲུང་གཏོར་མ། ཞལ་བགེགས་བཅས་སོ། ༈ །སངས་རྒྱས་གསང་བའི་ཚེ་ལུང་ལ། མཆོད་གཏོར་བླ་གཏོར་དམར་པོ་དང་། ཚེ་གཏོར་ལ་ཚེ་རིལ་སུམ་ཕྲེང་གི་སྟེང་དུ་བུམ་གཟུགས་བླ་མ་གཏོར་མ་ལྟ་བུའི་སྟེང་དུ་སྣ་ཚོགས་རྡོ་རྗེས་ཁ་བཅད་པ་ལ་ཉི་ཟླས་མཚན་པ་དང་། ཚེ་རིལ་ཚེ་ཆང་བཅས་སོ། ༧ །ཉང་དང་ཆོས་དབང་ཟུང་གཏེར་རྫོང་ཆེན་ལ། ཚེ་རིལ་སུམ་ཕྲེང་གི་སྟེང་དུ་པདྨ་འདབ་བཞི་བུམ་པ་བཅས་ཉི་ཟླའི་རྒྱན་ཅན། མཆོད་གཏོར་བླ་གཏོར་དམར་པོ། ཚེ་རིལ་ཆང་གོང་མཚུངས། ༧ རྒོད་ལྡེམ་པའི་ཚེ་སྒྲུབ་ལྕགས་སྡོང་མ་ལ། མཆོད་གཏོར་བླ་གཏོར་དམར་པོ་དང་། ཚེ་རིལ་ཚེ་ཆང་བཅས་སོ། ༧ །པད་གླིང་ཚེ་སྒྲུབ་རྡོར་ཕྲེང་ལ། ཚེ་རིལ་སུམ་ཕྲེང་གི་སྟེང་དུ་ཚེ་བུམ་ཁར་རྡོ་རྗེ་ཕྱེད་པའི་ཏོག་དང་ཉི་ཟླ། མཆོད་གཏོར་བླ་གཏོར་དམར་པོ། ཚེ་རིལ་ཆང་གོང་མཚུངས། ༧ ཐང་སྟོང་ཚེ་དབང་ལ། ཚེ་བུམ་གོང་འདྲ་རྟ་མགོས་མཚན་པ། མཆོད་གཏོར་གཏོར་ཅོག་དམར་པོ་གཉིས། ཚེ་རིལ་ཆང་བཅས། སོ་སོར་བཀའ་སྲུང་གཏོར་མ། ཞལ་ཟས་བགེགས་གཏོར་བཅས་སོ། ༈ །མ་ཎི་བཀའ་འབུམ་ཐུགས་རྗེ་ཆེན་པོ་འགྲོ་འདུལ་ལ། མཆོད་གཏོར་བླ་གཏོར་དཀར་པོ་དང་། དཀར་གསུམ་མངར་གསུམ་བྱང་སེམས་དཀར་དམར་བསྲེས་པའམ། མ་འབྱོར་ན་ཅུ་གང་དང་གུརྒུམ་སྦྱར་བའི་རིལ་བུ་སློབ་བུའི་གྲངས་དང་མཉམ་པའོ། ༧ །ནམ་མཁའ་རྒྱལ་པོའི་གཏོར་མ་འགྲོ་འདུལ་དང་མཚུངས་ཤིང་འབྱུང་གཏོར་དཀར་ཟླུམ་ཞིག་ལྷག་པ་དགོས། ༧ ཉང་གི་རྒྱལ་བ་རྒྱ་མཚོ་ལ། དབང་གཏོར་བླ་གཏོར་དམར་པོ་སྐུ་ཙཀ་དར་གདུགས་ཅན། མཆོད་གཏོར་གཏོར་ཅོག་དམར་པོ། སོ་སོར་ཞལ་བགེགས་གཉིས་རེ་འོ། ༈ །ཡང་ཟློག་རྣོན་པོ་ནང་གཅོད་ལ། དབང་གི་དཔལ་གཏོར་དམར་པོ་བྲ་གཟུགས་ཁྲམ་རིས་ཅན་འཁོར་བཞི་པ་སྐུ་ཙཀ་དར་གདུགས་ཅན། མཆོད་གཏོར་དམར་གཏོར་འཁོར་བཞི་པ། སོ་སོར་བཀའ་སྲུང་གཏོར་མ། ཞལ་བགེགས་བཅས་སོ། ༈ །རྟ་མགྲིན་སྐྱེར་སྒང་པར། དབང་གཏོར་ཕོ་རྒྱུད་དཔལ་གཏོར་དམར་པོ་པད་འདབ་བཞི་དང་མཐེབ་ཀྱུ་རིལ་བུ་བཅས་རྟ་མགོས་མཚན་པ་སྐུ་ཙཀ་དར་གདུགས་ཅན། མདུན་དུ་གཏོར་ཅོག་དམར་པོ་བཞི་ཚར་བཅས། ༧ ཉང་གཏེར་རྟ་ནག་ལ། དབང་གི་དཔལ་གཏོར་ནག་པོ་པད་འདབ་བཞི་པ་མཐེབ་རིལ་རྟ་མགོས་མཚན་པ་སྐུ་ཙཀ་དར་གདུགས་ཅན། མཆོད་གཏོར་དཔལ་གཏོར་གྲུ་གསུམ་ནག་པོ་ཤ་ཁྲག་གིས་བརྒྱན་པའོ། ༧ །ཆོས་དབང་གི་རྟ་ནག་ལ། དབང་གི་དཔལ་གཏོར་ནག་པོ་རྟ་མགོ་ཅན་འཁོར་བཞི་པ་སྐུ་ཙཀ་དར་གདུགས་ཅན། མཆོད་གཏོར་དམར་གཏོར། སོ་སོར་བཀའ་སྲུང་གཏོར་མ་ཞལ་བགེགས་བཅས་སོ། ༈ །ལས་འབྲེལ་གྱི་ཕྱག་རྡོར་དྲེགས་འདུལ་ལ། མཆོད་གཏོར་དཔལ་གཏོར་དམར་པོ་པད་འདབ་བཞི་པ་མཐེབ་རིལ་ཅན། མགྲོན་བཞིའི་གཏོར་མ། ནད་པའི་དོན་དུ་བྱེད་ན་བསྒྲུབ་བྱའི་གླུད་ཆངས་བུ་ཏིང་ལོ་མཐེབ་རིལ་བཅས་དང་ཀླུ་གཏོར་ཟླུམ་པོ་རྒྱབ་ཡོལ་ཅན་དང་རིལ་བུ། ནང་སྒྲུབ་ཀྱི་གཏོར་དབང་ལ། དཔལ་གཏོར་འདབ་བཞི་མཐེབ་རིལ་དང་སྐུ་ཙཀ་དར་གདུགས་ཅན་དམར་པོ། ཟུར་དུ་བསྐུར་ན་དེ་ལའང་མཆོད་གཏོར་དང་མགྲོན་གཏོར་སྔར་མཚུངས་བཅས་སོ། ༧ །བྱང་གླིང་ཕྱག་རྡོར་གཏུམ་པོ་ལ། གཏོར་དབང་བྱེད་ན་དཔལ་གཏོར་དམར་པོ་པད་འདབ་བཞི་པ་མཐེབ་རིལ་ཅན་འཁོར་བཅུ་པ་ཟེར་བའང་འདུག་སྐུ་ཙཀ་དར་གདུགས་བཅས། མཆོད་གཏོར་འདས་པར་དམར་གཏོར་དང་མ་འདས་པར་དཀར་གཏོར་བཅས། ༧ གྲྭ་པའི་ཕྱག་རྡོར་ཁང་བརྩེགས་ལ། དབང་གཏོར་ཕོ་རྒྱུད་དཔལ་གཏོར་འདབ་མཐེབ་དང་སྐུ་ཙཀ་དར་གདུགས་ཅན་གོང་འདྲ། མཆོད་གཏོར་དམར་གཏོར། སོ་སོར་བཀའ་སྲུང་གཏོར་མ། ཞལ་བགེགས་བཅས་སོ། ༈ །ཉང་གི་ཕག་མོ་ཞལ་གཉིས་མར། དབང་གཏོར་མོ་རྒྱུད་དཔལ་གཏོར་དམར་པོ་འཁོར་བཞི་པ་མཐེབ་ཀྱུ་རིལ་བུ་སྐུ་ཙཀ་དར་གདུགས་དང་བཅས་པ། མཆོད་གཏོར་ཀ་པཱ་ལར་མོ་རྒྱུད་དཔལ་གཏོར་ཤ་ལྔ་བདུད་རྩི་ལྔ་སོགས་ཀྱིས་བརྒྱན་པ་དང་། ཆོས་སྐྱོང་གཞི་བདག་གི་གཏོར་མ་བཅས། ༧ ཕག་མོ་དོན་གྲུབ་མར། མཆོད་གཏོར་ཐོད་སྣོད་དུ་མོ་རྒྱུད་དཔལ་གཏོར་པད་འདབ་བཞི་པ་མཐེབ་རིལ་དང་ཤ་ཆང་གིས་བརྒྱན་པ། དབང་པོ་རྣམ་ལྔ་དང་ཞི་དྲག་གི་ཞལ་ཟས་བཅས། ༧ དབུ་བཅད་མར། མཆོད་གཏོར་ཐོད་སྣོད་དུ་མཁའ་འགྲོའི་དཔལ་གཏོར་དམར་པོ་སུམ་གཤིབ་ཤ་ཆང་གིས་བརྒྱན་པའོ། ༧ །ཉང་གཏེར་ཁྲོས་ནག་ལ། མཆོད་གཏོར་ཐོད་སྣོད་དུ་མོ་རྒྱུད་དཔལ་གཏོར་དམར་པོ་འཁོར་མཁའ་འགྲོ་རང་འདྲ་བཞི་མཐེབ་ཀྱུ་བརྒྱད་དང་། ཤ་ཆང་ཉི་ཟླ་སོགས་རྒྱན་གང་འོས། མཁའ་འགྲོ་སྡེ་བརྒྱད་ཀྱི་གཏོར་འབུལ་གཙོ་བོ་གོང་འདྲ་འཁོར་རང་འདྲ་བརྒྱད་དང་མཐེབ་ཀྱུས་མཚན་པ། སྔོན་གཏོར་མཁའ་འགྲོའི་དཔལ་གཏོར་མཐེབ་ཀྱུ་བརྒྱད་ཅན་བཅས། སོ་སོར་བཀའ་སྲུང་གཏོར་མ། ཞལ་བགེགས་བཅས་སོ། ༈ །མ་ཏིའི་འཇམ་དཀར་ལ་མཆོད་གཏོར་བླ་གཏོར་དཀར་ཟླུམ་གཅིག །དམ་པའི་སྨྲ་སེང་ལ་མཆོད་གཏོར་བླ་གཏོར་དཀར་ཟླུམ་གཅིག ༧ །དབྱངས་ཅན་མར། དཀར་གསུམ་མངར་གསུམ་ཙནྡན་གླ་རྩི་གུརྒུམ་གི་ཝཾ་སྟེ་བཞི་མཉམ་སྦྱར་བའི་ཏིང་ལོ་མི་གྲངས། མཆོད་གཏོར་བླ་གཏོར་དཀར་ཟླུམ་ཆེ་ཆུང་གཉིས་དཀར་མངར་ཟས་སྣས་བསྐོར་བ། ཆངས་བུའི་གཏོར་མ་གཅིག་བཅས། སོ་སོར་ཞལ་ཟས་བཅས་སོ། ༈ །རྣམ་འཇོམས་སངས་རྒྱས་གསང་བ་དང་བ་རི་ལུགས་གཉིས་ལ་སོ་སོར། བླ་གཏོར་དཀར་པོ་རེ་དང་། ཆ་གསུམ། ཞི་དྲག་སྦྱོང་ཆས། ཞལ་ཟས་རེ་རེ་བཅས་སོ། ༧ །ཉང་གི་ལོཀྟྲི་ལ། དབང་གཏོར་འབྲུ་སྣ་དང་ཟན་ཆན་གྱིས་བླ་གཏོར་དཀར་པོ་སྐུ་ཙཀ་དར་གདུགས་ཅན། མཆོད་གཏོར་ཅོག་ཟླུམ་དཀར་པོ་གཉིས་དང་གསུམ་ཀའི་མཐར་ཤིང་ཐོག་བཟའ་བཅའ་དཀར་མངར་སོགས་ཀྱིས་བརྒྱན་པ། ཆངས་བུའི་གཏོར་མ་བརྒྱད་ཚན་སྡེར་གཉིས། ཞལ་བགེགས་བཅས། ༧ ནཱ་ག་རཀྴར། དབང་གཏོར་བླ་གཏོར་དཀར་པོ་དམར་གཏོར་ལྟོ་ནག་གང་མོས་སྐུ་ཙཀ་དར་གདུགས་ཅན་དང་། མདུན་དུ་དཀར་ཟླུམ་ལྔ་མཐེབ་ཀྱུ་ཅན་ལས་ལྔ་པ་ལ་རྒྱབ་ཡོལ་དང་རིལ་བུ་ཀླུ་སྨན་ཅན་དང་། ཞལ་བགེགས་བཅས་སོ། ༈ །མགོན་པོ་ལེགས་ལྡན་གྱི་དབང་གི་གཏོར་མ། དབྱིབས་ལྕགས་མཁར་ཟླུམ་པོ་ཁ་བད་ཅན་གྱི་ཚུལ་དུ་བྱས་པའི་ཁར་གཙོ་བོའི་བཤོས་བུ་གྲུ་གསུམ་བརྗིད་བག་ཅན་དང་། གཡས་སུ་ལས་མགོན་དང་། མདུན་དུ་ཡུམ་གྱི་བཤོས་བུ་གྲུ་གསུམ་པ་རེ། རྩ་བར་ཤར་ལྷོ་བྱང་གསུམ་དུ་གྲུ་གསུམ་རེ་རེ་དང་། ནུབ་ཏུ་གྲུ་གསུམ་གཡས་གཅུས་མཐེབ་ཀྱུ་བཅས་ཉི་ཟླ་རྩེ་ཁྲོམ་གང་འོས་སྐུ་ཙཀ་དར་གདུགས་ཅན་བྱ། མཆོད་གཏོར་གྲུ་གསུམ་དཔུང་རོང་འཁོར་ལྔ་ལས་རྒྱབ་འཁོར་གཡས་གཅུས་དང་མཐེབ་ཀྱུ། ཡང་སྣོད་གཅིག་ཏུ་ལིངྒ་གཅིག་བཅས། དབང་པོ་རྣམ་ལྔ། ཞི་དྲག་ཞལ་ཟས། བགེགས་གཏོར་བཅས་སོ། ༧ །ཉང་གཏེར་ཕྱག་བཞི་པར། དབང་གཏོར་ཕོ་རྒྱུད་དཔལ་གཏོར་དམར་པོ་རང་འདྲ་བརྒྱད་ལས་གཡས་གཅུས་གཅིག་དང་མཐེབ་ཀྱུ་ཉི་ཟླ་རྩེ་ཁྲོམ་གང་འོས་སྐུ་ཙཀ་དར་གདུགས་ཅན། ལས་མགོན་གྱི་བཤོས་བུ་གྲུ་གསུམ་དམར་ནག་མཐེབ་ཀྱུས་བསྐོར་བ་གཅིག །གིང་ཕོ་བཞི་ལ་དམར་གཏོར་བཞི་མཐེབ་ཀྱུ་བཅས། མཆོད་གཏོར་གྲུ་གསུམ་དཔུང་རོང་དམར་པོ་འཁོར་བརྒྱད་ཀྱིས་བསྐོར་བ་མཐེབ་ཀྱུ་བཅས། དབང་རྣམ། ཞི་དྲག་ཞལ་ཟས། བགེགས་གཏོར་བཅས། ༧ མགོན་དཀར་ཚེ་དབང་ལ། དཔལ་གཏོར་པད་འདབ་བཞི་དང་ཚེ་རིལ་སུམ་ཕྲེང་གིས་བསྐོར་བ་ཉི་ཟླའི་རྒྱན་དང་སྐུ་ཙཀ་དར་གདུགས་ཅན། ཚེ་རིལ་ཆང་། མཆོད་གཏོར་དཔལ་གཏོར་པད་འདབ་བཞི་དང་མཐེབ་ཀྱུ་ཅན། ཞལ་བགེགས་བཅས། ༧ ཆོས་དབང་གི་མ་ནིང་ལ། དབང་གཏོར་གྲུ་གསུམ་དཔུང་རོང་དམར་པོ་འཁོར་རང་འདྲ་བརྒྱད་མཐེབ་ཀྱུ་དང་ཉི་ཟླ་སྐུ་ཙཀ་དར་གདུགས་སོགས་གང་འོས། མཆོད་གཏོར་གོང་མཚུངས། ལིངྒ་གཅིག །ཞལ་བགེགས་བཅས། ༧ གནུབས་ལུགས་སྟག་ཞོན་ལ། དབང་གཏོར་གྲུ་གསུམ་དཔུང་རོང་དམར་པོ་འཁོར་རང་འདྲ་ལྔ་དང་མཐེབ་ཀྱུ་གྲངས་མེད་སྐུ་ཙཀ་དར་གདུགས་ཅན། མཆོད་གཏོར་གོང་འདྲ། ཞལ་བགེགས། ༧ མགོན་པོ་བེང་ལ། དབང་གཏོར་གྲུ་གསུམ་དཔུང་རོང་དམར་པོ་འཁོར་རང་འདྲ་བརྒྱད་མཐེབ་ཀྱུ་སྐུ་ཙཀ་དར་གདུགས་བཅས། མཆོད་གཏོར་གོང་འདྲ། ཞལ་བགེགས་བཅས་སོ། ༈ །ཀློང་ཆེན་པའི་སྡེ་བདུན་ལ། དབུས་སུ་སྔགས་སྲུང་མ་ལ་མོ་རྒྱུད་དཔལ་གཏོར་དམར་པོ་འཁོར་རང་འདྲ་བཞི་དང་པད་འདབ་བཞི་མཐེབ་ཀྱུ་བཅས། ཤར་དུ་སྲོག་སྒྲུབ་མར་གྲུ་གསུམ་དམར་པོ་རང་འདྲ་གསུམ་གྱིས་བསྐོར་བ་མཐེབ་ཀྱུ་བཅས། ལྷོར་ཁྱབ་འཇུག་ལ་གྲུ་གསུམ་གཡས་གཅུས་དམར་པོ་རང་འདྲ་བརྒྱད་དང་མཐེབ་ཀྱུས་བསྐོར་བ། ནུབ་ཏུ་གནོད་སྦྱིན་ལ་གྲུ་གསུམ་དམར་པོ་ཏེལ་པས་མཚན་པ་གྲུ་གསུམ་བརྒྱད་དང་མཐེབ་ཀྱུས་བསྐོར་བ། བྱང་དུ་དམ་ཅན་ལ་གྲུ་བཞི་མཁར་ཐབས་ཀྱི་ཁར་གྲུ་གསུམ་ར་མགོས་མཚན་པ་རྨང་དུ་བཤོས་ཕྲན་བརྒྱད་དང་མཐེབ་ཀྱུ་བཅས། བྱང་ཤར་དུ་ལེགས་ལྡན་ལ་གྲུ་གསུམ་དམར་ནག་འཁོར་རང་འདྲ་དྲུག་དང་མཐེབ་ཀྱུས་བསྐོར་བ། རེ་མ་ཏཱི་ལ་གྲུ་གསུམ་དམར་པོ་འཁོར་བཤོས་ཕྲན་བཞི་དང་མཐེབ་ཀྱུ་བཅས། སོ་སོར་རྩེ་རྒྱན། མདའ་དར། སྐུ་འབག་བཅས། དེ་དག་གི་ཤར་དུ་སྤྱི་སྤུང་མཆོད་གཏོར་གྲུ་གསུམ་དམར་པོ་འཁོར་རང་འདྲ་དྲུག་ལས་ལྷོར་གཡས་གཅུས་གཅིག་དང་མཐེབ་ཀྱུ་བཅས། ཡང་ལྷོར་བང་རིམ་བཞི་སྟེང་དབུས་དང་ཕྱོགས་བཞིར་མར་མེ་ལྔ་ཚོམ་བཞག་པ་གཅིག །ཞལ་བགེགས་བཅས། ༧ སྔགས་སྲུང་མར། དབང་གཏོར་མོ་རྒྱུད་དཔལ་བཤོས་དམར་པོ་འཁོར་བཞི་པ་མཐེབ་ཀྱུ་གྲངས་མང་ཉི་ཟླ་སྐུ་ཙཀ་དར་གདུགས་ཅན། མཆོད་གཏོར་གོང་འདྲ། ཞལ་བགེགས་བཅས། ༧ བཀའ་གཏེར་གཉིས་ལྡན་གྱི་རེ་མ་ཏཱི་རང་བྱུང་རྒྱལ་མོ་ལ། དབང་གཏོར་གྲུ་གསུམ་དམར་པོ་འཁོར་རང་འདྲ་བརྒྱད་མཐེབ་ཀྱུ་སྐུ་ཙཀ་དར་གདུགས་བཅས། མཆོད་གཏོར་གོང་འདྲ། ཞལ་བགེགས་བཅས། ༧ ཉང་གཏེར་གཤོག་རྒོད་མར། དབང་གི་གཏོར་མ་གྲུ་གསུམ་དམར་པོ་འཁོར་གང་མང་དང་མཐེབ་ཀྱུ་ཉི་ཟླ་སྐུ་ཙཀ་དར་གདུགས་སོགས། མཆོད་གཏོར་གོང་མཚུངས། ཞལ་བགེགས་བཅས། ༧ ལས་འབྲེལ་རྩལ་གྱི་མཁའ་འགྲོ་སྙིང་ཐིག་གི་སྲུང་མ་ལྷ་མོ་སྲོག་སྒྲུབ་མར། དབང་གཏོར་བཤོས་བུ་གྲུ་གསུམ་དམར་པོ་འཁོར་རང་འདྲ་གསུམ་དང་མཐེབ་ཀྱུས་བསྐོར་བ་སྐུ་ཙཀ་དར་གདུགས་ཅན། ཡང་གཡས་གཡོན་མདུན་གསུམ་དུ་སྣོད་སོ་སོར་བཤོས་བུ་གྲུ་གསུམ་དམར་པོ་མཐེབ་ཀྱུས་བསྐོར་བ་རེ་རེ་ལ་དམ་ཅན་སོ་སོའི་ཙཀླི་དང་དར་གདུགས་འཛུག །མཆོད་གཏོར་གཙོ་བོ་དང་མཐུན། ཞལ་བགེགས་བཅས། ༧ ཡང་ལས་འབྲེལ་གྱི་གཟའ་ལ། དབང་གཏོར་གྲུ་གསུམ་དམར་པོ་གཡས་གཅུས་འཁོར་རང་འདྲ་བརྒྱད་དང་མཐེབ་རིལ་སྐུ་ཙཀ་དར་གདུགས་བཅས་དང་། གཙོ་གཏོར་གྱི་གཡས་སུ་ཡབ་ལ་ལིང་དམར་དང་། གཡོན་དུ་ཡུམ་གྱི་མར་རིལ་ཀླུ་སྨན་ཅན། མིག་དང་མེ་རི་སོགས་ཀྱིས་བརྒྱན་པ། འཁོར་བརྒྱད་ལའང་ལིང་གཟུགས་རེ་འཛུགས། མཆོད་གཏོར་གོང་མཚུངས། ཞལ་བགེགས་བཅས། ༧ ཡང་ལས་འབྲེལ་དང་རཏྣ་གླིང་པ་གཉིས་འདུས་ཀྱི་གནོད་སྦྱིན་དམར་ནག་ལ། དབང་གཏོར་གྲུ་གསུམ་དམར་པོ་འཁོར་རང་འདྲ་བརྒྱད་ཀྱིས་བསྐོར་བ་མཐེབ་ཀྱུ་བཅས་རྩེར་ཉི་ཟླ་སོགས་དང་། འོམ་བུའི་མདར་བྱ་རོག་གི་སྒྲོ་བསྒྲོན་པ་ལ་དར་ལེ་བརྒན་བཏགས་པ་སྐུ་གཟུགས་བཅས། མཆོད་གཏོར་གོང་མཚུངས། ཟོར་གཏོར་གཅིག་དང་། མེ་ཧོམ་དངོས་སམ་ཟན་གྱི་ཏིང་ལོ་གྲུ་གསུམ་སྡོང་བུ་མར་ཁུ་བཅས་གཅིག །འབྲང་རྒྱས། ཞལ་བགེགས་བཅས། ༧ རཏྣ་གླིང་པའི་དམ་ཅན་རྡོར་ལེགས་ལ། དབང་གཏོར་མཁར་ཐབས་གྲུ་བཞི་ཁ་བད་ཅན་གྱི་སྟེང་གྲུ་གསུམ་ར་མགོས་མཚན་པའི་ཟུར་བཞིར་དཀར་ཟླུམ་བཞི། རྨང་གི་ཤར་དུ་དཀར་ཟླུམ་གསུམ། ལྷོ་དང་ནུབ་ཏུ་གྲུ་གསུམ་དམར་པོ་གསུམ་རེ། བྱང་དུ་གྲུ་གསུམ་ནག་པོ་གསུམ། མཚམས་བཞིར་དཀར་ཟླུམ་བཞིས་བསྐོར་བ་ཤ་དང་ཡུངས་དཀར་གྱིས་བརྒྱན་པ་སྐུ་ཙཀ་དར་གདུགས་ཅན། འབུལ་གཏོར་གྲུ་གསུམ་དམར་པོ་འཁོར་རང་འདྲ་ཉི་ཤུ་མཐེབ་ཀྱུ་བཅས། ཞལ་བགེགས། ༧ ཡང་ཞིང་སྐྱོང་སེང་གདོང་ལ། དབང་གཏོར་གྲུ་གསུམ་དམར་ནག་འཁོར་རང་འདྲ་བཅུ་གཅིག་གིས་བསྐོར་བ་མཐེབ་ཀྱུ་སྐུ་ཙཀ་དར་གདུགས་བཅས། མཆོད་གཏོར་དེ་མཚུངས། ཟན་ལིང་གསུམ། ཞལ་བགེགས་བཅས། ༧ ཉང་གཏེར་དུར་ཁྲོད་མ་མོར། དབང་གི་གཏོར་མ་གྲུ་གསུམ་དམར་པོ་འཁོར་བཞི་པ་མཐེབ་ཀྱུ་རྩེར་ཉི་ཟླ་སྐུ་ཙཀ་དར་གདུགས་སོགས་དང་། མར་ཟན་གྱི་འབུལ་གཏོར་གོང་མཚུངས། ཞལ་བགེགས། ༧ ཆོས་དབང་གི་བརྟན་མ་བཅུ་གཉིས་ལ། གུ་རུ་ཞི་དྲག་སོགས་གོང་ནོན་གྱི་དབང་གི་གཏོར་མ་དང་། སྣོད་བཅུ་གཉིས་སོ་སོར་བྱས་པའི་བརྟན་མའི་དབང་གཏོར། བདུད་མོ་བཞི་ལ་གྲུ་གསུམ་ནག་པོ་བཞི། གནོད་སྦྱིན་བཞིར་གྲུ་བཞི་རྩེ་ཟླུམ་དམར་པོ་བཞི། སྨན་བཙུན་བཞིར་ཟླུམ་གཏོར་དཀར་པོ་བཞི། སོ་སོར་མཐེབ་ཀྱུ་རིལ་བུ་ཙཀླི་རང་མདོག་དང་མཚུངས་པའི་གཏོར་གདུགས་གཟུག །མདུན་དུ་མཆོད་གཏོར་པདྨ་སྤུངས་པ་ཞེས་ཟླུམ་གཏོར་ལོགས་བཞིར་འདབ་མ་སྦྱར་བ་རིམ་གསུམ་ཅན་མཐེབ་རིལ་དང་ཁ་ཟས་སྣ་ཚོགས་ཀྱིས་བརྒྱན་པ། ཞལ་བགེགས་བཅས། ༧ ཉང་གཏེར་པེ་ཧར་ལ། རི་རབ་བང་རིམ་སུམ་བརྩེགས་སྟེང་གསང་ཕྱི་ལྔ་ཁྲོམ་དང་། ཕྱོགས་བཞིར་མར་མེའི་ཀོང་བུ་ལྔ། རྨང་གི་གཡས་སུ་བདུད་བཤོས་ནག་པོ། གཡོན་དུ་འབྲང་རྒྱས། མདུན་དུ་བཙན་བཤོས་དམར་པོ། རྒྱབ་ཏུ་མཁར་ཐབས་ཆུང་ངུ་ཕྱི་བའི་གཟུགས་ཀྱིས་མདུན་ནས་བརྟེན་པ། བུམ་པ་དང་བཤོས་ཕྲན་བརྒྱད་ཀྱིས་བསྐོར་བ། བསྡུ་ན་བཤོས་ཕྲན་བརྒྱད་དང་མཐེབ་ཀྱུ་བསྐོར་བས་ཆོག །རྩེར་ཤ་དང་ཡུངས་དཀར་སོ་སོའི་སྐུ་ཙཀ་དང་རྒྱལ་མཚན་དར་གདུགས་ཀྱིས་བརྒྱན་པ། མཆོད་གཏོར་གསང་ཕྱི་ལྔ་ཁྲོམ། ཞལ་བགེགས་བཅས་སོ། ༈ །གཉལ་པ་ཉི་ཤེའི་རྣམ་སྲས་ཕྱི་སྒྲུབ་ལ། དབང་གི་རྟེན་གཏོར་ཁང་བཟང་སུམ་བརྩེགས་ནོར་བུ་འབར་བའི་ཏོག་སྐུ་ཙཀ་དར་གདུགས་ཀྱིས་བརྒྱན་པ། མཆོད་གཏོར་སེར་པོ་ཟླུམ་པོ་གཙོ་འཁོར་དགུ་པ་མཐེབ་ཀྱུ། ཞལ་བགེགས། ༧ ནང་སྒྲུབ་མདུང་དམར་ཅན་རྟ་སྔོན་མ་ལ། དབང་གཏོར་གྲུ་གསུམ་དཔུང་རོང་དམར་པོ་འཁོར་རང་འདྲ་བཅུ་གཉིས་མཐེབ་ཀྱུ་སྐུ་ཙཀ་དར་གདུགས་བཅས། མཆོད་གཏོར་དམར་པོ་གཙོ་འཁོར་དགུ་པ། བྱང་ཤར་དུ་བཤོས་བུ་གྲུ་གསུམ་ཁྲག་གིས་བྱུག་པ་མཐེབ་ཀྱུ་བཅས། ༧ གནུབས་ལུགས་གསང་སྒྲུབ་དྲག་པོ་རྟ་སྔོན་མར། དབང་གི་རྟེན་གཏོར་གྲུ་གསུམ་ནག་པོ་འཁོར་རང་འདྲ་བརྒྱད་ཀྱིས་བསྐོར་བ་མཐེབ་ཀྱུ་སྐུ་ཙཀ་དར་གདུགས་བཅས། འབུལ་གཏོར་དེ་མཚུངས། ༧ ཡང་གསང་ཕྱག་མཚན་བཞི་པར། དབང་གི་གཏོར་མ་གྲུ་གསུམ་དམར་པོ་དཔུང་རོང་མཐེབ་ཀྱུས་བསྐོར་བ་སྐུ་ཙཀ་དར་གདུགས་བཅས། འབུལ་གཏོར་དེ་མཚུངས། ཞལ་བགེགས་བཅས་སོ། ༧ །གྲྭ་མངོན་གྱི་ཞང་བློན་ལ། ཕྱི་སྒྲུབ་ཀྱི་དབང་གཏོར་གྲུ་གསུམ་ནག་པོའི་སྟོད་དུ་ནོར་བུ་མིག་གསུམ་གྱིས་མཚན་པ། འཁོར་གཡོན་དུ་ཡུམ་བཤོས་དཀར་པོ། ཤར་དུ་དཀར་པོ་ཟླུམ་པོ། ལྷོར་གྲུ་གསུམ་ནག་པོ། ནུབ་ཏུ་གྲུ་གསུམ་དམར་པོ་རྩེ་ལྔ་པ། བྱང་དུ་གྲུ་གསུམ་དམར་པོ་མཐེབ་ཀྱུ་སྐུ་ཙཀ་དར་གདུགས་ཅན་ནི་ཕྱི་སྒྲུབ་ཁོ་ན་དང་། ༧ དེ་བཞིན། ནང་སྒྲུབ་གཙོ་འཁོར་དགུ་མའི་གཏོར་མ་ནི་འོག་གི་སྦྲགས་སྒྲུབ་སྐབས་དང་འདྲ་ལ། ༧ གསང་སྒྲུབ་ཀྱང་གཙོ་འཁོར་ལྔ་ལས་ནུབ་འཁོར་རྩེ་མོ་ལྔ་པ་ཅན་བྱེད། ༧ ཕྱི་ནང་གསང་གསུམ་སྦྲགས་སྒྲུབ་ཏུ་བྱེད་ན། དབུས་སུ་གྲུ་གསུམ་དམར་པོ་དཔུང་རོང་། གཡོན་དུ་དཀར་ཟླུམ། ཕྱོགས་བཞིའི་ཤར་ལྷོ་བྱང་གསུམ་དུ་གྲུ་གསུམ་དམར་པོ་རེ་དང་། ནུབ་ཏུ་གྲུ་གསུམ་རྩེ་མོ་ལྔ་པ་མཐེབ་ཀྱུ་ཅན། མཚམས་བཞིར་བྱང་ཤར་དུ་དཀར་ཟླུམ་དང་གཞན་གསུམ་དུ་གྲུ་གསུམ་དམར་པོ་མཐར་མཐེབ་ཀྱུ་དང་། ནང་ཕྱི་གསང་བ་སྦྲགས་སྒྲུབ་སོ་སོའི་སྐུ་ཙཀ་དང་དར་གདུགས་འཛུག །མཆོད་གཏོར་སོ་སོ་ལྟར་རམ་གཙོ་འཁོར་དགུ་པ་མདུན་དུ་གསང་ཕྱི་མཐེབ་ཀྱུ་ཅན། ཞལ་བགེགས། ༧ ཛཾ་དམར་ལ། དབང་གི་གཏོར་མ་པདྨ་འདབ་བཞིའི་སྟེང་དུ་ཟེའུ་འབོལ་གྱི་ཁར་ནོར་བུ་མིག་གསུམ་འབར་བའི་རྣམ་པ་ཅན་དམར་པོ་རྒྱན་གྱིས་སྤྲས་པ། དཀར་གསུམ་མངར་གསུམ་སྦྱར་བའི་ཟན་གྱི་རིལ་བུ་སྤུངས་པ་ཤ་མར་ཟས་སྣས་བརྒྱན་པ། དེ་མཚུངས་འབུལ་གཏོར་ཞིག་དང་། དཀར་ཟླུམ་མཐེབ་ཀྱུ་རིལ་བུས་མཚན་པ་གཅིག །ཞལ་བགེགས། ༧ ལས་འབྲེལ་ལྷ་ཆེན་ལ། དབང་གི་དཔལ་གཏོར་ཟླ་གམ་ལ་ཕྱོགས་བཞིར་པདྨ་གྱེན་ལང་དང་མཚམས་བཞིར་རང་འདྲ་བཞི་མཐེབ་ཀྱུ་སྐུ་ཙཀ་དར་གདུགས་ཅན། མཆོད་གཏོར་རིན་པོ་ཆེའི་སྙེ་མ་ལྟ་བུ་འཁོར་རང་འདྲ་ལྔ་མཐེབ་རིལ་ཅན། ཞལ་བགེགས་བཅས་སོ།། ༧ །།དབང་ཆས། གཏོར་གདུགས། ཉེར་མཁོའི་ཡོ་བྱད་སོ་སོའི་གཞུང་ནས་བཤད་པ་དང་། ཆོས་སྐྱོང་བཀའ་སྲུང་རྣམས་ཀྱི་བདག་བསྐྱེད་གོང་ནོན་སོ་སོའི་རིགས་མཐུན་གྱི་གོ་རིམ་བཞིན་དང་། འདི་ཁ་དབང་སྐུར་རྩ་བའི་གཏོར་མ་དགོས་རིགས་རྐྱང་པ་ཙམ་གྱི་ཟིན་བྲིས་ཐོ་ཆུང་དུ་བྱས་པ་ཡིན་ཅིང་། འདི་ཁ་བལྟས་པས་ཆོག་པ་མ་ཡིན་ནོ། །ཞེས་པའང་ཝ་གིནྡྲ་དྷརྨ་ཤྲཱིས་སོ།། །།ཞེས་ལོ་ཆེན་རིན་པོ་ཆེའི་གསུང་གཞིར་བཞག་ལ་དབང་གཞུང་དང་ཞིབ་བསྡུར་གྱིས། འདུས་གསལ་གྱི་ཚུལ་དུ་ཞིབ་གསལ་གྱི་ཞལ་སྐོང་བར་མཚམས་ཀུན་ཏུ་གང་འཚམ་བལ་ཡུལ་ཞེ་ཆེན་རིན་གཏེར་པར་གསར་གྱི་ཞུ་དག་ཐ་མའི་སྲི་ཞུ་བ་པད་བཀོད་སྒམ་སྤྲུལ་ལམ་དྭགས་པོ་སྤྲུལ་སྐུར་་འབོད་པས་ཞུས་པའི་ཡིག་ཆ་ཞིག་ཡིན་ནོ།། །།\nRetrieved from "https://rtz.tsadra.org/index.php?title=Terdzo-OM-070&oldid=115339"


Terdzo-DI-012 - Rinchen Terdzö\nDge tshul 'gyur med tshul khrims\nthun drug tu sdom pa gsum gyi bslab bya skyong tshul gyi yi ge\nVolume 41 (དི) / Pages 375-388 / Folios 1a1 to 7b4\nRinchen Terdzö Volumes List > Volume 41 > Text #13 (Scroll to Bottom)\nsmin gling lo chen d+harma shrI. thun drug tu sdom pa gsum gyi bslab bya skyong tshul gyi yi ge. In Rin chen gter mdzod chen mo pod zhe gcig pa (The Great Treasury of Rediscovered Teachings Volume 41) by 'jam mgon kong sprul, 375-388. New Delhi: Shechen Publications, 2007-2018.\nཞེས་པ་འདིའང་རྣལ་འབྱོར་པ་བློ་གྲོས་ཀྱི་མཐུ་མངའ་བའི་སྡོམ་བརྩོན་རིག་པ་འཛིན་པ་པདྨ་དབང་འདུས་ཀྱི་ཞལ་ངོར། ༧རྗེ་གཏེར་ཆེན་བླ་མའི་བཀའ་དྲིན་གྱིས་འཚོ་བ་གཉོས་ཀྱི་དགེ་སློང་རྨོངས་པ་དྷརྨ་ཤྲཱིས་ཆུ་སྟོད་ཟླ་བའི་ཡར་ངོའི་ཚེས་བཅུའི་ཉིན། སྟན་ཐོག་གཅིག་ཏུ་སྤེལ་བའི་ཡི་གེ་པ་ནི་འགྱུར་མེད་ཚུལ་ཁྲིམས་སོ། །འདིས་ཀྱང་བསྟན་པ་དང་སེམས་ཅན་ལ་ཕན་པ་རྒྱ་ཆེ་རྒྱུན་མི་འཆད་པ་འབྱུང་བའི་རྒྱུར་གྱུར་ཅིག །མངྒ་ལཾ\nzhes pa 'di'ang rnal 'byor pa blo gros kyi mthu mnga' ba'i sdom brtson rig pa 'dzin pa pad+ma dbang 'dus kyi zhal ngor/_7rje gter chen bla ma'i bka' drin gyis 'tsho ba gnyos kyi dge slong rmongs pa d+harma shrIs chu stod zla ba'i yar ngo'i tshes bcu'i nyin/_stan thog gcig tu spel ba'i yi ge pa ni 'gyur med tshul khrims so/_/'dis kyang bstan pa dang sems can la phan pa rgya che rgyun mi 'chad pa 'byung ba'i rgyur gyur cig_/mang+ga laM\n༄༅། །ཐུན་དྲུག་ཏུ་སྡོམ་པ་གསུམ་གྱི་བསླབ་བྱ་སྐྱོང་ཚུལ་གྱི་ཡི་གེ་བཞུགས་སོ། ། ན་མོ་གུ་རུ་སརྦ་བུདྡྷ་བོ་དྷི་སཏྭ་བྷྱཿ མི་འགྱུར་བྱང་སེམས་རྩ་བ་བརྟན། །བླ་མེད་ཚོགས་གཉིས་ཡལ་འདབ་རྒྱས། །སྐུ་བཞི་རྡོ་རྗེའི་འབྲས་བུས་དུད། །བླ་མ་དཔག་བསམ་ལྗོན་པ་རྒྱལ། །རྣམ་དག་ལེགས་ལམ་སྡོམ་གསུམ་ལ། །ནན་ཏན་སྙིང་པོར་བསླབ་འདོད་པའི། །སྐལ་བཟང་དང་པོའི་ལས་ཅན་ཆེད། །ཐུན་དྲུག་ཉམས་ལེན་ཆོ་ག་བཤད། །འདིར་རང་གཞན་གྱི་དོན་དུ་རྣམ་པ་ཐམས་ཅད་མཁྱེན་པའི་གོ་འཕང་ཐོབ་པར་འདོད་པ་རྣམས་ཀྱིས་བསྒྲུབ་པར་བྱ་བའི་ཆོས་ནི། སྤང་རྟོགས་ཀྱི་ཡོན་ཏན་ཐམས་ཅད་ཀྱི་འབྱུང་གནས་སྡོམ་པ་གསུམ་གྱི་བསླབ་པ་ལ་ནན་ཏན་སྙིང་པོར་བྱེད་པ་ཉིད་ཡིན་ལ། དེའི་ཕྱིར་སྐལ་ལྡན་ལས་དང་པོ་པ་རྣམས་ཀྱིས་ཉམས་སུ་བླང་བྱའི་གྲངས་དང་རིམ་པ་ནི་འདི་ཡིན་ཏེ། རྙེད་དཀའ་དལ་འབྱོར་ལ་མི་རྟག་པའི་དྲན་ཤེས་དང་། འཁོར་བའི་སྡུག་བསྔལ་བཟོད་གླགས་མེད་པར་བསམ་པའི་སྐྱོ་ཤས་ཀྱིས་ཡིད་བསྐུལ་ནས། གནས་ཁང་དག་པའི་ཞིང་དུ་མོས་ཏེ། མདུན་གྱི་ནམ་མཁར་སྐྱབས་ཡུལ་གསལ་བཏབ་ལ། རང་གཞན་སེམས་ཅན་ཐམས་ཅད་འཁོར་བའི་སྡུག་བསྔལ་གྱིས་འཇིགས་ནས་སྐྱབས་ཞུ་ན། ཅི་མཛད་བླ་མ་དཀོན་མཆོག་མཁྱེན་སྙམ་པས། བྱང་ཆུབ་སྙིང་པོར་མཆིས་ཀྱི་བར། །སངས་རྒྱས་རྣམས་ལ་སྐྱབས་སུ་མཆི། །ཞེས་སོགས་ཀྱིས་ཞེ་ཐག་པ་ནས་སྐྱབས་འགྲོ་བྱ་སྟེ། འདི་ནི་སྐྱབས་འགྲོའི་བསླབ་བྱ་ཕན་ཡོན་དྲན་པས་ཉིན་མཚན་དུས་དྲུག་ཏུ་སྐྱབས་འགྲོ་བྱ་བར་བཤད་པ་དང་། རིགས་ལྔ་སོ་སོའི་དམ་ཚིག་ལས། དེ་བཞིན་རིགས་རྣམ་སྣང་གི་དམ་ཚིག་ཏུ་དཀོན་མཆོག་གསུམ་ལ་སྐྱབས་སུ་འགྲོ་བར་གསུངས་པ་དེ་སྐྱོང་བའི་ཐབས་ཡིན་ནོ། །དེ་ནས་འགྲོ་དྲུག་དྲིན་ཅན་གྱི་མར་ཤེས་པའི་བྱམས་པ་དང་། དེ་རྣམས་སྡུག་བསྔལ་གྱིས་ཉམ་ཐག་པ་ལ་ཚུགས་ཐབས་མེད་པའི་སྙིང་རྗེས་ཡིད་དྲངས་ཏེ། སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན། སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ། སྡུག་བསྔལ་མེད་པའི་བདེ་བ་དང་མི་འབྲལ། ཉེ་རིང་ཆགས་སྡང་དང་བྲལ་བའི་བཏང་སྙོམས་ལ་འགོད་པར་བྱ་སྙམ་དུ་ཚད་མེད་བཞི་བསྒོམ་པར་བྱ་སྟེ། འདི་ནི་རིན་པོ་ཆེའི་རིགས་ལ་སྦྱིན་པ་རྣམ་བཞི་སྟེར་བར་ཁས་བླངས་པའི་ནང་གི་བྱམས་པའི་སྦྱིན་པ་དང་། བཏང་སྙོམས་ཚད་མེད་པས་མི་འཇིགས་པའི་སྦྱིན་པ་གཏོང་བའི་དམ་ཚིག་སྐྱོང་བ་དང་། བླ་ན་མེད་པའི་ཁྱད་པར་གྱི་དམ་ཚིག་ཉི་ཤུ་རྩ་བརྒྱད་ལས་རྩ་བའི་དམ་ཚིག་གསུམ་གྱི་སྐུའི་དམ་ཚིག་གི་ནང་ཚན་སྤྱི་རིང་ཉེ་འདྲེས་ཀྱི་མཆེད་བཞི་ལ་བྱམས་པར་བྱ་བ་དང་། རྩ་ལྟུང་བཅུ་བཞི་ལས། གསུམ་པ་རྡོ་རྗེའི་སྤུན་ལ་ཁྲོས་པ། བཞི་པ་སེམས་ཅན་ལ་བྱམས་པ་སྤོང་བ། བཅུ་པ་ཐ་མལ་གྱི་བྱམས་པས་འདུལ་ནུས་ནའང་ཡལ་བར་དོར་བ། བཅུ་གཉིས་པ་དད་པ་ཅན་གྱི་སེམས་སུན་འབྱིན་པ། བཅུ་བཞི་པ་བུད་མེད་ལ་སྨོད་པ་དང་ལྔ་པོ་སྤོང་བ་རྣམས་ཀྱི་སྲུང་ཐབས་དང་། སེམས་བསྐྱེད་ཀྱི་སྔོན་འགྲོར་ཚད་མེད་ལ་བློ་སྦྱོང་བའང་ཡིན་ནོ། །དེ་ནས་མཐའ་ཡས་སེམས་ཅན་ཐམས་ཅད་རྫོགས་པའི་སངས་རྒྱས་ཀྱི་གོ་འཕང་ལ་འགོད་པར་བྱའོ་སྙམ་པའི་སེམས་བདག་གིས་རྫོགས་བྱང་མ་ཐོབ་ཀྱི་བར་དེ་སྲིད་དུ་མི་གཏང་བར་བྱའོ་སྙམ་དུ་དམ་འཆའ་བ་ནི་སྨོན་པའི་སེམས་བསྐྱེད་མི་འཆོར་བའི་ཐབས་དང་། བྱང་སེམས་དབང་བརྟུལ་རྣམས་ལ་རྩ་ལྟུང་གཅིག་ཏུ་བསྟན་པའི་སྨོན་འཇུག་ཐུན་མོང་གི་བསླབ་བྱ་དེ་སྐྱོང་བའི་ཐབས་སོ། །དེ་ནས་དུས་དྲུག་ཏུ་རེ་རེའི་ཆ་ལས་ཡན་ལག་ཅུང་ཟད་ཉམས་པ་རྣམས་གསོ་ཞིང་མ་ཉམས་ཀྱང་སྤེལ་བའི་ཆེད་དུ། གཞན་དོན་དུ་རྫོགས་བྱང་ཐོབ་འདོད་དང་། དེའི་ཐབས་བྱང་སེམས་ཀྱི་སྤྱོད་པ་མཐའ་དག་སློབ་པར་འདོད་པས། ཕྱོགས་བཅུའི་སངས་རྒྱས་ཐམས་ཅད་མངོན་སུམ་པ་ལྟ་བུར་དམིགས་ནས། ཇི་ལྟར་སྔོན་གྱི་བདེ་གཤེགས་ཀྱིས་སོགས་སྨོན་འཇུག་སེམས་བསྐྱེད་སྟབས་གཅིག་ཏུ་བླངས་ཏེ། འདི་ནི་རྣམ་སྣང་གི་དམ་ཚིག་ཏུ་སྨོན་འཇུག་གི་སེམས་བསྐྱེད་ནས་ཚུལ་ཁྲིམས་གསུམ་འཛིན་པར་གསུངས་པ་དང་། རྩ་ལྟུང་བཅུ་བཞི་ལས། ལྔ་པ་བྱང་ཆུབ་ཀྱི་སེམས་སྤོང་བ་བསྲུང་བའི་བསླབ་བྱ་སྐྱོང་ཐབས་སོ། །མཇུག་ཏུ་དེང་དུས་བདག་ཚེ་སོགས་དགའ་བ་བསྒོམ་པའི་དོན་ཡིད་ལ་དྲན་བཞིན་པར་བརྗོད་པས་ཉིན་མཚན་དུས་དྲུག་ཏུ་སེམས་བསྐྱེད་ཀྱི་ཕན་ཡོན་བསམ་པར་གསུངས་པའི་བསླབ་བྱ་སྐྱོང་ཐབས་སོ། །དེ་ནས། སྲས་བཅས་སངས་རྒྱས་ཐམས་ཅད་དང་། །དཔའ་བོ་རྣལ་འབྱོར་མ་རྣམས་ཀུན། །བདག་ལ་དགོངས་པར་མཛད་དུ་གསོལ། །རིག་པ་འཛིན་པ་བདག་གིས་ནི། །དུས་འདི་ནས་ནི་གཟུང་ནས་ནི། །ཇི་སྲིད་བྱང་ཆུབ་སྙིང་པོའི་བར། །ཇི་ལྟར་དུས་གསུམ་མགོན་པོ་རྣམས། །བྱང་ཆུབ་ཏུ་ནི་ངེས་མཛད་པའི། །བྱང་ཆུབ་སེམས་ནི་བླ་ན་མེད། །དམ་པ་བདག་གིས་བསྐྱེད་པར་བགྱི། །ཚུལ་ཁྲིམས་ཀྱི་ནི་བསླབ་པ་དང་། །དགེ་བའི་ཆོས་ནི་སྡུད་པ་དང་། །སེམས་ཅན་དོན་བྱེད་ཚུལ་ཁྲིམས་གསུམ། །སོ་སོར་བརྟན་པོར་བདག་གིས་གཟུང་། །སངས་རྒྱས་ཆོས་དང་དགེ་འདུན་ཏེ། །བླ་ན་མེད་པའི་དཀོན་མཆོག་གསུམ། །སངས་རྒྱས་རྣལ་འབྱོར་ལས་སྐྱེས་པའི། །སྡོམ་པ་དེང་ནས་བརྟན་པོར་གཟུང་། །རྡོ་རྗེ་རིགས་མཆོག་ཆེན་པོ་ལ། །རྡོ་རྗེ་དྲིལ་བུའི་ཕྱག་རྒྱ་ཡང་། །ཡང་དག་ཉིད་དུ་གཟུང་བར་བགྱི། །སློབ་དཔོན་དག་ཀྱང་གཟུང་བར་བགྱི། །རིན་ཆེན་རིགས་མཆོག་ཆེན་པོ་ཡི། །དམ་ཚིག་ཡིད་དུ་འོང་བ་ལ། །ཉིན་རེ་བཞིན་ཡང་དུས་དྲུག་ཏུ། །སྦྱིན་པ་རྣམ་བཞི་རབ་ཏུ་སྦྱིན། །བྱང་ཆུབ་ཆེན་པོ་ལས་བྱུང་བ། །པདྨའི་རིགས་མཆོག་དག་པ་ལ། །ཕྱི་ནང་གསང་བའི་ཐེག་པ་གསུམ། །དམ་པའི་ཆོས་ཀྱང་སོ་སོར་གཟུང་། །ལས་ཀྱི་རིགས་མཆོག་ཆེན་པོ་ལ། །སྡོམ་པ་ཐམས་ཅད་ལྡན་པར་ནི། །ཡང་དག་ཉིད་དུ་གཟུང་བར་བགྱི། །མཆོད་པའི་ལས་ཀྱང་ཅི་ནུས་བགྱི། །བྱང་ཆུབ་སེམས་ནི་བླ་ན་མེད། །དམ་པ་བདག་གིས་བསྐྱེད་བགྱིས་ནས། །སེམས་ཅན་ཀུན་གྱི་དོན་གྱི་ཕྱིར། །བདག་གིས་སྡོམ་པ་མ་ལུས་གཟུང་། །མ་བསྒྲལ་པ་རྣམས་བསྒྲལ་བ་དང། །མ་གྲོལ་པ་རྣམས་དགྲོལ་བར་བགྱི། །དབུགས་མ་ཕྱིན་པ་དབུགས་དབྱུང་ཞིང་། །སེམས་ཅན་མྱ་ངན་འདས་ལ་དགོད། །ཅེས་རིགས་ལྔའི་སྡོམ་གཟུང་ཆོ་གའམ་ཡང་ན། ཇི་ལྟར་སྔོན་གྱི་རྒྱལ་བ་སྲས་བཅས་དང་། །རིག་འཛིན་མཁའ་འགྲོ་རྒྱ་མཚོའི་ཚོགས་རྣམས་ཀྱིས། །ཕྱི་ནང་གསང་བ་མཆོག་གི་དམ་ཚིག་དང་། །སྡོམ་པ་རྒྱ་མཚོ་མཐའ་ཡས་བཟུང་བ་ལྟར། །དེང་ནས་བདག་ཀྱང་ལམ་ཆེན་དེར་ཞུགས་ཏེ། །འགྲོ་ལ་ཕན་ཕྱིར་དེ་དག་གཟུང་བར་བགྱི། །ཞེས་པས་སྔར་དབང་དུས་སུ་ནོས་པའི་སྡོམ་པ་གཟུང་བ་སྟེ། ཉིན་མཚན་གྱི་ཐུན་རེ་རེའི་ཆ་ལ་ཡན་ལག་ཅུང་ཟད་ཉམས་པ་རྣམས་གསོ་ཞིང་མ་ཉམས་ཀྱང་གོང་དུ་སྤེལ་བའི་ཐབས་སོ། །དེ་ནས་རང་ཉིད་གཉུག་མའི་ལྷ་ཡི་དམ་གང་རུང་ཝལ་གྱིས་བསྒོམས་པའི་མདུན་གྱི་ནམ་མཁར་སེང་ཁྲི་པདྨ་ཉི་ཟླའི་གདན་མཐོ་ཞིང་ཡངས་པའི་སྟེང་དུ། རྩ་བའི་བླ་མ་དང་གཉིས་སུ་མེད་པའི་ཨོ་རྒྱན་གྱི་སློབ་དཔོན་ཆེན་པོ་པདྨ་འབྱུང་གནས་དེ་ཉིད་གསང་འདུས་རྡོ་རྗེ་སེམས་དཔའ་མཐིང་གའི་རྣམ་པ་ཅན་རྩ་གསུམ་ཀུན་འདུས་ངོ་བོར་བཞུགས་པར་མོས་ལ། རང་ལུས་ཞིང་གི་རྡུལ་སྙེད་དུ་སྤྲུལ་ཏེ་སེམས་ཅན་ཐམས་ཅད་དང་བྱ་བྱེད་ཐུན་མོང་པའི་ངང་ནས། མ་བཅོས་སྤྲོས་བྲལ་བླ་མ་ཆོས་ཀྱི་སྐུ༔ བདེ་ཆེན་ལོངས་སྤྱོད་བླ་མ་ཆོས་ཀྱི་རྗེ༔ པད་སྡོང་ལས་འཁྲུངས་བླ་མ་སྤྲུལ་པའི་སྐུ༔ སྐུ་གསུམ་རྡོ་རྗེ་འཆང་ལ་ཕྱག་འཚལ་བསྟོད༔ ཅེས་ཤོ་ལོ་ཀ་གཅིག་གིས་ཕྱག་དང་། སྣོད་བཅུད་ཀྱི་འཇིག་རྟེན་བདག་གཞན་གྱི་ལུས་དང་ལོངས་སྤྱོད་དུས་གསུམ་དགེ་རྩ་དང་བཅས་པ་མཆོད་སྤྲིན་མཐའ་ཡས་པར་སྤྲོས་ཏེ། བདག་གི་ལུས་དང་ལོངས་སྤྱོད་དང་། །དུས་གསུམ་དགེ་བའི་དངོས་པོ་རྣམས། །ཀུན་བཟང་མཆོད་སྤྲིན་ཆེར་སྤེལ་ནས། །བླ་མ་རྒྱལ་བ་སྲས་བཅས་མཆོད། །ཅེས་འབུལ་ཏེ། འདིས་ནི་ལས་ཀྱི་རིགས་ཀྱི་དམ་ཚིག་ཏུ། མཆོད་པའི་ལས་ཀྱང་ཅི་ནུས་སུ་བསྒྲུབ་པར་ཁས་བླངས་པའི་དམ་ཚིག་སྐྱོང་བ་མཆོག་ཡིན་ནོ། །དེ་ནས་བླ་མའི་སྐྱོན་དང་ཡོན་ཏན་ལ་རྟོག་པའི་ཉེས་དམིགས་དང་ཕན་ཡོན་ཤེས་པས། ཕྱིན་ཆད་བླ་མའི་སྐྱོན་ཅུང་ཟད་ཀྱང་རྟོག་པར་མི་བྱའོ་སྙམ་པའི་སྡོམ་སེམས་དྲག་པོ་དང་། ཅི་མཛད་འགྲོ་བ་འདུལ་བའི་ཕྲིན་ལས་དང་། ཅི་གསུང་ཚད་མར་འཛིན་པའི་དག་སྣང་སོགས་ཡོན་ཏན་དྲན་པའི་དད་པ་དྲག་པོས། བ་སྤུ་གཡོ་ཞིང་མཆི་མ་འཁྲུགས་པའི་མོས་གུས་ཀྱིས། ཚིག་བདུན་གསོལ་འདེབས། བླ་མ་སྐུ་གསུམ་མ། དུས་གསུམ་སངས་རྒྱས་ལ་སོགས་གསོལ་འདེབས་ཀྱི་རིམ་པ་ཁ་ཏོན་དུ་བྱ་ཞིང་། བཛྲ་གུ་རུའི་ཛཔ྄་ཀྱང་བཟླས་ནས་ཏིང་ངེ་འཛིན་གྱིས་དབང་བཞི་ཡང་བླངས་ཏེ། མཐར་བླ་མ་རང་གི་སྤྱི་བོའི་སྟེང་གི་ནམ་མཁར་སྤྱན་དྲངས་པ་དགྱེས་པ་ཆེན་པོས་འོད་དུ་ཞུ་ནས་ཐིམ་པས་བླ་མ་དང་རང་སེམས་དབྱེར་མེད་ཀྱི་ངང་ལ་མཉམ་པར་འཇོག །མཚན་མོ་ཉལ་དུས་ཀྱང་བླ་མ་སྤྱི་བོ་ནས་བྱོན་པས་སྙིང་ནང་དུ་སྐུ་ཕྲ་ཞིང་འབར་བ་ལ་སེམས་བཟུང་སྟེ་ཉལ་བས་འཁྲུལ་པའི་རྨི་ལམ་འོད་གསལ་དུ་འཆར་བའི་དགོས་པ་ཡོད་དོ། །འདིས་ནི་ཐུན་དྲུག་ཏུ་བླ་མའི་རྣལ་འབྱོར་བསྒོམ་པར་གསུངས་པ་དང་། དབང་བླང་བ་དང་། སྔར་རྒྱུ་དུས་སུ་ཐོབ་པའི་དབང་གི་ཆུ་བོ་མི་ནུབ་པར་གོམས་པར་བྱེད་པའི་ཐབས་ལམ་དུས་ཀྱི་དབང་སྐྱོང་བའང་ཡིན་ལ། རིགས་ལྔའི་དམ་ཚིག་ལས། སློབ་དཔོན་དག་ཀྱང་གཟུང་བར་བགྱི། །ཞེས་པའི་དམ་ཚིག་སྐྱོང་ཐབས་ཀྱང་ཡིན་ཞིང། དེར་མ་ཟད་དམ་ཚིག་ཉེར་བརྒྱད་ལས་སྐུའི་དམ་ཚིག་གི་ནང་ཚན། སྤྱི་དང་འདྲེན་དང་དམ་ཚིག་དབང་། །ཉམས་ཆག་སྐོང་དང་ཤེས་རྒྱུད་འགྲོལ། །མན་ངག་ལུང་སྟོན་སློབ་དཔོན་དྲུག །ཅེས་པའི་སློབ་དཔོན་བཀུར་བའི་དམ་ཚིག་དང་། རྩ་ལྟུང་བཅུ་བཞི་ལས། དང་པོ་བླ་མ་བརྙས་པ་སྤོང་བ་དང་། ཅི་གསུང་ཚད་འཛིན་གྱི་ཐབས་ཀྱིས་གཉིས་པ་བདེ་གཤེགས་བཀའ་འདས་སྤོང་བ། དེའི་རིགས་སུ་འདུས་པ་དྲུག་པ་རང་གཞན་གྱི་གྲུབ་མཐའ་ལ་སྨོད་པ་སྤོང་བ་རྣམས་ཀྱི་བསླབ་བྱ་སྲུང་ཚུལ་ཡང་ཡིན་ནོ། །དེ་ནས་གཟུང་འཛིན་དང་བྲལ་བའི་རྣམ་པར་མི་རྟོག་པ་བློ་བྲལ་གྱི་ཡེ་ཤེས་རང་གསལ་རྗེན་པར་མཐོང་བའི་རྣལ་འབྱོར་རང་བཞིན་གྱིས་འོད་གསལ་བའི་སྟོང་པ་ཉིད་ཀྱི་ངང་ལ་དར་གཅིག་མཉམ་པར་བཞག་པར་བྱ་སྟེ། འདིས་ནི་དམ་ཚིག་ཉེར་བརྒྱད་ལས། རྩ་བའི་ཐུགས་ཀྱི་དམ་ཚིག་བླ་ན་མེད་པའི་བྱང་ཆུབ་ཀྱི་སེམས་ཟུང་འཇུག་གི་ཡེ་ཤེས་རྟོགས་གོམས་ཀྱིས་སྦྱོང་བ་དང་། ཡན་ལག་ཤེས་པར་བྱ་བ་ལྔ་དང་། བསྒྲུབ་པར་བྱ་བ་ལྔ། རྩ་ལྟུང་བཅུ་བཞི་ལས། དགུ་པ་རང་བཞིན་དག་པའི་ཆོས་ལ་སོམ་ཉི་ཟ་བ། བཅུ་གཅིག་པ་མིང་སོགས་བྲལ་བའི་ཆོས་ལ་དེར་རྟོག་པ། བརྒྱད་པ་ཕུང་པོ་སངས་རྒྱས་ལྔའི་བདག་ཉིད་ལ་བརྙས་པའི་ལྟུང་བ་རྣམས་ཀྱིས་མི་གོས་པའི་ཐབས་སོ། །དེ་ནས་ཡི་དམ་གྱི་ལྷ་གང་ཡང་རུང་བའི་བསྐྱེད་རིམ་གྱི་རྣལ་འབྱོར་བསྒོམ་ཞིང་བཟླས་པ་ཅི་རིགས་བྱ་སྟེ། འདི་ནི་རིགས་ལྔའི་དམ་ཚིག་ལས། རྡོ་རྗེའི་རིགས་ལ་རྡོར་དྲིལ་ཕྱག་རྒྱའི་དམ་ཚིག་གསུམ་འཛིན་པར་བཤད་པ་དང་། འདི་དང་གོང་མ་གཉིས་ཀྱི་དམ་ཚིག་ཉེར་བརྒྱད་ལས། རྩ་བའི་གསུང་གི་དམ་ཚིག་སྔགས་རྒྱ་རྒྱུན་མི་གཅད་པ་དང་། དེ་དག་གི་རྗེས་སྤྱོད་དང་འབྲེལ་བར་གསང་བའི་དོན་ཕྱིར་མི་སྨྲ་བ། ཡན་ལག་སྤྱད་པར་བྱ་བ་ལྔ། དང་དུ་བླང་བ་ལྔ་རྣམས་དང་། རྩ་ལྟུང་བཅུ་བཞི་ལས། བདུན་པ་གསང་སྒྲོག །བཅུ་གསུམ་པ་དམ་ཚིག་གི་རྫས་མི་བརྟེན་པ་གཉིས་སྤོང་ཚུལ་རྣམས་ཀྱི་སྐྱོང་ཐབས་སོ། །མཉམ་གཞག་དེ་ལས་ལངས་རྗེས། དང་པོ་འདུལ་བའི་གཞིས་བསྡུས་ཀྱི་བསླབ་བྱ་རགས་པ་དང་། ལྟུང་བ་འབྱུང་ཉེ་རྣམས་དང་། རྣམ་འབྱེད་ཀྱི་སྡོམ་གྱིས་བསྡུས་པའི་ལྟུང་བ་རྣམས། ཐ་ན་སྡོམ་ཚིག་ཙམ་ལ་བརྟེན་པ་དང་། བྱང་སེམས་ཀྱི་ཚུལ་ཁྲིམས་གསུམ་གྱི་བསླབ་བྱ་རྣམས་དང་། སྔགས་ཀྱི་སྡོམ་པ་བསྒྲག་གཟུང་ནས་འབྱུང་བའི་རིགས་ལྔའི་སྡོམ་པ་དང་། རྩ་བ་དང་ཡན་ལག་གི་ཉེས་ལྟུང་སོགས་ཏེ། མདོར་ན་སྡོམ་པ་གསུམ་སོ་སོའི་ཉེས་ལྟུང་རྣམས་རྐང་གྲངས་ཙམ་ཡིད་ལ་དྲན་པའི་སྒོ་ནས་ངོ་བགྲང་གིས་རང་རྒྱུད་ལ་གོས་སམ་མ་གོས་བརྟག་དཔྱད་ལེགས་པར་བྱས་ལ་མ་གོས་པར་འདུག་ན་དགའ་བ་བསྒོམ། གོས་འདུག་ན་གནོང་འགྱོད་ཀྱི་སེམས་དྲགས་པོས་མྱུར་དུ་ཕྱིར་འཆོས་པའི་འདུན་པ་དང་། སྔར་གོས་མ་གོས་གང་ལྟར་ཡང་ཕྱིན་ཆད་སྲོག་ལ་བབ་ཀྱང་མི་གོས་པར་བྱའོ་སྙམ་དུ་སྡོམ་སེམས་དྲགས་པོ་བསྒོམ་པར་བྱའོ། །རྡོ་རྗེ་རྩེ་མོའི་རྒྱུད་ལས། ཉིན་དང་མཚན་མོ་ལན་གསུམ་དུ། །ཉིན་རེ་བཞིན་ཡང་བཟླ་བར་བྱ། །གང་ཚེ་ཉམས་གྱུར་རྣལ་འབྱོར་པས། ཁ་ན་མ་ཐོ་སྦོམ་པོར་འགྱུར། །ཞེས་སྔགས་ཀྱི་དམ་ཚིག་བསྲུང་མཚམས་རྣམས་ཡིད་ལ་བཞག་སྟེ་ཐུན་དྲུག་ཏུ་བསྔོ་བགྲང་བྱ་བར་གསུངས་པ་ལྟར། སོ་བྱང་གཉིས་ལའང་འགྲུབ་ན། སྲུང་བའི་གནད་མཆོག་ཏུ་གྱུར་པ་ཡིན་ནོ། །སྤྱིར་ཉེས་ལྟུང་འབྱུང་བའི་རྒྱུའང་སྡོམ་པའི་རྒྱུད་ལས། མི་ཤེས་པ་དང་བག་མེད་དང་། །ཉོན་མོངས་མང་དང་མ་གུས་དང་། །བརྗེད་ངས་དྲན་པ་མི་གསལ་བ། །འདི་དྲུག་དམ་ཚིག་ཉམས་པའི་རྒྱུ། །ཞེས་རྒྱུ་དྲུག་གསུངས་པ་ལས། དེ་དག་གི་གཉེན་པོ་བསྟེན་ཚུལ་ཡང་། མི་ཤེས་པའི་གཉེན་པོར་བླང་དོར་གྱི་མཚམས་ཤེས་པའི་བསླབ་བྱ་ལ་སློབ་པ་དང་། མ་གུས་པའི་གཉེན་པོར་ཕན་ཡོན་ལ་བྲོད་པ་དང་བཅས་ཏེ་བསྲུང་བ་དང་། བག་མེད་ཀྱི་གཉེན་པོར་རྣམ་སྨིན་ལ་འཇིགས་པས་བསྒྲིམ་སྟེ་བསྲུང་བ་དང་། ཉོན་མོངས་པ་མང་བ་ལ། ཉོན་མོངས་པ་གང་སྐྱེས་ལ་གཉེན་པོ་བསྐྱེད་ནས་བསྲུང་བ་དང་། བརྗེད་ངས་ཀྱི་གཉེན་པོར་གནང་བཀག་གི་མཚམས་རྣམས་ཉིན་མཚན་དུས་དྲུག་ཏུ་དྲན་པར་བྱས་ཏེ་བཤགས་སྡོམ་བྱེད་པ་དང་། དྲན་པ་མི་གསལ་བའི་གཉེན་པོར་ཤེས་བཞིན་གྱི་བྱ་ར་འཛུགས་པའི་སྒོ་ནས་བསྲུང་ཞིང་། དེ་ཡང་ཉེས་ལྟུང་སྟོབས་ལྡན་རེ་རེ་ཙམ་ལ་སྤྱད་ན་དེའི་གཉེན་པོར་བཤགས་སྡོམ་ལ་འབད་དུ་ཟིན་ཀྱང་རྒྱུད་ཉེས་པས་ཐར་པ་ཐོབ་པ་ལ་ཡུན་རིང་འགྱངས་ཤིང་ཐོགས་པར་བྱེད་དེ། སྤྱོད་འཇུག་ལས། དེ་ལྟར་ལྟུང་བ་སྟོབས་ལྡན་དང་། །བྱང་ཆུབ་སེམས་སྟོབས་ལྡན་པ་དག །འཁོར་བར་རེས་ཀྱིས་འདྲེ་བྱེད་ན། །ས་ཐོབ་པ་ལ་ཡུན་རིང་ཐོགས། །ཞེས་གསུངས་པས་བསླབ་བྱ་ཕྲ་ཞིབ་ནས་མིག་གི་འབྲས་བུ་ལྟར་གཅེས་སྤྲས་ཀྱིས་བསྲུང་བ་ལ་འབད་ཅིང་། རང་ཉིད་བསླབ་བྱའི་གནས་ལ་བརྩོན་པར་མ་ཟད། གཞན་རྗེས་སུ་འཛིན་པའི་ཡན་ལག་ཏུ་དམ་པའི་ཆོས་མ་ལུས་པ་བཤད་སྒྲུབ་ཀྱི་སྒོ་ནས་གཟུང་བར་བྱའོ་སྙམ་དུ་དམ་འཆའ་བ་སྟེ། འདི་ནི་རིགས་ལྔ་ལས་པད་རིགས་ཀྱི་དམ་ཚིག་སྐྱོང་ཐབས་ཀྱང་ཡིན་ལ། ཆོས་སྤོང་གི་ལས་སྒྲིབ་ཀྱང་སྲབ་པར་འགྱུར་ཞིང་དགེ་བའི་ཆོས་མང་པོའང་སྡུད་པ་ཡིན་ནོ། །དེ་ལྟར་བསྒྲུབས་པས་མཚོན་ཏེ་བདག་གི་ལུས་ལོངས་སྤྱོད་དུས་གསུམ་བསགས་ཡོད་ཀྱི་དགེ་ཚོགས་རྣམས་སེམས་ཅན་ཐམས་ཅད་ལ་ལྟོས་མེད་དུ་བཏང་ལ་བསྔོ་བར་བྱ་སྟེ། དེ་ལྟར་དེ་དག་ཀུན་བྱས་ཏེ། །དགེ་བ་བདག་གིས་གང་བསགས་པ། །དེས་ནི་སེམས་ཅན་ཐམས་ཅད་ཀྱི། །སྡུག་བསྔལ་ཐམས་ཅད་སེལ་བར་ཤོག །བདག་གི་ལུས་དང་ལོངས་སྤྱོད་དང། །དུས་གསུམ་དགེ་བ་ཐམས་ཅད་ཀྱང་། །སེམས་ཅན་ཀུན་གྱི་དོན་གྱི་ཕྱིར། །ཕོངས་པ་མེད་པར་གཏང་བར་བྱ། །ས་སོགས་འབྱུང་བ་ཆེན་པོ་དང་། །ནམ་མཁའ་བཞིན་དུ་རྟག་པར་ཡང་། །སེམས་ཅན་དཔག་ཏུ་མེད་པ་ཡི། །རྣམ་མང་ཉེར་འཚོའི་གཞིར་ཡང་ཤོག །དེ་བཞིན་ནམ་མཁའི་མཐས་གཏུགས་པའི། །སེམས་ཅན་ཀུན་ལ་རྣམ་ཀུན་ཏུ། །ཐམས་ཅད་མྱ་ངན་འདས་བར་དུ། །བདག་ཀྱང་ཉེར་འཚོའི་གཞིར་ཡང་ཤོག །ཅེས་པ་ལ་སོགས་ཇི་ལྟར་རིགས་པའི་བསྔོ་སྨོན་གྱི་དོན་ཡིད་ལ་བསམ་ཞིང་བརྗོད་པར་བྱ་སྟེ། རིམ་ལྔ་ལས། རིན་ཆེན་རིགས་ལ་སྦྱིན་པ་རྣམ་བཞི་སྟེར། །གསུངས་པའི་ནང་ནས། བྱམས་པ་དང་མི་འཇིགས་པའི་སྦྱིན་པ་གཉིས་སྔར་སོང་བས། འདིར་ཟང་ཟིང་གི་སྦྱིན་པ་དང་། ཆོས་ཀྱི་སྦྱིན་པ་གཉིས་སྟེར་བའི་དམ་ཚིག་སྐྱོང་བའི་ཐབས་སུ་འགྱུར་ཞིང་། ལྷག་བསམ་སྦྱོང་བ་དང་། ཐེག་ཆེན་གྱི་བསྔོ་བའང་ཡིན་ནོ། །གཞན་ཡང་ཐུན་དྲུག་པོ་རེ་རེའི་མགོར་ཕུང་པོ་གསུམ་པའི་མདོ་ཚར་རེ་ཁ་ཏོན་དུ་བྱས་ན། ཉིན་དང་མཚན་མོ་ལན་གསུམ་དུ། །ཕུང་པོ་གསུམ་པ་གདོན་བྱ་ཞིང་། །རྒྱལ་དང་བྱང་ཆུབ་སེམས་བསྟེན་ནས། །ལྟུང་བའི་ལྷག་མ་དེས་ཞི་བྱ། །ཞེས་གསུངས་པའི་ཉམས་ལེན་དུའང་འགྱུར་རོ། །དེ་ལྟར་སྐྱབས་འགྲོ་ནས་བསྔོ་བའི་བར་འདི་ནི་ཉིན་ཞག་ཕྲུགས་གཅིག་ལ་ཉིན་ཆ་གསུམ་མཚན་ཆ་གསུམ་སྟེ། ཐུན་དྲུག་ཏུ་བཅད་ནས་ཉམས་སུ་བླངས་པས་སྡོམ་པ་གསུམ་གྱི་བསླབ་བྱ་རྣམས་ཉིན་རེ་བཞིན་ལན་དྲུག་ཏུ་བཟླ་བར་གསུངས་པའི་ལག་ལེན་རྒྱུད་ཐོག་ཏུ་ཁེལ་བར་འགྱུར་བ་ཡིན་ནོ། །ཞེས་པ་འདིའང་རྣལ་འབྱོར་པ་བློ་གྲོས་ཀྱི་མཐུ་མངའ་བའི་སྡོམ་བརྩོན་རིག་པ་འཛིན་པ་པདྨ་དབང་འདུས་ཀྱི་ཞལ་ངོར། ༧རྗེ་གཏེར་ཆེན་བླ་མའི་བཀའ་དྲིན་གྱིས་འཚོ་བ་གཉོས་ཀྱི་དགེ་སློང་རྨོངས་པ་དྷརྨ་ཤྲཱིས་ཆུ་སྟོད་ཟླ་བའི་ཡར་ངོའི་ཚེས་བཅུའི་ཉིན། སྟན་ཐོག་གཅིག་ཏུ་སྤེལ་བའི་ཡི་གེ་པ་ནི་འགྱུར་མེད་ཚུལ་ཁྲིམས་སོ། །འདིས་ཀྱང་བསྟན་པ་དང་སེམས་ཅན་ལ་ཕན་པ་རྒྱ་ཆེ་རྒྱུན་མི་འཆད་པ་འབྱུང་བའི་རྒྱུར་གྱུར་ཅིག །མངྒ་ལཾ།། །།\nRetrieved from "https://rtz.tsadra.org/index.php?title=Terdzo-DI-012&oldid=123418"


པར་མཛོད། | གཡུང་དྲུང་བོན་གྱི་དྲྭ་རྒྱ།\n༧རྒྱལ་བ་གཤེན་གྱི་འབྱུང་ལྡན་ ༣༠༡ བོད་ས་ཁྱི་ལོའི་ཟླ་བ་ ༠༢ ཚེས་ ༠༧ ཉིན་ཏེ། ཕྱི་ལོ་ ༢༠༡༨ ཟླ་བ་ ༠༣ ཚེས་ ༢༤ ཉིན། བལ་ཡུལ་༧དཔལ་ཁྲི་བརྟན་ནོར་བུ་རྩེ་འདུས་སྤྱི་ཐུན་མོང་ནས། ༧ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་༧རྒྱལ་བ་སྨན་རིའི་ཁྲི་འཛིན་སོ་བཞི་པ་མཆོག་ རྩོམ་ཡིག་འདིའི་འཕྲོ་ཀློག » »\nཔར་མཛོད། 2018/03/23 by bonpo.\nཕྱི་ལོ་ ༢༠༡༨ ཟླ་བ་ ༠༣ ཚེས་ ༢༣ རེས་གཟའ་པ་སངས་ཉིན་༧གསང་གསུམ་བོན་གྱི་མཛོད་འཛིན་སྐྱབས་རྗེ་སྨན་རིའི་ཡོངས་འཛིན་རིན་པོ་ཆེ་མཆོག་ལ་ཇི་ལྟར་གསོལ་བ་བཏབས་དོན་བཞིན་༧ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་༧རྒྱལ་བ་སྨན་རིའི་ཁྲི་འཛིན་སོ་བཞི་པ་རིན་པོ་ཆེ་མཆོག་དང་། རྩོམ་ཡིག་འདིའི་འཕྲོ་ཀློག » »\nཔར་མཛོད། 2018/03/01 by nyi ma.\nསྐྱབས་རྗེ་སྨན་རིའི་དཔོན་སློབ་རིན་པོ་ཆེས་དེ་རིང་གི་བཀའ་རམས་པ་རྣམས་ལ་རྟགས་བསལ་གཏོང་བཞིན་པ། རྩོམ་ཡིག་འདིའི་འཕྲོ་ཀློག » »\nཚེ་རབས་གཏན་གྱི་སྐྱབས་གནས་༧ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་བདེ་བར་གཤེགས་པ་རྒྱལ་བ་སྨན་རིའི་ཁྲི་འཛིན་སོ་གསུམ་པ་མཆོག་དགོངས་པ་བོན་དབྱིངས་སུ་གཤེགས་ནས་ལོ་ངོ་ཧྲིལ་པོར་མ་འཁོར་བས། དེས་ན་ཕྱི་ལོ་ ༢༠༡༨ བོད་ས་ཕོ་ཁྱི་ལོའི་ལོ་གསར་འཆར་ལ་ཉེ་བར་རྟེན། ལོ་གསར་པའི་སྐབས་དེར་རྒྱུན་སྲོལ་ལྟར་བོན་ཕྱོགས་དང་འབྲེལ་བའི་བྱེད་སྒོ་ཁག་ལས་དགའ་སྤྲོ་དགྱེས་སྟོན་གྱི་བྱ་བ་སོགས་གནང་ན་མི་མཛེས་པས། དེ་ལུགས་དད་ལྡན་བོན་འབངས་རྣམས་ཀྱི་ཐུགས་དབུས་སུ་འཇགས་པར་ཞུ།། རྩོམ་ཡིག་འདིའི་འཕྲོ་ཀློག » »\nཞྭ་དཀར་བསྟན་པའི་གཙུག་རྒྱན་སྐྱབས་རྗེ་༧རྒྱལ་བ་སྨན་རིའི་ཁྲི་འཛིན་༣༤པ་དགེ་བའི་བཤེས་གཉེན་ཆེན་མོ་དྲང་སྲོང་ཟླ་བ་དར་རྒྱས་རིན་པོ་ཆེ་མཆོག་ལ་བོད་ཕྱི་ནང་གཉིས་དང་ཕྱི་རྒྱལ་ཡུལ་གྲུ་ཁག་ནས་ཕུལ་འབྱོར་བྱུང་བའི་འཚམས་འཕྲིན་གལ་ཆེན་ཁག་གཅིག རྩོམ་ཡིག་འདིའི་འཕྲོ་ཀློག » »\nཔར་མཛོད། 2017/09/29 by bonpo.\n༧དབུས་གཡུང་དྲུང་བོན་འཛིན་སྐྱོང་ལྷན་ཚོགས་ནས་སྤེལ་གནང་བའི་ རྩོམ་ཡིག་འདིའི་འཕྲོ་ཀློག » »\nསྐུ་གདུང་ཞུགས་འབུལ་ལ་སྟ་གོན་བྱེད་བཞིན་པའི་གསེར་དངུལ་གྱིས་བྲིས་པའི་སྨོན་ལམ་ཤིང་རིང་། རྩོམ་ཡིག་འདིའི་འཕྲོ་ཀློག » »


Terdzo-DZI-070 - Rinchen Terdzö\nrtsa gsum 'od gsal snying tig las/_phag mo'i me mchod phrin las snang ba'i rgyan\nVolume 49 (ཛི) / Pages 845-854 / Folios 1a1 to 5b5\nRinchen Terdzö Volumes List > Volume 49 > Text #71 (Scroll to Bottom)\n'jam dbyangs mkhyen brtse'i dbang po. rtsa gsum 'od gsal snying tig las phag mo'i me mchod phrin las snang ba'i rgyan. In Rin chen gter mdzod chen mo pod zhe dgu pa (The Great Treasury of Rediscovered Teachings Volume 49) by 'jam mgon kong sprul, 845-854. New Delhi: Shechen Publications, 2007-2018.\nzhes pa'ang gzhung rtsa ba la phyag len rgyas par phye ste bklag pas grub par mtsho skyes bla ma dgyes pa'i 'bangs 'od gsal sprul pa'i rdo rjes sbyar ba'i dge bas 'gro kun dngos grub rnam pa gnyis kyi dga' ston la 'dod rgur spyod pa'i rgyur gyur cig_/sarba dA shrI yo b+ha ba tu\n༄༅། །རྩ་གསུམ་འོད་གསལ་སྙིང་ཏིག་ལས། ཕག་མོའི་མེ་མཆོད་ཕྲིན་ལས་སྣང་བའི་རྒྱན་ཞེས་བྱ་བ་བཞུགས་སོ། ། ན་མོ་གུ་རུ་ཛྙཱ་ན་ཝ་རཱ་ཧཱི་པ་ད་ཡ། འདིར་བསྙེན་པ་ལས་སུ་རུང་བའི་རྣལ་འབྱོར་པས། ལས་སྒྲུབ་པ་མེ་མཆོད་ཀྱི་ཆོ་ག་མདོར་བསྡུས་ཏེ་བྱ་བའི་ཚུལ་ལ་གསུམ། སྔོན་འགྲོ། དངོས་གཞི། རྗེས་སོ། །དང་པོ་ལ་གཉིས། ཆོ་གར་མ་གཏོགས་པའི་སྦྱོར་བ་དང་། ཆོ་གར་གཏོགས་པའི་སྦྱོར་བའོ། །དང་པོ་ནི། གཞི་མ་དུལ་བ་ཡིན་ན་སའི་ཆོ་ག་རྒྱས་བསྡུས་ཇི་ལྟར་རིགས་པར་བྱ། གང་ལྟར་ཡང་རང་གི་མདུན་དུ་ཤིས་པའི་ས་ལས་འཇམ་ཞིང་ཁོད་སྙོམས་པའི་སྟེགས་བུ་གྲུ་བཞི་པ་བྱས་པའི་ངོགས་སུ་རྡུལ་ཚོན་གྱིས་ཆོས་འབྱུང་བསྣོལ་མ་རྡོར་རྭ་མེ་རི་དང་བཅས་པའི་ལྟེ་བར་པདྨ་འདབ་མ་བཞི་པའི་དབུས་སུ་བཾ་ཡིག་རིགས་ཀྱི་ཁ་དོག་ཅན་དང་། འདབ་མ་ལ་འབུམ་ཕྲག་ཡངས་པའི་མཁའ་འགྲོའི་སྲོག་གི་མཚོན་བྱེད་ཧ་རི་ནི་སའི་ཡིག་འབྲུ་བཞི་དགོད། མ་གྲུབ་ན་མེ་ཏོག་གི་ཚོམ་བུའམ་རྒྱུན་གྱི་རྣལ་འབྱོར་ལྟ་བུར་སོལ་མེས་བཀང་བའི་སྣོད་བཞག་ཀྱང་རུང་། ཐབ་ཀྱི་ཁར་ལས་གང་གཙོ་བོར་བྱེད་པའི་བུད་ཤིང་ཟླུམ་པོ་སོགས་དབྱིབས་སོ་སོར་བརྩིག་པའམ་ལས་བཞིའི་ཤིང་དབྱིབས་སོ་སོར་ཕྱོགས་བཞིར་བརྩིག་ཀྱང་རུང་ཞིང་། དེ་ལ་ཤིང་ནི་ཞི་བ་ལ་བལ་བུ། ལྕང་མ། འོམ་བུ་སོགས་འོ་མ་ཅན། རྒྱས་པར་སྟར་ག །ཤུག་པ་སོགས་འབྲས་བུ་ཅན་མདོག་སེར་ཞིང་དྲི་བཟང་བ། དབང་ལ་སེང་ལྡེང་ངམ། འོ་སེ། མཛོ་མོ་ཤིང་སོགས་མདོག་དམར་ཞིང་རོ་སྐྱུར་བ། དྲག་པོ་ལ་སྐྱེར་པ་སོགས་ཚེར་མ་ཅན་ནོ། །དབྱིབས་ཞི་བ་ལ་ཟླུམ་པོ། རྒྱས་པ་ལ་གྲུ་བཞི། དབང་ལ་ཟླ་གམ། དྲག་པོ་ལ་ཟུར་གསུམ་དུ་བྱ། མཆོག་གི་དངོས་གྲུབ་གཙོ་བོར་བྱེད་པ་ལ་ནི་རྒྱས་པ་དང་མཐུན། དེར་མ་ཟད་ཐབ་ཁུང་ཡང་ཞི་བ་ལ་དཀར་ཟླུམ་ཁྲུ་གང་། རྒྱས་པར་གྲུ་བཞི་སེར་པོ་ཁྲུ་དོ། དབང་ལ་ཟླ་གམ་དམར་པོ་ཁྲུ་གང་། དྲག་པོ་ལ་གྲུ་གསུམ་ནག་པོ་སོར་ཉི་ཤུ །དཔངས་སུ་རང་རང་གི་ཕྱེད་ཆ། སོར་བཞིའི་མུ་རན་དང་ཁ་ཁྱེར་ལ། ཞི་བར་རྡོ་རྗེ་དཀར་པོ། རྒྱས་པར་རིན་ཆེན་སེར་པོ། དབང་ལ་ལྕགས་ཀྱུ་དམར་པོ། དྲག་པོ་ལ་གྲི་གུག་ནག་པོའི་ཕྲེང་བས་བསྐོར་ཞིང་། དེའི་ལྟེ་བར་ཆོས་འབྱུང་སོགས་གོང་ལྟར་བྲི། དེ་དང་ཉེ་བར་རང་གི་མདུན་དུ་དགང་བླུག་ཁ་སྦྱར་ལ། རྡོར་དྲིལ་ཐོད་རྔ། བསང་ཆུ། མེ་ཏོག་གི་སྣོད་སོགས་དང་། རང་གི་གཡས་སུ་སྨན་གཏོར་རཀྟ་ཉེར་སྤྱོད་ཚོགས་ཀྱི་ཡོ་བྱད། གཡོན་དུ་བསྲེག་རྫས་མར་ཁུ།་་་དྲག་པོ་ལ་མཆོད་སྲེག་གི་རྫས་གོ་ཟློག་སྟེ་བཤམ།མཆན། ལས་མཐུན་གྱི་ཡམ་ཤིང་། ཁྱད་པར་གྱི་རྫས་སྡིག་སྒྲིབ་ཞི་བ་དང་བསྙེན་པའི་ཁ་སྐོང་སོགས་ལ་ཏིལ། བགེགས་ཞི་བ་ལ་ཡུངས་དཀར། ཚེ་རྒྱས་པ་ལ་དཱུརྦཱ། ཤེས་རབ་རྒྱས་པ་ལ་དྲི་བཟང་པོ་དང་ལྡན་པའི་མེ་ཏོག་སེར་པོ། བསོད་ནམས་རྒྱས་པ་ལ་ཟས་མཆོག །འབྱོར་པ་རྒྱས་པ་ལ་རིན་ཆེན་དར་ཟབ་འབྲུ་སྣ། རིགས་རྒྱུད་རྒྱས་པ་ལ་ཤིང་ཏོག་སྐྱོན་མེད་པ། དབང་ལ་གར་ཆང་དང་ལན་ཚྭས་སྦགས་པའི་མེ་ཏོག་དམར་པོ། དྲག་པོ་ལ་དུག་ཁྲག་དང་ལིདྒ། མཆོག་གི་དངོས་གྲུབ་གཙོ་བོར་བྱེད་ན་བདུད་རྩི་ཆོས་སྨན་དང་མཱ་ད་ན་སིནྡྷུ་ར་རྣམས་བསྲེས་པའི་ཟས་མཆོག་བཅས་བཤམ། སྤྲོས་པ་ལ་དགའ་ན་ལས་སོ་སོ་དང་མཐུན་པའི་ཆས་ཞུགས།་་་ཞི་བ་ལ་དར་དང་རིན་པོ་ཆེ་དཀར་པོའི་རྒྱན། རྒྱས་པ་ལ་སེར། དབང་ལ་དམར། དྲག་པོ་ལ་ཞྭ་ནག་ཕོད་ཀ་རུས་རྒྱན་སོགས།མཆན། ཁ་བལྟ་ཕྱོགས།་་་ཞི་བ་ལ་ཤར། རྒྱས་པ་ལ་ལྷོ། དབང་ལ་ནུབ། དྲག་པོ་ལ་བྱང་། འདུག་སྟངས་་་ཞི་བ་ལ་སེམས་སྐྱིལ། རྒྱས་པ་ལ་བཟང་པོའི་འདུག་སྟངས། དབང་ལ་པད་སྐྱིལ། དྲག་པོ་ལ་རུས་སྦལ་གྱི་འདུག་སྟངས།སོགས་ཀྱང་སྤྱི་ལྟར་རོ། །གཉིས་པ་ཆོ་གའི་སྦྱོར་བ་ནི། སྐྱབས་སེམས་ནས་གཟུང་བཟླས་པ་མཆོད་བསྟོད་བར་བདག་བསྐྱེད་རྒྱས་བསྡུས་གང་རིགས་བྱ། བསང་ཆུ་ལ་དམིགས་ཏེ། ཨོཾ་ཀརྨ་ཌཱ་ཀི་ནཱི་ཧཱུྃ་ཕཊ༔ ཅེས་བགེགས་བསང་བའི་ནུས་པ་དང་ལྡན་པར་བྱིན་གྱིས་བརླབ། གཉིས་པ་དངོས་གཞི་ལ། ཨོཾ་མ་ཧཱ་བཛྲ་ཧཱུྃ་ཞེས་པས་རྡོ་རྗེ་སྙིང་གར་གསོར། ཨོཾ་བཛྲ་གཎྜེ་ཨཱཿས་དྲིལ་བུ་དཀུར་བརྟེན། ཨོཾ་སརྦ་ཏ་ཐཱ་ག་ཏ་མ་ཧཱ་ཨ་ནུ་རཱ་ག་ཎ་བཛྲ་སྭ་བྷཱ་བ་ཨཱཏྨ་ཀོ྅་ཧཾ་གིས་རྡོར་དྲིལ་བསྣོལ་བའི་འཁྱུད་རྒྱ་དང་བཅས་དམ་ཚིག་གསུམ་གཟུང་། ཐོག་མར་མཆོད་སྲེག་གི་རྫས་རྣམས་ལ་བསང་ཆུ་འཐོར་ཞིང་། རཾ་ཡཾ་ཁཾ་གིས་བསང་སྦྱང་། སྟོང་པའི་ངང་ལས་བདེ་ཆེན་གྱི༔ རྣམ་རོལ་མཆོད་དང་བསྲེག་བྱའི་རྫས༔ ཡེ་ཤེས་བདུད་རྩི་འདོད་ཡོན་སྤྲིན༔ ཅིར་ཡང་འཆར་ཞིང་འབྱུང་བར་གྱུར༔ ཨོཾ་ཨཱཿཧཱུྃ༔ ལན་བདུན་དང་། སྤྲོ་ན་ནམ་མཁའ་མཛོད་ཀྱི་སྔགས་རྒྱས་ཀྱང་བརླབ་ཅིང་སྤེལ། ཐལ་མོ་སྦྱར་བའི་བར་དུ་དཔལ་འབར་ཐོགས་ལ་ཐབ་ལ་གཡས་སུ་བསྐོར་ཞིང་། ཨོཾ་བཛྲ་ཛྙཱ་ན་ཌཱ་ཀི་ནཱི་ཛྭ་ལ་རཾ༔ ཞེས་ལན་གསུམ་གྱིས་མེ་སྤར། ཀུ་ཤའི་འཐོར་ཡབ་ཀྱིས་ཐབ་ལ་བསང་ཆུ་འཐོར་ཞིང་། ཨོཾ་ཀརྨ་ཌཱ་ཀི་ནཱི་ཧཱུྃ་ཕཊ་ཀྱིས་བསང་། སྭ་བྷཱ་བས་སྦྱང་། ཨ༔ འོད་གསལ་སྟོང་ཉིད་དབྱིངས་ཀྱི་མཁའ༔ ཐིག་ལེ་ཆེན་པོའི་ཀློང་ཡངས་སུ༔ རིག་པའི་ཡེ་ཤེས་རང་སྣང་བ༔ ལས་ཀྱི་དངོས་གྲུབ་ཇི་སྙེད་ཀུན༔ མོས་པ་བཞིན་དུ་འབྱུང་བའི་གནས༔ མཚན་ཉིད་ཡོངས་རྫོགས་རྡོ་རྗེའི་ཐབ༔ གོས་དཀར་ཡུམ་གྱི་ངོ་བོ་ཉིད༔ རབ་འབར་མེ་ལྕེ་འཁྱིལ་བའི་དབུས༔ རིགས་ཀྱི་ས་བོན་བཾ་ཡིག་ལས༔ ཞེས་པའི་མཚམས་ཕག་མོ་རིགས་ལྔ་སོ་སོའམ་དྲིལ་སྒྲུབ་གང་བྱེད་ལྟར་ལྷ་བསྐྱེད་པ་ནས་གཟུང་མཆོད་བསྟོད་བར་རྒྱས་བསྡུས་ཅི་རིགས་པ་དང་། ཐབ་ཀྱི་དབུས་སུ་ཡེ་ཤེས་ཀྱི་མཁའ་འགྲོ་མ་ལ། སྟེང་གི་ནམ་མཁའ་དང་མཐའ་སྐོར་ཀུན་ཏུ་རྩ་བརྒྱུད་ཀྱི་བླ་མ། ཡི་དམ་དཀྱིལ་འཁོར་གྱི་ལྷ་ཚོགས། གནས་གསུམ་གྱི་དཔའ་བོ་དང་རྣལ་འབྱོར་མ། འབུམ་ཕྲག་ཡངས་པའི་མཁའ་འགྲོའི་ཚོགས་དང་བཅས་པས་བསྐོར་བ་སྤྲིན་ཕུང་འཐིབས་པ་ལྟར་ལས་ཀྱི་དངོས་གྲུབ་སྩོལ་བ་ལ་དགྱེས་བཞིན་དུ་བཞུགས་པར་གྱུར། ཅེས་བརྗོད་ཅིང་གསལ་གདབ། དགང་བླུག་ཐོགས་ཏེ། ཨོཾ་ཨཱཿཧཱུྃ༔ ཤེས་རབ་དགང་གཟར་ཨེ་ཡི་དབྱིངས༔ ཐབས་མཆོག་བླུག་གཟར་ཝཾ་ཡིག་གིས༔ ཟུང་འཇུག་བསྲེག་རྫས་བདུད་རྩིར་བསྐྱིལ༔ བྱང་ཆུབ་སེམས་ཀྱི་མཆོད་པའི་སྤྲིན༔ དཀྱིལ་འཁོར་ལྷ་ཚོགས་ཞལ་དུ་ཐིམ༔ ཟག་མེད་བདེ་བས་རབ་མཉེས་པའི༔ ཡེ་ཤེས་ཆེན་པོའི་འོད་ཟེར་གྱིས༔ ལས་ཀྱི་དངོས་གྲུབ་མཆོག་སྩོལ་གྱུར༔ ཅེས་བརྗོད་ཅིང་དམིགས་ལ། ལྷ་སྔགས་གང་ཡིན་ལན་བདུན་དང་། མར་ཁུ་བླུག་གཟར་བདུན་གྱིས་དགང་གཟར་བཀང་ལ་མཐར་ཁ་སྦྱར་ནས་ཐབ་ལ་བསྐོར་ཞིང་འབུལ་ཏེ། སྤེལ་ཚིག་ཞི་བ་སྤྱིར། བདག་ཅག་དཔོན་སློབ་ཡོན་མཆོད་འཁོར་དང་བཅས་པའི། ནད་གདོན་སྡིག་སྒྲིབ་འགལ་རྐྱེན་བར་ཆད་མི་མཐུན་པའི་ཕྱོགས་ཐམས་ཅད་ཤཱནྟིཾ་ཀུ་རུ་སྭཱ་ཧཱ༔ རྒྱས་པར། ཚེ་བསོད་དཔལ་འབྱོར་ཡེ་ཤེས་ཡོན་ཏན་སོགས་མཐུན་རྐྱེན་ཕུན་སུམ་ཚོགས་པ་ཐམས་ཅད་པུཥྚིཾ་ཀུ་རུ་ཨོཾ༔ དབང་ལ། ཁམས་གསུམ་བརྟན་གཡོའི་ཕུན་སུམ་ཚོགས་པ་ཐམས་ཅད་ཝཱ་ཤམ་ཀུ་རུ་ཧོ༔ དྲག་པོ་ལ། གནོད་བྱེད་དགྲ་བགེགས་ཐམས་ཅད་མཱ་ར་ཡ་ཕཊ༔ མཆོག་ལ། ས་དང་ལམ་གྱི་ཉམས་རྟོགས་ཡོན་ཏན་ཡེ་ཤེས་ཐམས་ཅད་པུཥྚིཾ་ཀུ་རུ་ཨོཾ༔ ཞེས་གདགས། བྱེ་བྲག་གི་སྤེལ་ཚིག་རྣམས་འོག་ཏུ་ཤེས། དེ་ལྟ་བུས་མར་ཁུ་ཉེར་གཅིག་དང་། ཡམ་ཤིང་དེ་མཚུངས་ཕུལ། དེ་ནས་ལས་སོ་སོའི་ཁྱད་པར་གྱི་རྫས་ལྷ་སྔགས་བརྒྱ་སྟོང་སོགས་ཀྱི་མཚམས་སུ་སྤེལ་ཚིག་གདགས་པ་གྲངས་གཟུང་། དེ་རྣམས་ཀྱི་ཚེ། ཐབ་ཀྱི་ལྷ་ཚོགས་རྣམས་ཀྱིས། འོད་ཟེར་དཀར་པོ་ཟླ་བ་བདུད་རྩིའི་རང་བཞིན་ཅན། སྤྲོ་བ་དང་བསྡུ་བའི་སྒོ་ནས། ནད་གདོན་སྡིག་སྒྲིབ་ཐམས་ཅད་ཞི་བའི་ལས་མཛད་པ་དང་། དེ་བཞིན་དུ་འོད་ཟེར་སེར་པོ་གསེར་ ཞུན་མའི་མདངས་ཅན་ཉི་མ་འཆར་ཁའི་གཟི་བྱིན་ལྟ་བུས་ཚེ་བསོད་སོགས་རྒྱས་པ། འོད་ཟེར་དམར་པོ་པདྨ་རཱ་གའི་མདངས་ཅན་ལྕགས་ཀྱུའི་རྣམ་པས་དབང་། འོད་ཟེར་མཐིང་ནག་ཚ་ཞིང་རྩུབ་པ་མཚོན་ཆ་དང་ནད་མཚོན་དུག་གི་ཆར་འབེབ་པས་དྲག་པོ། འོད་ཟེར་དཀར་ལ་དམར་བའི་མདངས་ཆགས་ལ་དྲན་པ་ཙམ་གྱིས་བདེ་སྟོང་གི་ཡེ་ཤེས་བསྐྱེད་པ་སྤྲོ་བསྡུས་མཆོག་གི །ལས་ཐམས་ཅད་རྩོལ་མེད་དུ་འགྲུབ་པར་བསམས་ལ་དམིགས་པའི་གསལ་སྣང་ལ་རྩེ་གཅིག་ཏུ་སེམས་འཛིན་པ་ནི་རྣོ་ལ་ངར་གྱིས་གདགས་པ་བཞིན་ནོ། །གསུམ་པ་རྗེས་ནི། གྲངས་རྫོགས་པའི་ཚེ་སྤྲོ་ན། ཨོཾ་བཛྲ་ཝསཏྲ་ཡ་སྭཱ་ཧཱས་ལས་མཐུན་གྱི་གོས་ཟུང་དང་། ཨོཾ་བཛྲ་ཏམྦུ་ལཱ་ཡ་སྭཱ་ཧཱས་སོ་རྩི་འབུལ། རཾ་ཡཾ་ཁཾ༔ རང་བྱུང་པདྨ་བྷཉྫའི་སོགས་ཀྱིས་ཚོགས་བརླབ། ཧྲཱི༔ ངོ་བོ་ཆོས་སྐུའི་སོགས་ཀྱིས་ཚོགས་ཕུད་ཐབ་ཀྱི་དཀྱིལ་དང་། ཨོཾ་ཨཱཿཧཱུྃ་ཧ་ཧོ་ཧྲཱི༔ ཕེཾ་ཕེཾ༔ བྷྱོ༔ ཡེ་ཤེས་དབྱིངས་ཀྱི་སོགས་ཀྱིས་ལྷག་མ་ཐབ་ཀྱི་ཟུར་དུ་ཕུལ། ཡེ་ཤེས་མཁའ་འགྲོའི་སོགས་སྨོན་ལམ་གདབ། སྤྲོ་ཞིང་ནུས་ན་ནང་དང་གསང་བའི་ཚོགས་མཆོད་ཀྱང་ཇི་ལྟར་རིགས་པ་བགྱིས་པས་ནང་གསང་གི་སྦྱིན་སྲེག་ཀྱང་ཞར་ལ་གྲུབ་པ་ཡིན། གང་ལྟར་ཡང་གཏང་རག་གི་མཆོད་བསྟོད་སྔོན་དུ་འགྲོ་བས། ཨོཾ་ཨཱཿཧཱུྃ་བཛྲ་ཛྙཱ་ན་དྷཱ་ཀི་ནཱི་སརྦ་སིདྡྷི་ཕ་ལ་ཧཱུྃ་གིས་དངོས་གྲུབ་བླང་། ཡི་གེ་བརྒྱ་པས་ནོངས་པ་བཤགས། ཛཿཧཱུྃ་བཾ་ཧོཿས་ཐབ་ཀྱི་ཡེ་ཤེས་པ་རང་ལ་ཐིམ་པར་བསམ་ཞིང་། ཨོཾ་ཨཱཿཧཱུྃ་བཛྲ་ཛྙཱ་ན་དྷཱ་ཀི་ནཱི་ཨཱཏྨ་ཀོ྅་ཧཾ༔ ཞེས་ང་རྒྱལ་གཟུང་། དམ་ཚིག་པ་མེ་འབར་བའི་རྣམ་པར་གྱུར། ཅེས་བརྗོད་ཅིང་བསམ་ལ། ཧོ༔ བདེ་ཆེན་བྱང་ཆུབ་སེམས་ཀྱི་དཀྱིལ་འཁོར་དུ༔ ཟག་མེད་བདུད་རྩིའི་སྲེག་བླུག་ཕུལ་པའི་མཐུས༔ བདག་དང་མཁའ་མཉམ་འགྲོ་བ་མ་ལུས་ཀུན༔ རྡོ་རྗེ་བཙུན་མོའི་གོ་འཕང་མྱུར་ཐོབ་ཤོག༔ ཅེས་བསྔོ་སྨོན་དང་། ཨོཾ༔ དགོངས་བརྡ་སྙན་བརྒྱུད་རིག་རྩལ་འཆང༔ རིག་འཛིན་བླ་མའི་བཀྲ་ཤིས་ཤོག༔ རབ་འབྱམས་ཞི་ཁྲོའི་ཕྱག་རྒྱར་སྣང༔ ཡི་དམ་ལྷ་ཡི་བཀྲ་ཤིས་ཤོག༔ རྣལ་འབྱོར་གྲོགས་མཛད་བདེ་ཆེན་སྤེལ༔ ཕྱི་ནང་མཁའ་འགྲོའི་བཀྲ་ཤིས་ཤོག༔ ལེགས་ཉེས་སྟངས་འཛིན་བར་ཆད་སེལ༔ ཆོས་སྲུང་རྒྱ་མཚོའི་བཀྲ་ཤིས་ཤོག༔ གནས་སྐབས་རྣམ་བཞིའི་ཕྲིན་ལས་ཀྱིས༔ དོན་གཉིས་མཐར་ཕྱིན་བཀྲ་ཤིས་ཤོག༔ མཐར་ཐུག་འཆི་མེད་ཡེ་ཤེས་སྐུ༔ མངོན་སུམ་འགྲུབ་པའི་བཀྲ་ཤིས་ཤོག༔ ཅེས་སོགས་ཤིས་པ་བརྗོད་པའི་ཚིགས་སུ་བཅད་པ་དང་བཅས་མེ་ཏོག་གི་ཆར་དབབ། ཐལ་བ་ཞི་རྒྱས་དབང་གསུམ་ལ་མེ་རང་ཞིར་འཇོག་པའམ། ལོང་མེད་ན་ཞི་བ་ལ་འོ་མ། རྒྱས་པ་ལ་དྲི་སེར་པོ། དབང་ལ་ཆང་དང་སྦྱར་བའི་ཆུས་གཞིལ་ཞིང་། དྲག་པོ་ནི་དུག་ཁྲག་གི་ཆུས་ཅིག་ཅར་དུ་གཞིལ་ཏེ། ཞི་བའི་ཐལ་བ་ཆུ་ཀླུང་ཆེན་པོར་སྦྱང་། རྒྱས་པ་མཛོད་ཀྱི་ཕུགས་སུ་སྦ། དབང་ལ་རི་མཐོན་པོའི་རྩེར་མཐུན་པའི་རླུང་ལ་བསྐུར། དྲག་པོ་ལ་ལམ་གྱི་བཞི་མདོར་མནན་པས་མཚོན་ལས་ཀྱི་རྗེས་མི་མངོན་པར་བྱའོ། །འཕྲོས་དོན་བྱེ་བྲག་གི་སྤེལ་ཚིག་ནི། བསྙེན་པ་སོགས་ཀྱི་ཁ་སྐོང་ལ། གསང་སྔགས་ཀྱི་ལྷག་ཆད་སོགས་བཟླས་པའི་ཉེས་སྐྱོན་ཐམས་ཅད་ཤཱནྟིཾ་ཀུ་རུ་སྭཱ་ཧཱ༔ དམ་ཚིག་ཉམས་ཆག་ཞི་བར། དམ་ཚིག་ཉམས་ཆག་ཉེས་ལྟུང་དཔའ་བོ་མཁའ་འགྲོའི་བཀའ་ཆད་ཐམས་ཅད་ཤཱནྟིཾ་ཀུ་རུ་སྭཱ་ཧཱ༔ ཚེ་རྒྱས་པ་ལ། ཚེ་ཕུན་སུམ་ཚོགས་པ་ཐམས་ཅད་པུཥྚིཾ་ཀུ་རུ་ཨོཾ༔ དེ་བཞིན་དུ། ཤེས་རབ་ཕུན་སུམ་ཚོགས་པ་ཐམས་ཅད་པུཥྚིཾ་ཀུ་རུ་ཨོཾ༔ བསོད་ནམས་ཕུན་སུམ་ཚོགས་པ་ཐམས་ཅད་པུཥྚིཾ་ཀུ་རུ་ཨོཾ༔ འབྱོར་པ་ཕུན་སུམ་ཚོགས་པ་ཐམས་ཅད་པུཥྚིཾ་ཀུ་རུ་ཨོཾ༔ ཆོས་དང་རིགས་ཀྱི་བརྒྱུད་འཛིན་ཕུན་སུམ་ཚོགས་པ་ཐམས་ཅད་པུཥྚིཾ་ཀུ་རུ་ཨོཾ༔ ཞེས་སོགས་གང་འདོད་དང་། དབང་གི་ལས་དམིགས་བསལ་ལ། ཁམས་གསུམ་སྐྱེ་དགུའི་བླ་ཡིད་ཝཱ་ཤཱཾ་ཀུ་རུ་ཧོ༔ ཞེས་སམ། མིང་འདི་ཞེས་བྱ་བའི་བླ་ཡིད་སོགས་སྤེལ་ལོ། །སྤྱིར་ཕག་མོ་རིགས་གང་ལ་བསྟེན་ཀྱང་ལས་ཐམས་ཅད་བསྒྲུབ་ཏུ་རུང་མོད། གཙོ་བོར་ཕག་མོ་དཀར་མོས་ཞི་བ། སེར་མོས་རྒྱས་པ། དམར་མོས་དབང་། ལྗང་མོས་དྲག་པོ། ནག་མོས་མཆོག་གི་ལས་ལ་སྦྱར་བ་ལེགས་ཤིང་། ༈ རྒྱུན་གྱི་རྣལ་འབྱོར་ལ། སྐྱབས་སེམས་ཙམ་གྱི་རྗེས། རང་ཉིད་སྐད་ཅིག་གིས་རྡོ་རྗེ་ཕག་མོའི་སྐུར་གྱུར་པར་མོས་ལ་བསང་ཆུ་དང་མཆོད་སྲེག་གི་རྫས་བརླབ། ཨ༔ འོད་གསལ་སྟོང་ཉིད་དབྱིངས་ཀྱི་མཁའ༔ ཞེས་སོགས་གོང་ལྟར་ལ། དགང་བླུག་མ་འབྱོར་ན་ལག་གཉིས་རྡོ་རྗེའི་དགང་བླུག་ཏུ་མོས་ཏེ། མར་ཁུ་ཕུད་སྐྱོགས་སོགས་ཀྱིས་བླུག་ཀྱང་རུང་ཞིང་། སྤྱིར་མར་དང་ཡམ་ཤིང་སོགས་མ་འབྱོར་ཀྱང་། ཕྱེ་མར་དང་འབྲུ་སྨན་རིན་པོ་ཆེ་ཤིང་ཏོག་དར་ཟབ་སོགས་གང་འབྱོར་སྦོལ་རྫས་སུ་བྱས་ནས། ཨོཾ་ཨཱཿཧཱུྃ༔ ཐབས་དང་ཤེས་རབ་དབྱེར་མེད་པའི༔ བྱང་ཆུབ་སེམས་ཀྱི་མཆོད་པའི་སྤྲིན༔ ཞེས་སོགས་གསལ་བཏབ་ལ་ཕུལ་བས་ཀྱང་རུང་སྟེ། ཉང་གཏེར་ཕག་མོའི་མེ་མཆོད་ལས། རྫས་ནི་ཕྱེ་མར་རཏྣ་སྨན༔ ཟས་ནི་རྣམ་པ་སྣ་ཚོགས་དང༔ རིན་པོ་ཆེ་དང་འབྲུ་སྣ་དང༔ དར་ཟབ་གོས་ལ་སོགས་པ་བསྲེག༔ ཅེས་དང་། བླ་མ་གསང་བ་འདུས་པ་ལས། ཚོགས་གསོག་པ་ཡི་སྦྱིན་སྲེག་ནི༔ ཕྱེ་དང་སྨན་གྱིས་ཀྱང་འགྲུབ་བོ༔ ཟས་འདོད་པ་ལ་ཟས་དེ་བསྲེག༔ གོས་འདོད་པ་ལ་གོས་དེ་བསྲེག༔ ནངས་ནུབ་ཐབ་ཏུ་བསྲེག་ཀྱང་ཆོག༔ ཅེས་སོགས་ཚད་མར་གྱུར་པའི་གཞུང་གཞན་ལས་ཀྱང་འབྱུང་བའི་ཕྱིར་རོ། །རྫས་རྫོགས་པ་ནས་མཆོད་བསྟོད་ནོངས་བཤགས་གོང་ལྟར་བྱའོ། ༈ །ཡང་ཚོགས་མཆོད་དང་འབྲེལ་བར་མེ་མཆོད་འབུལ་བར་སྤྲོ་ན། ཕྱིའི་ཚོགས་མཆོད་ཀྱི་རྗེས་སུ་བསང་ཆུ་བྱིན་གྱིས་བརླབ་པ་ནས་གཟུང་ཆོ་ག་རྒྱས་བསྡུས་གང་རིགས་བྱ། ཚོགས་ཀྱི་མཆོད་པ་ཕུད་ཀྱི་ཆ་ཤས་སྔགས་ཙམ་གྱིས་ཕུལ་བས་རུང་། མཐར་མེ་ལྷ་རང་ལ་བསྟིམ་པའི་བར་གྱི་རྗེས་ནང་དང་གསང་བའི་ཚོགས་མཆོད་སོགས་དཀྱུས་ལྟར་བྱས་པས་རུང་ངོ་། །ཞེས་པའང་གཞུང་རྩ་བ་ལ་ཕྱག་ལེན་རྒྱས་པར་ཕྱེ་སྟེ་བཀླག་པས་གྲུབ་པར་མཚོ་སྐྱེས་བླ་མ་དགྱེས་པའི་འབངས་འོད་གསལ་སྤྲུལ་པའི་རྡོ་རྗེས་སྦྱར་བའི་དགེ་བས་འགྲོ་ཀུན་དངོས་གྲུབ་རྣམ་པ་གཉིས་ཀྱི་དགའ་སྟོན་ལ་འདོད་རྒུར་སྤྱོད་པའི་རྒྱུར་གྱུར་ཅིག །སརྦ་དཱ་ཤྲཱི་ཡོ་བྷ་བ་ཏུ།། །།\nRetrieved from "https://rtz.tsadra.org/index.php?title=Terdzo-DZI-070&oldid=123619"